লখিমপুৰৰ বিহপুৰীয়াত গুলীচালনাৰ ঘটনা! অচিনাক্ত দুৰ্বৃত্তৰ গুলীত আহত ব্যৱসায়ী, লুটিলে ২.৫ লক্ষাধিক টকা bihpuria-firing-incident-one-businessman-critically-injured-tvsanjib– News18 Assam\nলখিমপুৰৰ বিহপুৰীয়াত গুলীচালনাৰ ঘটনা! অচিনাক্ত দুৰ্বৃত্তৰ গুলীত আহত ব্যৱসায়ী, লুটিলে ২.৫ লক্ষাধিক টকা\nUpdated:April 26, 2021, 9:36 PM IST\nআনকি অন্য এজন পথচাৰীৰ পৰা পৰা লুটি লৈ গ'ল ২,৫২,৭৫০ টকা।\nLast Updated: April 26, 2021, 9:36 PM IST\nলখিমপুৰ জিলাৰ বিহপুৰীয়াত সোমবাৰে সন্ধিয়া সংঘটিত হৈছে ভয়ংকৰ ঘটনা। অচিনাক্ত দুৰ্বৃত্তই গুলীয়াই আহত কৰিলে ৰিজু দাস নামৰ এজন ব্যৱসায়ীক। আনকি অন্য এজন পথচাৰীৰ পৰা পৰা লুটি লৈ গ'ল ২,৫২,৭৫০ টকা। দুৰ্বৃত্তৰ গুলীত গুৰুতৰ ভাবে আহত হোৱা ৰিজু দাসক বৰ্তমান উন্নত চিকিৎসাৰ বাবে উত্তৰ লখিমপুৰ অসামৰিক চিকিৎসালয়লৈ প্ৰেৰণ কৰা হৈছে।\nঘটনাৰ সম্পৰ্কে জানিব পৰা মতে, বিহপুৰীয়া নগৰৰ ৭ নম্বৰ ৱাৰ্ডৰ নিবাসী গৌৰাংগ ৰায় নামৰ লোকজন নিজ ঘৰলৈ গৈ থকাৰ সময়ত পূৰ্বৰে পৰা সেই ঠাইত ৰৈ থকা দুই অস্ত্ৰধাৰী দুৰ্বৃত্তই গৌৰাংগ ৰায়ৰ হাতত থকা টকা ভৰ্তি বেগটো টনা-আঁজোৰা কৰে। সহায় বিচাৰি লোকজনে চিঞৰ বাখৰ কৰাত একে পথেৰে আহি থকা ৰিজু দাস নামৰ লোকজনে যুৱক দুজনক বাধা দিয়াৰ চেষ্টা কৰোতেই ৰিজু দাসক পিষ্টলেৰে গুলীয়াই টকা ভৰ্তি বেগলৈ উধাও হয় দুই দুৰ্বৃত্ত ৷\nঘটনাৰ সন্দৰ্ভত ইতিমধ্যে আৰক্ষীৰ কাষ চাপিছে গৌৰাংগ ৰায়। আনহাতে দুৰ্বৃত্তৰ গুলীত আহত হোৱা ৰাজু দাস বৰ্তমান সংকটমুক্ত বুলি জানিব পৰা গৈছে।\nFirst published: April 26, 2021, 9:36 PM IST


Download and installaunicode font (Click here to download), if your system does not support Assamese text. কৃপাবৰ বৰুৱাৰ কাকতৰ টোপোলা অসমীয়া জাতি ডাঙৰ জাতিবাতৰি কাকতৰ জাননীবিষয় আৰু বিষয়াবৰবৰুৱাৰ 'ফটোগ্ৰাফ'চুমা বিজ্ঞানকাপ আৰু কাকতৰ কথোপকথনঢেকী-কবিঈশ্বৰচন্দ্ৰ বিদ্যাসাগৰকবিতামোৰ জন্ম-ৰহস্যপ্ৰত্নতত্ত্বৰাজেন্দ্ৰ লাল মিত্ৰসমাজিককৃপাবৰ বৰুৱাকৃপাবৰ বৰুৱাৰ ওভতনি উদ্বোধন অৱতাৰভাৰত-উদ্ধাৰআনন্দৰাম বৰুৱাৰ চমু জীৱন চৰিতবন্দে মাতৰমপাৰ্লেমেণ্টজগন্নাথ বৰুৱাএখন মুকলি চিঠিপুৱাৰ বৰগীতভুলটোপনি ভাঙনিবৰবৰুৱাৰ বৰ বক্তৃতাভাৰতবৰ্ষীয় জাতীয় সঙ্গীতঅশ্বাৰোহণ পৰ্ব্বঅসমীয়া ডেকাৰ প্ৰতি উপদেশটকৰুৰ দৌৰাত্ম্যবসন্তবাৰজন বিখ্যাত লোকৰ চমু জীৱন-চৰিত্ৰকবিতা দেৱীবৰবৰুৱাৰ সাহিত্যিক ৰহস্য কৃপাবৰ বৰুৱাৰ নতুন টোপোলা কাপ আৰু কাকতৰ কথোপকথন\nবৰবৰুৱাৰ বস্তু এটাইবিলাক জীয়া| ধোঁৱাখোৱা হোকাৰ পৰা সেই পনীয়াবিধ খোৱা গিলাচলৈক| কাকতে কাপে ফুফু-ফাফাকৈ কি মেলখন পাতিছে শুনা!:--\n'কাকত| --কাপ কাই মুখ মেলি হাঁহি আহিছা দেখোন, খবৰ কি?--বৰবৰুৱা বৰপেটৰ ওচৰৰ পৰা আহিছা যেন পাওঁ? কাপ--এ এৰা দেও, কিনো কবা কিনো শুনিবা, তোমাৰ বৰপেটৰ কথা দেখি হাঁহোতে হাঁহোতে পেটু-নাড়ী ছিগিছে| আজি বৰবৰুৱাৰ বাপেকৰ শৰাধ| তেওঁ কালিৰে পৰা দাড়ি-গোফ খুৰাই নখ-চখ কাটি হবিচ কৰি আছিল, আজি গা-পা ধুই শৰাধত বহাৰ আগেয়ে "মোৰ পেটটো চিকুট মাৰি ধৰিছে" বুলি গোসাঁই-ঘৰৰ পৰা ওলাই আহি দৰব খাওঁ বুলি কোঁট্‌কৰে এগিলাচ ৰাঙাপানী গিলি শৰাধত বহিলগৈ| মধুপৰ্ক আৰু ধূপৰ গোন্ধে সৈতে গোটখাই মুখৰ ভেলেকা ভেলেক গোন্ধে শৰাধ গোটেইটো মলমলাবলৈ ধৰিলে| শৰাধ কৰোৱা ভোদা পুৰোহিত বামুণে মধুপৰ্কৰ গোন্ধেই নে হেৰিয়াৰ গোন্ধ তাৰ কি তত ধৰিব? মোৰ হে দূৰৰ পৰা দেখি হাঁহি উঠিছে| পিঁড় দিবলৈ পুৰাকল বখলিয়াওঁতে হাত থৰক-বৰক "বিষ্ণু বিষ্ণু মাধৱ মাধৱো" মন্ত্ৰ মাতোঁতে মাত লৰক-ফৰক পানীচলু দিব লাগে শালগ্ৰামৰ গাত, পৰিল পুৰোহিতৰ গাত, পুৰোহিত বাপুৱে, ডাঙৰীয়াৰ, লঘোনে থকা বাবে, পিত-পানী উজাৰ খাইছে ভাবি, শৰাধৰ মন্ত্ৰ জঁপিয়াই জঁপিয়াই সংক্ষেপ কৰি মাহ-কলৰ খোল একে ঠাই কৰিবলৈ লাগি গ'ল| বুজ্ বুজ্ বুজ্ বুজিছানে এ--কাক্-কাক্--কাকাই? কাকত|-তোমাৰো দেখোন মাতবোৰ কিবা লেব-লেব কৰে ওলাইছে, সেপেৰে মোৰ গা বুৰাই দিবা যেন দেখিছোঁ; আঁতৰ হোৱাঁ! কাপ|--তুমি মোক ইমানটো অবিশ্বাস কৰা নে? ইমানটো অবিশ্বাস কৰানে? তুমি কি ভাবিছা? (চুমা খাবলৈ যায়|) কাকত|--আঁতৰা? আঁতৰা! আঁতৰা! অবিশ্বাস বিশ্বাস কি আৰু তোমাৰ পেটতো তাৰে এটোপা কেনেবালৈ পৰিল| কাপ|--ইমানটো অবিশ্বাস কৰা নে? বৰপেটে লৰালৰিত পেৰাটো মাৰিবলৈ পাহৰিলে, চল পাই ময়ো এটোপা| তোমাৰ আগত আৰু কি মিছা কথা কম| মই যে বৰবৰুৱাৰ বৰ কাপ| কাকত|--আৰু কি খবৰ শৰাধৰ কোৱাঁচোন? কাপ|--খবৰ আৰু কি, তেওঁ হুটা কোমল চাউল আৰু একনমান খাকৰুৰ সৈতে এটোপা গৰু গাখীৰৰ পানীৰে, শৰাধলৈ মতা মানুহক জলপান খুৱাই কাকো ডবল পইচা কাকো চৰতীয়া এটাকে দক্ষিণা দি বিদায় কৰি গধূলি বন্ধুবৰ অমুক বৰুৱাৰ ঘৰত (বুজিছা নহয়?) দড়ীয়া কৰিম্‌বকচ্ বাপুৰ হতুৱাই ৰামপাৰ হৰিপাৰ পাৰ কৰি বটলৰ গঙ্গোদকেৰে অমুক তমুক ভচুক বন্ধু বাবুসকলৰ সৈতে হবিষ্যান্ন আহাৰ কৰিহে তত পাইছে| বৰবৰুৱানীৰ গাত চেগ আছে দেই, ত'ত পুতেকৰ হতুৱাই সেই (ৰাতিসেৱাকে বোলোঁ দিয়াঁ) নিৰ্ব্বিকাৰ সভা বেৰ জুলি চোৱাই হয় নহয় ঠিক কৰাই, চৰুৰ তলৰ জাল নুমাই দুৱাৰ ডাং দি শয়ন কৰিলে| ৰাতি বাহিৰৰ পৰা বৰপেটে ভয়ে ভয়ে দুৱাৰত এখুন্দা মাৰে আৰু শোৱাপাটীত বৰবৰুৱানী বাজি উঠে, ওচৰচুবুৰীয়াৰ কাণ তাল| এওঁৰ ইফালৰ পৰা শপত-শাতি কাবৌ-কোকালি,--"হে'ৰ মোক মৰিয়াই নেমাৰিবি!" এইখন ভেকোভাৱনা চাই হাঁহি উঠি তোমাক কবলৈ মই লৰি আহিছো| হুক| বুজ্--বুজ্-বুজ্--বুজিছানে এ খব্--খব্--খবৰটো? ওৱাক! কাকত|--দূৰ! দূৰ! দূৰ হোৱাঁ! দুৰ্গা! দুৰ্গা! বুজিছোঁ বুজিছো তুমি মোক ৰক্ষা কৰাঁ, আঁতৰ হোৱাঁ! ছি:! সৰ্ব্বনাশ কৰিলা, মোৰ গা বুৰিল! আজিলৈ যোৱা নিতাল মাৰি শুই থাকাগৈ, কাইলৈ কথা হমহঁক; তুমি মোৰ জাতি-কিষ্টা মাৰিলা বুজিছানে!"\nমোৰ ঘৰতে মেল দুখন| মোৰ কাকত আৰু কাপেই মোক বিপৰ্চে চৰ্চ্চে, আনৰ কথা আৰু কি কম? এইবিলাক দেখি শুনি এই পৃথিৱী এৰি স্বৰ্গত ইন্দ্ৰৰে সৈতে সমান ভাগ কৰি ৰাজ্য লোৱাই হে শ্ৰেয়স যেন অনুমান কৰিছো| এই দুষ্ট পৃথিৱীত এনেবোৰ বন্ধু-বান্ধবকে লৈ মোৰ মোৰকৈ সাৱটি বুকুত বান্ধি আছো| পুতৌ! বিশেষ, আজি দুপৰীয়া বাৰ বজাৰ সময়ত কলি আহি ধৰ্ম্ম-ধেনুৰ চাৰিও চাণ ভাঙি থৈ গ'ল, এনেস্থলত হিংসা-ব্যাধৰ শৰক নিমিত্ত মাত্ৰ কৰি "অশ্বত্থৰ তলে উদ্ধৱে সৈতে বহি আনন্দ কৰি লৈ" পৃথিৱী এৰি যাবলৈ কাৰবাৰ কৰাই যুগুত| মই এৰি গলেই আসাম-দ্বাৰকা কিন্তু সাগৰে বুৰাই থব| বুৰাওক! যি হয় হওক! সেইবুলি মই লগত গলগ্ৰহকৈ লৈ যাব নোৱাৰোঁ| ভোদা ৰামচন্দ্ৰই তাহানি অযোধ্যা নগৰী লগত বান্ধি লৈ গৈ কিন্তু ঠগ খাইছে; বৈকুণ্ঠত এটাইবিলাকলৈ জোৰাকৈ ঘৰবাৰী প্ৰস্তুত নাছিল দেখি, ন ঘৰবাৰী নোহোৱালৈকে লগত লৈ যোৱাখনৰে সৈতে তেওঁ গছৰ তলত পৰি এপষ খৰলি খাব লগীয়াত পৰিছিল| কৃষ্ণ বুধিয়ক, কাকো নিনিলে, বৰবৰুৱাইও নিনিয়ে| আহিলোহে! বিদায়! গুড্‌বাই! চালাম-আলেগোম!


ডাইনীৰে তুলনা বাদশ্বাহ তনয় আৰিয়ানক, কাৰ মন্তব্যত উত্তাল বলীউড? -\nHomeব্ৰেকিং নিউজডাইনীৰে তুলনা বাদশ্বাহ তনয় আৰিয়ানক, কাৰ মন্তব্যত উত্তাল বলীউড?\nডাইনীৰে তুলনা বাদশ্বাহ তনয় আৰিয়ানক, কাৰ মন্তব্যত উত্তাল বলীউড?\nনতুন দিল্লীঃ পুত্ৰৰ কু-কীৰ্তিত নগুৰ শাস্তি ভুগিব লগা হৈছে বাদশ্বাহ পৰিয়ালে। নাক কোঁচাইছে সাধাৰণ নাগৰিকে। বলীউডৰ ভিতৰত একতা থাকিলেও সাধাৰণ নাগৰিকৰ সমালোচনাৰ পৰা হাত সাৰি যোৱা নাই বাদশ্বাহ তনয় আৰিয়ান। আৰিয়ানৰ শেহতীয়া কাণ্ডৰ পাছতে স্বাভাৱিকতে তিক্ত সমালোচনাৰ সন্মুখীন হৈছে তাৰকা পৰিয়াল। বাদশ্বাহ তনয় গ্ৰেপ্তাৰ হোৱাৰ পাছতে সাধাৰণ নাগৰিকৰ সুৰতে সুৰ মিলাইছে লেখিকা শোভা দে’-এ। শ্বাহৰুখ পুত্ৰৰ গ্ৰেপ্তাৰ সন্দৰ্ভত স্পৰ্শকাতৰ মন্তব্য লেখিকাৰ। তেওঁ কয় যে, ‘এনে স্পৰ্শকাতৰ ঘটনাই আচলতে সকলোকে, বিশেষকৈ পিতৃ-মাতৃক জোকাৰি যোৱা উচিত।’\nপুত্ৰৰ কু-কীৰ্তিত নগুৰ শাস্তি ভুগিব লগা হৈছে বাদশ্বাহ পৰিয়ালে …\nসংবাদ মাধ্যমত মন্তব্য প্ৰকাশ পোৱাৰ পাছতে লেখিকাগৰাকীয়ে ছবিখন ইনষ্টাগ্ৰামত পোষ্ট কৰিছিল। ছবিখন প্ৰকাশ পোৱাৰ লগে লগে কমেণ্টেৰে ভৰি পৰিছে। অভিনেতা হৃত্বিক ৰোশনৰ একালৰ পত্নী সুজানা খানেও মতামত ব্যক্ত কৰিছে। শোভাৰ বক্তব্যৰ বিৰোধিতা কৰি হৃত্বিক পত্নীয়ে কয় যে, ‘আৰিয়ানক গ্ৰেপ্তাৰ কৰাটো প্ৰকৃততে ‘ডাইনী বিচাৰি থকা’ৰ দৰে। আৰিয়ানৰ ইয়াত কোনো ভূমিকা নাই। আৰিয়ান ভুল সময়ত ভুল ঠাইত আছিল। এনেধৰণৰ ঘটনা দুৰ্ভাগ্যজনক। কাৰণ, আৰিয়ান এজন ভাল ল’ৰা। আৰিয়ান নিৰ্দোষী, মই গৌৰী আৰু শ্বাহৰুখৰ পক্ষত থিয় দিছো।’\nএনেধৰণৰ ঘটনা দুৰ্ভাগ্যজনক। কাৰণ, আৰিয়ান এজন ভাল ল’ৰা। আৰিয়ান নিৰ্দোষী, মই গৌৰী আৰু শ্বাহৰুখৰ পক্ষত থিয় দিছো।’\nসুজানাৰ বাহিৰে আন কেইবাজনেও আৰিয়ানৰ পক্ষ লোৱা দেখা গৈছে। অৱশ্যে, আৰিয়ান কাণ্ডক ধিক্কাৰ বাণীৰে থকা-সৰকা কৰা মন্তব্যৰ সংখ্যাও কম নহয়। কিছুমানে আৰিয়ানৰ গ্ৰেপ্তাৰৰ বিষয়ে শুনিবলৈ পোৱাৰ লগে লগে শ্বাহৰুখৰ প্ৰতি সহানুভূতি প্ৰকাশ কৰিছিল টুইটাৰত। পূজাভাটে টুইটযোগে শ্বাহৰুখৰ কথা উল্লেখ কৰি লিখিছিল, ‘মই আপোনাৰ সৈতে আছোঁ। মোৰ বিশ্বাস আপুনি এই কঠিন সময় অতিক্ৰম কৰিবলৈ সক্ষম হ’ব।’বহি থকা নাই সুনীল ছেট্টীও। এটা টুইটত তেওঁ কয়, ‘তদন্ত আৰম্ভ হৈছে। সৰু ল’ৰাটোক অলপ উশাহ ল’বলৈ দিয়ক।’আৰিয়ানৰ কাণ্ডই নাম নুমাব নেকি বলীউড বাদশ্বাহ শ্বাহৰুখ খানৰ? তেনে কেতবোৰ প্ৰশ্নই চৰ্চা লাভ কৰিছে বলীউডত।\nPrevious articleকালৰূপত পৰকীয়া প্ৰেম, প্ৰেমিকৰে মিলি স্বামীক হত্যা!\nNext articleবিলাসী থালিৰ পৰা সিজোৱা চাউললৈ… ভোকৰ ভাতৰ মূল্য বুজিছেনে বাদশ্বাহ পুত্ৰই?


গ্ৰাহকক হাৰাশাস্তি কৰা বেংকে পাব এসেকা ! – NewsFile Online (Oxomiya)\nHome / Big Picture Stories / গ্ৰাহকক হাৰাশাস্তি কৰা বেংকে পাব এসেকা !\nগ্ৰাহকক হাৰাশাস্তি কৰা বেংকে পাব এসেকা !\nনতুন দিল্লী,৩১ জানুৱাৰী : বেংকৰ গ্ৰাহকসকলে বিভিন্ন সমস্যাৰ সন্দৰ্ভত বেংক কৰ্তৃপক্ষৰ পৰা তাৎক্ষণিক তথা সঠিক সঁহাৰি নোপোৱাৰ অভিযোগ প্ৰায়ে শুনা যায় ৷ এনে দীৰ্ঘদিনীয়া সমস্যাৰ পৰিপ্ৰেক্ষিতত এতিয়া ভাৰতীয় ৰিজাৰ্ভ বেংকে আগন্তুক দিনত কঠোৰ পদক্ষেপ ল’ব\nনতুন দিল্লী,৩১ জানুৱাৰী : বেংকৰ গ্ৰাহকসকলে বিভিন্ন সমস্যাৰ সন্দৰ্ভত বেংক কৰ্তৃপক্ষৰ পৰা তাৎক্ষণিক তথা সঠিক সঁহাৰি নোপোৱাৰ অভিযোগ প্ৰায়ে শুনা যায় ৷ এনে দীৰ্ঘদিনীয়া সমস্যাৰ পৰিপ্ৰেক্ষিতত এতিয়া ভাৰতীয় ৰিজাৰ্ভ বেংকে আগন্তুক দিনত কঠোৰ পদক্ষেপ ল’ব বুলি ঘোষণা কৰিছে ৷ এতিয়াৰে পৰা ৰিজাৰ্ভ বেংকে ভাৰতৰ ৰাজহুৱা কিম্বা ব্যক্তিগত খণ্ডৰ প্ৰত্যেকটো বেংক কৰ্তৃপক্ষৰ দ্বাৰা সংশ্লিষ্ট গ্ৰাহক সকলৰ সকলো অভিযোগৰ বিচাৰ কৰি উপযুক্ত পদক্ষেপ লোৱা হৈছেনে নে নাই সেই সন্দৰ্ভত বাৰ্ষিক প্ৰতিবেদন বিচৰাৰ লগতে প্ৰত্যেক বছৰে গ্ৰাহকৰ অভিযোগ তথা ওজৰ আপত্তিৰ পুংখানুপুংখভাৱে পৰীক্ষা কৰিব ৷\nঅত্যন্ত সুক্ষ্মভাৱে ৰিজাৰ্ভ বেংকৰ দ্বাৰা প্ৰত্যেক বেংকৰ গ্ৰাহকৰ সুৰক্ষা তথা সুবিধাৰ বাবে প্ৰয়োজনীয় সকলো বিধিগত ব্যৱস্থাৰ পৰ্যালোচনা কৰা হ’ব বুলি ঘোষণা কৰা হৈছে ৷ তাৰোপৰি যিবিলাক বেংকৰ ক্ষেত্ৰত গ্ৰাহকৰ অভিযোগ তথা সুৰক্ষা সুবিধাৰ ক্ষেত্ৰত প্ৰয়োজনীয় ব্যৱস্থাৰ বাৰম্বাৰ উলংঘনৰ তথ্য পোহৰলৈ আহিছে বা আহে, তেনে বেংকৰ ক্ষেত্ৰত ৰিজাৰ্ভ বেংকে বিশেষ ব্যৱস্থা গ্ৰহণ কৰিব বুলি ঘোষণা কৰিছে ৷ ৰিজাৰ্ভ বেংকৰ এই পদক্ষেপ অত্যন্ত আদৰণীয় ৷ বিগত দুই বছৰত ইয়েছ বেংককে ধৰি আন কেইবাটাও বেংক দেউলীয়া হোৱাৰ পৰিপ্ৰৰেক্ষিতত সাধাৰণ গ্ৰাহকৰ কেৱল হাৰাশাস্তি হোৱাই নহয়,ভাৰতৰ বেংকিং খণ্ডৰ নিৰাপত্তা সন্দৰ্ভত প্ৰশ্নৰ উদয় হৈছিল ৷ ৰিজাৰ্ভ বেংকৰ এই শেহতীয়া কঠোৰ পদক্ষেপে এই সংক্ৰান্তত গ্ৰাহকক আশ্বস্ত কৰিব বুলি আশা কৰিব পাৰি ৷


নিজকে কেতিয়াও অখ্যাত বুলি নাভাবিবা – ক্যালাইড'স্ক'প\nফাইনমেনে কেলিফ’ৰ্ণিয়া ইনষ্টিটিউট অব টেকন’ল’জিত (CALTECH) অধ্যাপনা কৰিবৰ সময়ত মান’ও তেওঁৰ ছাত্ৰ আছিল । পিছলৈ কোৱান্টাম বিদ্যুত্গতিবিজ্ঞানলৈ আগবঢ়োৱা বৈপ্লৱিক অৱদানৰ বাবে ৰিচাৰ্ড ফাইনমেনে যুটীয়াভাৱে পদাৰ্থবিজ্ঞানৰ নোবেল বঁটা লাভ কৰে । ফাইনমেনে সঁহাৰি জনাই লিখা চিঠিখনত মান’ক তেওঁ সেইসময়ত কৰি থকা কামৰ বিষয়ে সুধিলে । মান’ৱে উত্তৰত জনালে যে তেওঁ “অশান্ত বায়ুমণ্ডলৰ মাজেৰে বিদ্যুৎচুম্বকীয় তৰংগৰ গতিৰ প্ৰায়োগিক দিশ আৰু এই সম্পৰ্কীয় সুসংলগ্ন তত্ত্ব” সম্পৰ্কে অধ্যয়ন চলাই আছে । তেতিয়া ফাইনমেনে মান’লৈ তলৰ চিঠিখন লিখিছিল । চিঠিখনৰ জৰিয়তে বৈজ্ঞানিক অন্বেষণৰ পদ্ধতি আৰু ইয়াৰ উদ্দেশ্য কেনে হোৱা উচিত, আৰু ইয়াৰ পৰা আহৰণ কৰিব পৰা অপৰিসীম আনন্দৰ বিষয়ে ৰিচাৰ্ড ফাইনমেনৰ নিজস্ব দৃষ্টিভংগী ফুটি উঠিছে ]\nতোমাৰ পৰা চিঠিখন পাই বৰ আনন্দ পাইছোঁ । লগতে জানি সুখী হৈছোঁ যে তুমি তোমাৰ বিজ্ঞান গৱেষণাগাৰত এনে এখন স্থান লাভ কৰিছা ।\nকিন্তু চিঠিখনৰ পৰা তোমাক সুখী নহয় বুলি অনুভৱ কৰি ময়ো দুখ পাইছোঁ । এনেকুৱা লাগিছে যে তোমাৰ শিক্ষকৰ প্ৰ্ৰভাৱে তোমাক প্ৰকৃত সমস্যানো কি সেইসম্পৰ্কে এক ভ্ৰান্তিকৰ ধাৰণা দিছে । সেইবোৰকহে প্ৰকৃত সমস্যা বুলিব পাৰি যিবোৰ তুমি সমাধান কৰিব পাৰিছা বা সমাধানৰ ক্ষেত্রত যৎসামান্য পৰিমাণে হ’লেও বৰঙণি যোগাব পাৰিছা । বিজ্ঞানত সমস্যা এটা তেতিয়াহে চমৎকাৰী, যেতিয়া সেইটো আমাৰ সন্মুখত অসমাধিত ৰূপত পৰি আছে আৰু আমি সমস্যাটোৰ ভিতৰত মূৰ সুমুৱাবলৈ এটা বাট বিচাৰি পাওঁ । মই তোমাক এইটোতকৈও সহজ বা তুমি কোৱাৰ দৰে এইটোতকৈ সাধাৰণ সমস্যা সমাধান কৰিবলৈ উপদেশ দিম । অন্ততঃ যেতিয়ালৈকে তুমি সাধাৰণ হ’লেও সহজে সমাধান কৰিব পৰা মনোমত সমস্যা বিচাৰি নোপোৱা । তেতিয়াহে তুমি সাফল্য আৰু তোমাৰ সংগীক সহায় কৰাৰ আনন্দকণ পাবা । তোমাতকৈ নিকৃষ্ট যোগ্যতাৰ সহকৰ্মীৰ দৃষ্টিত সেইটো মাত্ৰ এটা প্ৰশ্নৰ সমাধান হ’লেও কোনো কথা নাই । তুমি সুখ আহৰণৰ এনেবোৰ উৎসৰ পৰা নিজকে আঁতৰাই ৰখাটো উচিত হোৱা নাই, যিহেতু কোনবোৰ কাম সমাধানযোগ্য সেইসম্পৰ্কে তোমাৰ ধাৰণা সঠিক নহয় ।\nমই কেৰিয়াৰৰ উচ্চ শিখৰত থকাৰ সময়তে তুমি মোক লগ পাইছিলা । তোমাৰ হয়তো এনে লাগিছিল যেন মই একেবাৰে ভগৱানৰ নিকটৱৰ্তী সমস্যাৰ লগত জড়িত হৈ আছোঁ । কিন্তু সেই সময়তে মোৰ আন এজন পি এইচ. ডি. ছাত্ৰ আছিল (এলবাৰ্ট হিব্চ), যাৰ গৱেষণাপত্ৰখনৰ আধাৰ আছিল বতাহৰ প্ৰভাৱত কেনেদৰে সমুদ্ৰপৃষ্ঠৰ ওপৰিভাগত তৰংগ সৃষ্টি হয়, তাৰ কাৰণ নিৰ্ণয় । মই তেওঁক ছাত্ৰ হিচাপে গ্ৰহণ কৰিছিলোঁ কিয়নো তেওঁ নিজে সমাধান কৰিব বিচৰা সমস্যা এটা লৈ মোৰ ওচৰলৈ আহিছিল । কিন্তু তোমাৰ ক্ষেত্ৰত মই এটা ভুল সিদ্ধান্ত ল’লোঁ, তোমাক নিজাববীয়াকৈ বিষয় এটা বাছি উলিওৱাৰ সুযোগ দিয়াৰ পৰিৱৰ্তে মই নিজেই তোমাক সমস্যা নিৰ্বাচন কৰি দিলোঁ । লগতে প্ৰকৃতাৰ্থত কোনবোৰ সমস্যা আমোদজনক, আনন্দদায়ক আৰু সঁচাই সমাধান কৰিবলগীয়া; সেই সম্পৰ্কে তোমাক ভুল ধাৰণাৰেই এৰি দিলোঁ । এই ভুলটোৰ কাৰণে মই বৰ দুখ পাইছোঁ, তুমি মোক ক্ষমা কৰি দিবা । এই চিঠিখনেৰেই মই পূৰ্বৰ ভুলটোৰ কিছু শুধৰণি কৰিব বিচাৰিছোঁ ।\nমই জীৱনত অসংখ্য সমস্যা সমাধানত হাত দিছোঁ, যিবোৰ হয়তো তুমি সাধাৰণ বা বৈশিষ্ট্যহীন বুলি ক’বা । কিন্তু সেইবোৰত হাত দি মই অপৰিসীম আনন্দ পাইছোঁ আৰু এতিয়া ভাবি ভাল লাগে যে ইয়াৰে কিছুসংখ্যকত আংশিকভাৱে সাফল্যও লাভ কৰিছিলোঁ । উদাহৰণস্বৰূপে, ঘৰ্ষণ বলেনো কেনেকৈ কাম কৰে সেইটো জানিবলৈ অত্যন্ত মিহি পৃষ্ঠৰ ওপৰত কৰা ঘৰ্ষণ গুণাংকসম্পৰ্কীয় পৰীক্ষাকেইটাৰ কথা উনুকিয়াব পাৰি (এইক্ষেত্ৰত বিফল হৈছোঁ) । অথবা স্ফটিকৰ বৈদ্যুতিক ধৰ্মবোৰ আন্তঃপাৰমাণৱিক বলৰ ওপৰত কেনেদৰে নিৰ্ভৰশীল, বিদ্যুৎলেপন দিয়া ধাতুৰ দণ্ডক কেনেদৰে প্লাষ্টিকৰ সৈতে লিপিট খুৱাব পাৰি (ৰেডিঅ’ৰ নবৰ দৰে), ইউৰেনিয়ামৰ পৰা কেনেদৰে নিউট্ৰনবোৰ বাহিৰ ওলাই আহে, কাঁচেৰে আবৃত ফিল্মত কেনেকৈ বিদ্যুৎচুম্বকীয় তৰংগৰ প্ৰতিফলন হয়, বিস্ফোৰণৰ সময়ত আকস্মিক তৰংগৰ উৎপত্তি, নিউট্ৰন গণকৰ (neutron counter) আৰ্হি, কিছুমান মৌলই কিয় L-কক্ষপথৰ পৰা ইলেকট্ৰন শোষণ কৰে কিন্তু K-কক্ষপথৰ পৰা নকৰে, কাগজ ভাঁজ কৰি কিদৰে এক বিশেষধৰণৰ শিশুৰ বাবে খেলনা সামগ্ৰী সাঁজিব পাৰি সেইসম্পৰ্কীয় সাধাৰণ তত্ত্ব (ইয়াক ‘ফ্লেক্সাগন’ বোলা হয়), পাতল নিউক্লিয়াছৰ শক্তিস্তৰ – ইত্যাদি বিভিন্ন বিষয়ত হাত দিছোঁ । ধুমুহাৰ গতি-প্ৰকৃতি সম্পৰ্কে চলোৱা গৱেষণাত সাফল্য নোহোৱাকৈ কেবাবছৰ পাৰ কৰিছোঁ । এইবোৰৰ লগতে কোৱান্টাম তত্ত্বৰ লগত জড়িত মহা মহা সমস্যাবোৰটো আছেই ।\nযদি আমি কিছু হ’লেও বৰঙণি আগবঢ়াব পাৰোঁ, তেনেক্ষেত্ৰত কোনোটো সমস্যাই সম্পূৰ্ণৰূপে সৰু বা সাধাৰণ নহয় । তুমি কৈছা যে তুমি এজন অখ্যাত ব্যক্তি । তোমাৰ পত্নী আৰু সন্তানৰ বাবে হেনো তোমাৰ বিশেষ মূল্য নাই । তোমাৰ ঘনিষ্ঠতম সহযোগীসকলৰ দৃষ্টিত তুমি বেছিদিন সেইধৰণে থাকিব নালাগে যদি তেওঁলোক তোমাৰ কাৰ্য্যালয়লৈ আহিলে সিহঁতৰ সৰু সৰু প্ৰশ্নবোৰৰ তুমি সঠিক উত্তৰ দিব পাৰা । তুমি মোৰ দৃষ্টিত অখ্যাত বা গুৰুত্বহীন নহয় । নিজকে কেতিয়াও অখ্যাত বুলি নাভাবিবা । এনেদৰে ভবাটো অত্যন্ত দুখদায়ক কথা । এই পৃথিৱীত তোমাৰ প্ৰকৃত স্থানখন ভালদৰে চিনি লোৱা আৰু নিজকে সঠিকভাৱে মূল্যায়ন কৰা । এইক্ষেত্ৰত তোমাৰ ডেকাকালৰ অপঁইতা ধাৰণা বাদ দিয়া আৰু তোমাৰ শিক্ষকবোৰৰ আদৰ্শসম্পৰ্কে তোমাৰ ভ্ৰান্তিমূলক কল্পনাখিনিও বাদ দিয়া ।\n(‘গণিতচ’ৰা’ত প্ৰকাশিত এই লেখাটি ইয়াতো পঢ়িব পাৰে)\nঅনুবাদ, বিজ্ঞান-প্ৰযুক্তিpriyankushdekaকইচি মান', চিঠিপত্ৰ, ফ্লেক্সাগন, হীনমন্যতাবোধ, ৰিচাৰ্ড ফাইনমেন0 comments


পানামা খাল - অসমীয়া ৱিকিপিডিয়া\nপানামা খাল (ইংৰাজী: Panama Canal, স্পেনীছ: Canal de Panamá) হৈছে পানামাত অৱস্থিত ৭৭.১ কি:মি: দৈৰ্ঘ্যৰ এটা খাল যি আটলান্টিক মহাসাগৰৰ সৈতে প্ৰশান্ত মহাসাগৰক স্ংযোগ কৰিছে। এই খালটি খন্দাৰ কামটো ১৮৮১ চনতে ফ্ৰাঞ্চে আৰম্ভ কৰিছিল যদিও প্ৰযুক্তিগত অসুবিধাৰ কাৰণত সফল নহ’ল। পিছত আমেৰিকাই ১৯০৪ চনত এই খালটি খন্দাৰ কাম হাতত লয় আৰু ১৯১৪ চনত এই খাল খন্দাৰ কাম সম্পূৰ্ণ হয়। এই খাল খন্দাৰ ফলত প্ৰশান্ত মহাসাগৰ আৰু আটলান্টিক মহাসাগৰৰ মাজত চলাচল কৰা জাহাজবোৰৰ দূৰত্ব বহুখিনি হ্ৰাস পালে।এই খাল সম্পূৰ্ণ হোৱাৰ আগতে দক্ষিণ আমেৰিকা মহাদেশৰ দক্ষিণৰ কেপ্ হৰ্ণ পথেদি যাত্ৰা কৰিব লগা হোৱাৰ বাবে জাহাজবোৰৰ যথেষ্ট সময়, পৰিশ্ৰম আৰু ধনৰ অপচয় হৈছিল। বৰ্তমান এই খালেদি আটলান্টিক মহাসাগৰৰ পৰা প্ৰশান্ত মহাসাগৰ পাবলৈ গঢ়ে ২০ ঘণ্টাৰ পৰা ৩০ ঘণ্টা সময়হে লাগে। বিশ্ব অৰ্থনীতি সূদৃঢ় কৰাৰ লগতে বিভিন্ন দেশৰ পাৰস্পৰিক সম্পৰ্ক উন্নত কৰাৰ ক্ষেত্ৰত এই খালৰ যথেষ্ট অৱদান আছে। নিৰ্মাণকাৰ্য্য চলি থকাৰ সময়ৰ পৰা এই খালটি প্ৰ্থমে কলম্বিয়া, তাৰ পাচত ফ্ৰাঞ্চ আৰু তাৰ পাচত আমেৰিকাই নিয়ন্ত্ৰন কৰিছিল। অৱশেষত ১৯৭৭ চনত আমেৰিকা আৰু পানামা চৰকাৰৰ মাজত হোৱা এক চুক্তি অনুযায়ী ১৯৯৯ চনত এই খালৰ সম্পূৰ্ণ নিয়ন্ত্ৰন পানামা চৰকাৰে লাভ কৰে।\n১৫ আগষ্ট, ১৯১৪\n1 লগতে পঢ়ক\nHoffman, Jon T.; Brodhead, Michael J; Byerly, Carol R.; Williams, Glenn F. (2009). The Panama Canal: An Army's Enterprise. প্ৰকাশক Washington, D.C.: United States Army Center of Military History. 70–115–1. http://www.history.army.mil/html/books/panama/panamacanal/index.html.\n[প্ৰ • আ • স]\nGatun Locks3 chambers, 26 মিটাৰ (85 ফুট)\nPedro Miguel Locks1 chamber, 9.5 মিটাৰ (31 ফুট)\nMiraflores Locks2 chambers, 16.5 মিটাৰ (54 ফুট); spillway\nNavigable canal(maximum draft: 39.5 ফুট (12.0 মিটাৰ))\nৱিকিমিডিয়া কমন্সত পানামা খাল সম্পৰ্কীয় মিডিয়া ফাইল আছে।\nEarly stereographic images of the construction University of California Archival collection of maps, blueprints, photographs, letters, and other documents, collected by Aurin B. Nichols, an engineer who worked on the canal project through from 1899 until its completion.\nTugboat Gatun was the first boat through Gatun locks, June 1913\nস্থানাংক: 9°04′48″N 79°40′48″W / 9.08°N 79.68°W / 9.08; -79.68\n"https://as.wikipedia.org/w/index.php?title=পানামা_খাল&oldid=270499"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=36235।


Levocom in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Levocom ar byavahar, ppali, parshwakriya, upkaar, kriya-pratikriya aaru satarkatabani\nLevocom Tablet Levocom 500 Tablet\nसदस्य इस दवा को ₹31.26 में ख़रीदे।\nLevocom ৰ লাভ আৰু ব্যৱহাৰসমূহ- Levocom Benefits & Uses in Assamese- Levocom ar laabh aaru byavaharsamuh\nLevocom ৰ পালি আৰু সেয়া কেনেদৰে ল'ব- Levocom Dosage & How to Take in Assamese - Levocom ar paali aaru xeya kenedore lobo\nLevocom ৰ পাৰ্শ্চক্ৰিয়াসমূহ- Levocom Side Effects in Assamese- Levocom ar parshwakriyasamuh\nLevocom সংক্ৰান্ত সতৰ্কতাবাণীসমূহ- Levocom Related Warnings in Assamese- Levocom xonkranta xatarkatabanisamuh\nঅইন দৰৱৰ সৈতে Levocomৰ গুৰুতৰ ক্ৰিয়া-প্ৰতিক্ৰিয়া- Severe Interaction of Levocom with Other Drugs in Assamese- Oinor xoite Levocom ar gurutor kriya-pratikriya\nLevocom মতভেদসমূহ- Levocom Contraindications in Assamese- Levocom nishedhsamuh\nLevocom ৰ বিষয়ে সততে সোধা প্ৰশ্নসমূহ- Frequently asked Questions about Levocom in Assamese- Levocom ar bikhoye satate xodha prashnasamuh\nখাদ্য আৰু মদৰ সৈতে Levocom ক্ৰিয়া-প্ৰতিক্ৰিয়া- Levocom Interactions with Food and Alcohol in Assamese- khadya aaru modor xoite Levocom kriya-pratikriya\nLevocom ৰ লাভ আৰু ব্যৱহাৰসমূহ - Levocom Benefits & Uses in Assamese - Levocom ar laabh aaru byavaharsamuh\nLevocom তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLevocom ৰ পালি আৰু সেয়া কেনেদৰে ল'ব - Levocom Dosage & How to Take in Assamese - Levocom ar paali aaru xeya kenedore lobo\nLevocom-ৰ উপাদানসমূহ - Levocom Active Ingredients in Assamese - Levocom-ar upadaansamuh\nLevocom ৰ পাৰ্শ্চক্ৰিয়াসমূহ - Levocom Side Effects in Assamese - Levocom ar parshwakriyasamuh\nগৱেষণাৰ ভিত্তিত, Levocom ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLevocom সংক্ৰান্ত সতৰ্কতাবাণীসমূহ - Levocom Related Warnings in Assamese - Levocom xonkranta xatarkatabanisamuh\nLevocom-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLevocomৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Levocom ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nLevocom-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ওপৰত Levocom ৰ পাৰ্শ্ব-প্ৰতিক্ৰিয়া অতি বিৰল।\nবৃক্কত Levocom কি প্ৰভাৱ দেখা গৈছে?\nLevocomৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Levocom কি প্ৰভাৱ দেখা গৈছে?\nLevocomৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Levocom ৰ কি প্ৰভাৱ দেখা গৈছে?\nLevocomৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Levocomৰ গুৰুতৰ ক্ৰিয়া-প্ৰতিক্ৰিয়া - Severe Interaction of Levocom with Other Drugs in Assamese - Oinor xoite Levocom ar gurutor kriya-pratikriya\nLevocom তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLevocom মতভেদসমূহ - Levocom Contraindications in Assamese - Levocom nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Levocom লোৱা অনুচিত যাতে -\nLevocom ৰ বিষয়ে সততে সোধা প্ৰশ্নসমূহ - Frequently asked Questions about Levocom in Assamese - Levocom ar bikhoye satate xodha prashnasamuh\nএই Levocom-এ অভ্য়াস বা নিচাৰ সৃষ্টি কৰে নেকি?\nহয়, Levocomক আসক্তি হিচাপে জনা যায়। আপোনাৰ ডাক্তৰৰ পৰামৰ্শতহে এয়া লওক।\nLevocom লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Levocomয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Levocom লওক।\nহয়, Levocom লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Levocom ক্ৰিয়া-প্ৰতিক্ৰিয়া - Levocom Interactions with Food and Alcohol in Assamese - khadya aaru modor xoite Levocom kriya-pratikriya\nখাদ্য আৰু Levocomৰ ক্ৰিয়া-প্ৰতিক্ৰিয়া\nআপুনি Levocom সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Levocomৰ মাজৰ প্ৰতিক্ৰিয়া\nLevocom লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nLevocom ৰ অনুকল্প - Substitutes for Levocom in Assamese\nLevocom ৰ মূল্য আৰু পেকৰ চাইজ - Levocom Price and Pack Size in Assamese - Levocom ar mulya aaru pakor size\nLevocom Tablet ₹32.9 खरीदें\nLevocom 500 Tablet ₹71.2 खरीदें\nআপুনি বা আপোনাৰ পৰিয়ালৰ কোনোবাই Levocom লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Levocom ব্যৱহাৰ কৰিছিল নেকি?\nআপুনি কিমান পৰিমাণে Levocom সেৱন কৰিছিল?\nআপুনি Levocom ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Levocom সেৱন কৰে?


বামুণবৰী - শুদুৰবৰ - পৰশমনি কাশ্যপ - সাহিত্য ডট অৰ্গ\n(ভূতৰ ৰসাল সাধু)\nসৰু থাকোতে সাধুটো মাৰ মুখত শুনিছিলোঁ৷ জোনাক ৰাতি ঢাৰিত মাক আগুৰি আমি কাহিনী শুনিছিলোঁ৷ শুনি শুনি টোপনি গৈছিলোঁ৷ মায়ে শুনিছিল ককাৰ মুখত৷ ককাক পিতাকে কৈছিল৷ মুখ বাগৰি তিনি পুৰুষলৈ শুনিছিলোঁ আমি৷ ডাঙৰ হোৱাৰ লগে লগে বিশ্বাসযোগ্যতা হেৰাই গৈছিল কাহিনীটোৰ প্ৰতি৷ আমাৰ বাবে আছিল মাথোঁ সাধুকথা৷ কাহিনীটো আজোককাই ক’ৰবাত শুনিছিল নে নিজেই সাজিছিল নাজানো৷ কোনোবাই লিপিবদ্ধ কৰিছে নে এতিয়া সেয়াও নাজানো৷ মোৰ বাবে মাথোঁ সাধুকথা৷ ঠিক সাধুও নহয় ভৌতিক কমেডী গাজাখুৰী৷\nভাৰত তেতিয়াও স্বাধীন হোৱা নাছিল৷ ১৯১০ চন মানহে আছিল চাগৈ৷ কাশীনাথ গাঁওখনৰ ভিতৰতে ধনী মানুহ৷ তেতিয়াৰ দিনত ধনী মানেনো আৰু কি! গোহালি ভৰি থকা এপাল গৰু আৰু ৰাইজক ভগাব পৰাকৈ ধান৷ ঘৰ-দুৱাৰ সকলোৰে একেই¸ বাঁহ¸ খেৰেৰে তৈয়াৰী৷ কাশীনাথ তেতিয়া বুঢ়া হৈছিল৷ তেতিয়াৰ দিনত ৫৫ বছৰ হ’লেই বুঢ়া৷ কিছুদিন আগতে পুতেকলৈ বোৱাৰী আনিছিল৷ কাশীনাথৰ সখীয়েক যদুনাথৰ ঘৰ সিখন গাঁৱত৷ মাজতে পাগলাদিয়া নৈখন৷ দুয়ো সখাৰ বৰ মিল৷ ইঘৰৰ বাৰীত কিবা এটা লাগিলেই দুয়োখন ঘৰে ভগাই খায়৷\nনদীৰ ওপৰত তেতিয়া দলং নাছিল৷ স্বাধীনতাৰ পিছতহে দলং হল৷ নদীৰ দুয়োপাৰে দুখন ৰাজহুৱা নাও বন্ধা থাকে৷ যাৰেই প্ৰয়োজন হয় চলায়গৈ৷ আচলতে তাহানিতে এখন গাঁৱেই আছিল¸ হঠাতে বৰভুঁইকপত সুতি সলাই গাৱঁৰ মাজেৰে গ’ল নৈখন৷\nপাগলাদিয়া নৈখন খৰালিং শুকাই যায়৷ খোজ কাঢ়িয়েই পাৰ হ’ব পৰা হয়৷ একঁকাল মানহে হয়৷ তেনে এটা দিনতে যদুনাথে সত্যনাৰয়ন পূজা পাতিছিল ঘৰত৷ কাশীনাথকো মাতিছিল৷ কাৰোবাক এৰিলেও সখীয়েকক এৰিব নোৱাৰে৷ দঢ়াই দঢ়াই মাতি গৈছিল সকলোকে৷ পিছে ন-বোৱাৰীক এৰি পুতেক যায় কেনেকৈ! মাইকী মানুহে পূজা খাবলৈ যোৱা নিয়ম নাই৷ অন্যথা আবেলি অকলেই ওলাল কাশীনাথ৷ বাৰীৰ পকা সুন্দৰ মনোহৰ কল এঠোক আৰু খুন্দনাটো লৈ৷ পুতেক ৰঘুনাথেই ঘাটলৈকে আগবঢ়াই দিলেগৈ৷\nকাশীনাথৰ এটা স্বভাব আছে৷ য’লৈকেই নাযাওক নিজৰ খুন্দনাটো নেৰে৷ নিজৰ খুন্দনাৰ সোৱাদ ক’তো নাপায় হেনো৷ কাপোৰৰ জোলোঙাটোত সৰু আহুই কাঠৰ খুণ্ডনাটো আৰু লোৰ খুন্দনামাৰিডাল লৈ ঘূৰি ফুৰে৷\nপূজা শেষ হয় মানে আঠ বাজি গৈছিল৷ গাঁৱত এন্ধাৰ হ’লেই ৰাতি৷ পুৰ্ণিমাৰ ৰাতিটো জোনৰ পোহৰেৰে ফটফটীয়া হৈ আছিল৷\nভোগ-প্ৰসাদ খাই কাশীনাথ আহিবলৈ ওলাল৷\n: সখী¸ পকাভোগ খাই যাবা ৰ’বা৷\n– যদুনাথে জোৰকৈ ৰাখিলে তেওঁক৷ ঘৰৰ মানুহখিনিৰ বাবে খিচিৰি ৰান্ধিছিল৷ খাই-বৈ কাশীনাথ উভতিল৷ যদুনাথেই আগবঢ়াই দিলে ঘাটলৈ৷ মাটিৰ টেকেলি দুটাত ভোগ-প্ৰসাদ দিছিল যদুনাথে৷ দুয়োহাতে দুয়োটা টেকেলি লৈ খুন্দনা আৰু মাৰিডাল কামিজটোৰ জেপত ভৰাই কাশীনাথ জপং জপংকৈ আগবাঢ়িল৷ ভালেখিনি ৰাতি হৈছিল৷ সিপাৰৰ ঘাটৰ পৰা নৈখন খোজকাঢ়ি আহিলে আধাকিলোমিটাৰমান ঘূৰি আহিব লাগে৷ পানী বেছি নাই৷ আঁঠুৰ তলতে থাকে৷ কাশীনাথে চুৰিয়াখন কোঁচাই নৈখন পাৰ হল৷ ইপাৰৰ ঘাটৰ পৰা কাশীনাথৰ গাঁৱলৈ দুশমিটাৰমান সোমাব লাগে৷ সেইখিনিলৈ ঠাইখিনি ঘোপমৰা৷ সেইটো ঘাটৰ ওচৰতে ৰাজহুৱা শ্মশানখন৷ ওচৰতে ওখ ওখ বিৰিণা আৰু জাৰ্মানী বনবোৰ৷ কাষতে আহঁত¸ ধোপ আৰু মজ গছবোৰে ঠাইখিনি আন্ধাৰ কৰি ধৰিছে৷ কাশীনাথে নৈখন পাৰহৈ শ্মশানৰ অলপ আঁতৰেৰে হাবিখন পাৰ হ’বলৈ লৈছিলহে মাথোন¸ হঠাতে দেখিলে দৃশ্যটো৷\nওখ ওখ কিছুমান কিম্ভুত-কিমাকাৰ বস্তুৱে ঘূৰি ফুৰিছে৷ দেখিবলৈ মানুহৰ আকৃতিৰ হ’লেও ভয়লগাকৈ ওখ৷ কাশীনাথে প্ৰমাগ গণিলে৷ এতিয়া উভতি যাবও নোৱাৰে¸ ধৰা পৰিব৷ অগত্যা টেকেলি দুটা জাৰ্মানী বনৰ মাজত লুকুৱাই লোৰ খুন্দনামাৰিডাল লৈ বস্তুকেইটাৰ কাষলৈ আগবাঢ়িল৷\n: অই মুনিচ-মুনিচ গোন্ধাইছি উই৷ – এটা ভূতে চিঞৰি উঠিল৷\n: মুনিচ মুনিচ গোন্ধাইছি উই৷ – এইবাৰ কাশীনাথে চিঞৰি উঠিল৷\nঠাইখিনিত নটামান ভূত ৰৈ আছিল৷ দুটামানৰ এটা চকু নাই৷ কাৰোবাৰ হাত নাই৷ কোনোবাটোৰ এটা চকু¸ দুটামান খালী গা৷ কাশীনাথে লক্ষ্য কৰিলে তেওঁৰ বাহিৰে কাৰো ছাঁ পৰা নাই৷ কিন্তু ভয় খালেই নহ’ব৷\n: মুনিচ কুত আছে উই৷ মুনিচ গোন্ধে আছে উই৷ – পুনৰ এটা ভূতে কৈ উঠিল৷\n: কুম্বাই মুনিচৰ বাৰীৰ পৰা আইচি নেকি উই৷ – কাশীনাথে কৈ উঠিল৷\n: মই আইচু৷ কালি এটা বেজে আমগছৰ পৰা খেদচি মুক৷ – এইবাৰ এটা ভূতে কৈ উঠিল৷\n: সেইদ্দিকি মুনিচ মুনিচ গোন্ধাছি৷ – পৰম জ্ঞানীৰ দৰে কাশীনাথে কৈ উঠিল৷\n: হুউউউ – ইটো ভূতে এইবাৰ পতিয়ন যোৱাৰ দৰে মুৰ দুপিয়ালে৷\n: উই তুক আগোতে দেখা নাছিলু উই৷ – এইবাৰ এটা ভুতে আহি কাশীনাথৰ আগত থিয়হৈ সুধিলে৷ সিহঁতৰ সমাজত আগতে দেখা নাছিল তেওঁক৷ কাশীনাথৰ বুকুখন চিৰিংকৈ মাৰিলে৷ ধৰা পৰিলে মুচৰি মাৰিব৷ ইয়াৰ পৰা টেঁটুফালি চিঞৰিলেও কোনেও নুশুনে৷\n: কিনকে দেখা পাবি উই৷ মোই আজিহে এইপাৰে আইচু৷ খেচৰা বেজ এটাই খেদচি৷ যাবা নৰা হোলু৷ আকঘৰৰ বাৰীত আচলু৷ – কাশীনাথে দুখমনেৰে কৈ উঠিল৷\n: হবো দে৷ আজিৰ পেৰে আমাৰ লগ হোলি৷ উই উই উই উই – ফুৰ্তিৰে কৈ ভূতটোৱে জপিয়াই জপিয়াই কিম্ভুত অদ্ভুত নাচিব ধৰিলে৷ লগে লগে বাকীকেইটায়ো গোল গোল হৈ একেদৰে জঁপিয়াই নাচিব ধৰিলে৷ কাশীনাথো ৰৈ নাথাকিল¸ তেৱোঁ সিহঁতৰ দৰে দুফুট ওপৰলৈ জঁপিয়াই নাচিব ধৰিলে৷ বহুত দেৰি নচাৰ পিছত আটাইকেইটাই মাটিত বহি পৰিল৷\n: উই তুৰ নাম কি উই? – এটা চকুৱা ভূতটোৱে সুধিলে কাশীনাথক৷\n: তুৰ নাম কি? – এইবাৰ ওলোটাই সুধিলে কাশীনাথে৷\n: মোই বামুণবৰী¸ বামুণৰ চখানৰ পেৰে আইচু৷ – ভূতটোৱে কৈ উঠিল৷\n: মোই সুদুৰবৰী৷ সুদুৰৰ শখানত থাকু৷\n: মোই কেচাইবৰী৷ কেঁচাই কেঁচাই খাঙ মুনিচ৷\n: মোই খেচাৰবৰী৷ ফাচদি মুনিচ মাৰোঁ৷\n: মোই খোহুবৰী৷ গাত খহু থকা ফাপৰে ধৰা ভূতে ক’লে৷\n: মোই লাওমুৰা৷ লাওৰ দৰে ঘূৰি ফুৰি মুনিচ ধৰোঁ৷\n: মোই গেন্দাফেঁচা৷ ফেঁচাৰ দৰে মাতি মুনিচ ধৰোঁ৷\n: মোই কঁঠালখকুৱা৷ কঁঠাল গাছত থাকোঁ৷\n: মোই ঔখহু৷ ঔটেঙা গছৰ ভূতে ক’লে৷\n: মোই মৰঙ গজঙ৷ মুনিচক খেদি খেদি মাৰোঁ৷ – কাশীনাথে কৈ উঠিল৷\nএনেতে লাওমুৰা ভূতে কিবা উলিয়ালে৷ চবকে ভগাই ভগাই কাশীনাথৰ কাষ পালেহি৷ নিজৰ হাতলৈ চাই কাশীনাথ উচপ খাই উঠিল৷ দুটা মানুহৰ আঙুলি দিছে লাওমুৰাই৷ ইতিমধ্যে পৰম তৃপ্তিৰে আটাইকেইটাই চোবাই আছে৷ প্ৰতিটো চোবাতে হাড়বোৰ গুড়িহৈ মুৰমুৰাই উঠিছে৷ একমুহূৰ্ত মাত্ৰ৷ কোনেও নেদেখাকৈ আঙুলিদুটা জেপত ভৰাই জেপত থকা চুপাৰিকেইটুকুৰ মুৰমুৰকৈ চোবাই উঠিল৷ সখীয়েকৰ ঘৰৰ পৰা সেইখিনি ঘৈণীয়েকলৈ আনিছিল৷\nসকলোৰে খোৱা হ’লত লাওমুৰাই আকৌ কৈ উঠিল৷\n: উই বাগাৰাবাগাৰি খেলাং আহ উই৷\nবাকীকেইটা ভূতে হয়ভৰ দি উঠিল৷\nকাশীনাথে প্ৰমাদ গণিলে৷ বগৰা-বাগৰি কৰিলে তেওঁৰ হাড়-মূৰ একো নাথাকিব৷ ধৰা পৰি যাব৷\n: বাগাৰাবাগাৰি নেখালাং উই৷ বেজে পিঠিত কুবাচিল৷ বেলেগ খেলাং আহ৷ – মৰোঁ জিউ সো আধিকৈ কাশীনাথে কৈ উঠিল৷\n: নহালি ভুকু ভুকু খেলাং আহ৷\n– লাওমুৰাই কৈয়েই বামুণবৰীৰ কাষত থিয় হ’ল৷\nআৰু কথা সলোৱা উচিত নহয়৷ কাশীনাথে বাওঁকাষে থকা এচকুৱা ঔখহুৰ কাষলৈ আহিল৷\n: উই মোই তোৰ লগোত খেলাম উই৷ আগে মোই মাৰিম উই৷ – কাশীনাথ ঔখোহুৰ পিছফালে থিয় হল৷ ইতিমধ্যে আটাইকেইটা ভূতে ইটোৱে সিটোক ভুকুৱাভুকি কৰি আছে৷ কোনো ফালে চোৱা নাই৷ কাশীনাথে লাহেকৈ চুৰিয়াৰ জেপৰ পৰা খুন্দনামাৰিডাল উলিয়াই ইষ্ট দেবতাক স্মৰণ কৰি দিলে সৰ্বশক্তিৰে ঔখোহুৰ দুয়োকান্ধত দুটা খুন্দা৷ লোৰ মাৰিৰ খুন্দা খাই ঔখোহু কেঁকাই উঠিল৷\nএইবাৰ ঔখোহু তেওঁৰ পিছফালে থিয় হল৷ আগতে নেদেখাকৈ মাৰিডাল সুমুৱাই লৈছিল তেওঁ৷ ঔখোহুৰ হাতৰ খুন্দাত কান্ধদুখন ভাঙি যোৱা যেন লাগিল তেওঁৰ৷ তথাপি সহ্য কৰি মনে মনে থাকিল৷ তেওঁ নিশ্চিত ঔখোহুৱে সৰ্বশক্তিৰে তেওঁক মাৰিব পৰা নাই আগতে দিয়া লোৰ মাৰিৰ খুন্দাৰ বাবে৷ নহ’লে তেওঁৰ কান্ধ গুড়ি হৈ গ’লহেঁতেন!\nইতিমধ্যে প্ৰথম প্ৰহৰ শেষ হৈছিল৷ জোনৰ পূৰ্ণ পোহৰ নৈখনত পৰিছে৷ সিহঁতৰ মিটিং শেষ হ’ল৷ আকৌ এবাৰ জঁপিয়াই নৃত্য কৰি ভূতজাক গ’লগৈ৷ অলপদেৰি বহি থাকি কেঁকাই কেঁকাই কাশীনাথ গাঁৱলৈ আহিল৷\nইতিমধ্যে ৰাতি ভালেখিনি হৈছিল৷ কাশীনাথৰ পুতেক আৰু ঘৈণীয়েকে চিন্তাতে টিপচাকিটো লৈ নঙলামুখতে ৰৈ আছিল৷ দুৰৰ পৰা বাপেকৰ কেঁকনি শুনি ৰঘুনাথ দৌৰি আহিল৷ চোতালত সোমায়েই কাশীনাথে সকলো ভাঙি-পাতি কলে৷ ঘৈণীয়েকে তামোলৰ শুকান ঢকুৱা এখনত কেৰাচিন ঢালি জুই জলাই শুকান জলকীয়া¸ সৰিয়হ জুইত দি গাটো সেকি ল’বলৈ দিলে৷ কাশীনাথে আঙুলিদুটা সৰিয়হৰ ডুলিত ভৰাই দিলেগৈ৷ ৰঘুনাথ দৌৰি গৈ গাঁৱৰ মানুহক উঠাই বেজক লৈ আহিলগৈ৷ বিষৰ কোবত কাশীনাথৰ বিৰাট জ্বৰ উঠিল৷ সেইৰাতি বেজ তেওঁলোকৰ ঘৰতে থাকিল৷\nইপিনে আঙুলি দুটা সৰিয়হৰ ডুলিত থোৱাত ভূতমণ্ডলীৰ গাৰ পোৰণি উঠিল৷ বেজৰ মন্ত্ৰৰ লগেলগে পোৰণি বাঢ়ি ৰ’ব নোৱাৰা হ’ল৷ সকলো বুজি সিহঁতি কাশীনাথৰ বাৰীলৈ আহিল৷ প্ৰকাণ্ড ভলুকা বাঁহজোপাৰ তলৰ পৰাই সিহঁতি চিঞৰিব ধৰিলে৷\n: আমাৰ আঙলি দি উই৷\nজুইত সৰিয়হ এমুঠি বেচিকৈ চটিয়াই বেজেও চিঞৰি উঠিল৷\n: তহঁত যাবিনে ইয়াৰ পৰা?\n: যাম উই৷\n: নদীৰ ঘাটৰ পৰা যাবিনে?\n: শপত খা¸ আৰু এইফালে নাহোঁ বুলি৷ – দুমুঠি সৰিয়হ¸ জলকীয়া জুইত দি বেজে চিঞৰি উঠিল৷ পোৰণিৰ কোবত ভূত জপিয়াই উঠিল৷\n: শইত শইত শইত…তিনি শইত খাইছোঁ ঐ৷ নাহোঁ ইফালে৷ – ভূত মণ্ডলীয়ে চিঞৰি উঠিল৷\n: কি চিন দি যাবি? – বেজে সুধিলে৷\n: বাঁহচোপ ভাঙি থৈ যাম৷ – ভূতবোৰে আটাহ পাৰি উঠিল৷\nবেজে আঙুলি দুটা দলিয়াই দিলে৷ অলপ পিছতে প্ৰচণ্ড শব্দ কৰি বাঁহ ভঙাৰ শব্দ হ’ল৷ বেজে স্বস্তিৰ নিশ্বাস এৰিলে৷ তিনি শইত খোৱাৰ পিছত ভূত আৰু নাহে৷\nৰাতিপুৱা আটায়ে দেখিলে¸ বাঁহৰ আগবোৰ ভঙা৷ দুদিনমান পিছত কাশীনাথ সুস্থ হল৷ কিন্তু আগৰ দৰে স্বাস্থ্যবান হৈ নাথাকিল৷ বিষটোৱে লগ নেৰা হ’ল৷ বেছিদিন জীয়াই নাথাকিল মানুহজন৷ সেইটো বছৰেই কেইমাহমান পিছত মৃত্যু হ’ল৷\nমই জানো¸ এইটো গাজাখুৰী৷ এনেকুৱা অনেক গাজাখুৰীয়ে ৰস দিছিল আমাক৷ এনে বহুতো গাজাখুৰীৰ ৰচক আছিল ককা¸ আইতাহঁত৷ ৰূপকথাৰ কাহিনীৰ দৰে ভূতকথাৰ কাহিনীবিলাকে সৰুতে আমাক ভয় খুৱাইছিল৷ দুষ্টামি কৰা নাছিলো৷ এতিয়া ভয় নকৰো¸ সাহসী হৈছো৷ ডাঙৰ হৈছো৷\n← বিছা – উৎপলা কৌৰ\nজীৱনটোৰ সমান বিশাল – অনুপমা বসুমতাৰী →


Emtor in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Emtor ar byavahar, ppali, parshwakriya, upkaar, kriya-pratikriya aaru satarkatabani\nEmtor के प्रकार चुनें\nसदस्य इस दवा को ₹1095.26 में ख़रीदे।\nEmtor ৰ মূল্য আৰু পেকৰ চাইজ - Emtor Price and Pack Size in Assamese - Emtor ar mulya aaru pakor size\nEmtor Tablet ₹1152.9 दवा खरीदें\nEmtor की जानकारी\nEmtor ৰ লাভ আৰু ব্যৱহাৰসমূহ- Emtor Benefits & Uses in Assamese- Emtor ar laabh aaru byavaharsamuh\nEmtor ৰ পালি আৰু সেয়া কেনেদৰে ল'ব- Emtor Dosage & How to Take in Assamese - Emtor ar paali aaru xeya kenedore lobo\nEmtor ৰ পাৰ্শ্চক্ৰিয়াসমূহ- Emtor Side Effects in Assamese- Emtor ar parshwakriyasamuh\nEmtor সংক্ৰান্ত সতৰ্কতাবাণীসমূহ- Emtor Related Warnings in Assamese- Emtor xonkranta xatarkatabanisamuh\nঅইন দৰৱৰ সৈতে Emtorৰ গুৰুতৰ ক্ৰিয়া-প্ৰতিক্ৰিয়া- Severe Interaction of Emtor with Other Drugs in Assamese- Oinor xoite Emtor ar gurutor kriya-pratikriya\nEmtor মতভেদসমূহ- Emtor Contraindications in Assamese- Emtor nishedhsamuh\nEmtor ৰ বিষয়ে সততে সোধা প্ৰশ্নসমূহ- Frequently asked Questions about Emtor in Assamese- Emtor ar bikhoye satate xodha prashnasamuh\nখাদ্য আৰু মদৰ সৈতে Emtor ক্ৰিয়া-প্ৰতিক্ৰিয়া- Emtor Interactions with Food and Alcohol in Assamese- khadya aaru modor xoite Emtor kriya-pratikriya\nEmtor ৰ লাভ আৰু ব্যৱহাৰসমূহ - Emtor Benefits & Uses in Assamese - Emtor ar laabh aaru byavaharsamuh\nEmtor তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEmtor ৰ পালি আৰু সেয়া কেনেদৰে ল'ব - Emtor Dosage & How to Take in Assamese - Emtor ar paali aaru xeya kenedore lobo\nEmtor-ৰ উপাদানসমূহ - Emtor Active Ingredients in Assamese - Emtor-ar upadaansamuh\nEmtor ৰ পাৰ্শ্চক্ৰিয়াসমূহ - Emtor Side Effects in Assamese - Emtor ar parshwakriyasamuh\nগৱেষণাৰ ভিত্তিত, Emtor ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEmtor সংক্ৰান্ত সতৰ্কতাবাণীসমূহ - Emtor Related Warnings in Assamese - Emtor xonkranta xatarkatabanisamuh\nEmtor-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Emtor ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nEmtor-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Emtor ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Emtor কি প্ৰভাৱ দেখা গৈছে?\nEmtorৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Emtor কি প্ৰভাৱ দেখা গৈছে?\nEmtor গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Emtor ৰ কি প্ৰভাৱ দেখা গৈছে?\nআপোনাৰ হৃদয় ত Emtorৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nঅইন দৰৱৰ সৈতে Emtorৰ গুৰুতৰ ক্ৰিয়া-প্ৰতিক্ৰিয়া - Severe Interaction of Emtor with Other Drugs in Assamese - Oinor xoite Emtor ar gurutor kriya-pratikriya\nEmtor তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEmtor মতভেদসমূহ - Emtor Contraindications in Assamese - Emtor nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Emtor লোৱা অনুচিত যাতে -\nEmtor ৰ বিষয়ে সততে সোধা প্ৰশ্নসমূহ - Frequently asked Questions about Emtor in Assamese - Emtor ar bikhoye satate xodha prashnasamuh\nএই Emtor-এ অভ্য়াস বা নিচাৰ সৃষ্টি কৰে নেকি?\nনহয়, Emtorয়ে অভ্যাসৰ সৃষ্টি নকৰে।\nহয়, আপুনি Emtor লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Emtor লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nEmtor য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Emtor ক্ৰিয়া-প্ৰতিক্ৰিয়া - Emtor Interactions with Food and Alcohol in Assamese - khadya aaru modor xoite Emtor kriya-pratikriya\nখাদ্য আৰু Emtorৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Emtor আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Emtorৰ মাজৰ প্ৰতিক্ৰিয়া\nগৱেষণাৰ অভাৱত, Emtor লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nEmtor ৰ অনুকল্প - Substitutes for Emtor in Assamese\nEmtor के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Emtor লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Emtor ব্যৱহাৰ কৰিছিল নেকি?\nআপুনি কিমান পৰিমাণে Emtor সেৱন কৰিছিল?\nআপুনি Emtor ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Emtor সেৱন কৰে?


জাতি (অনামিকা বৰুৱা) - সাহিত্য ডট অৰ্গ\nএদিন মোৰ ল’ৰাটোৱে স্কুলৰ পৰা আহি মোক সুধিলে মা আমি আহোম নে কলিতা ? উত্তৰ দিবলৈ গৈ মই অলপ ভাবিব লগা হ’ল | তাক উত্তৰটো দি লগতে অলপ বুৰঞ্জীও কব লগা হল | তাৰ পাছৰ পৰাই মই নিজে নিজে ভাবি আছো যে সঁচাই আমি কোন দিশে গতি কৰিছো ! আজি বিজ্ঞানৰ উন্নত প্ৰযুক্তিৰ সহায়ত আমি ঘৰতে বহিয়েই গোটেই পৃথিৱী ভ্ৰমণ কৰিব পাৰো | দেশ বিদেশৰ খবৰ পলকতে পাব পাৰো | তেনেই সৰু হৈ পৰিছে পৃথিবীখন | কিন্তু তাৰ তুলনাত আমাৰ মনবোৰ ক্ৰমে ঠেক হৈ যোৱা নাইনে ? ইংৰাজ গুচি গল যদিও divide and rule policy ৰ প্ৰতিক্ৰিয়া আজিও আমাৰ মাজত থাকি গল | কাৰণে অকাৰণে ব্যস্ত থাকি আমি ইমানে স্বা‌ৰ্থপৰ আৰু আত্মকেন্দ্ৰিক হৈ পৰিছো যে সমুহীয়াকে আতাইৰে কথা ভাবিবলে পাহৰি গৈছো | \nমোৰ ল’ৰাটোৰ বয়্স ১৩ বছৰ | তাৰ বয়সত আমি জাত পাতৰ কথা নেলাগে ধৰ্মৰ প্ৰভেদৰ কথাও ভালকে নেজানিছিলো | মোৰ আজিও মনত পৰে মোৰ লগত এজনী বেবিনা নামৰ মুছলমান ছোৱালী আছিল | তাই তৈয়াৰ কৰি দিয়া চাহ মোৰ মা দেওতাইও খাইছিল আৰু চাহ তাই আমাৰ ঘৰতে তৈয়াৰ কৰিছিল | বিহুত সিহঁতে আমাৰ ঘৰত ভাত খাইছিল আৰু ঈদত আমি সিহঁতৰ ঘৰত ভাত খাইছিলো | মোৰ মা দেউতাৰ আক্ষৰিক শিক্ষা নাছিল কিন্তু মনবোৰ বহল আছিল | সৰুৰে পৰাই আমাক উদাৰ হ’বলৈ শিকাইছিল | গোটেই পৃথিৱীৰ ধৰ্ম আৰু সমাজ ব্যৱ্স্থাৰ কথা নাজানো | কিন্তু আমাৰ হিন্দু ধৰ্মত আৰু অসমীয়া সমাজতেই কিজানি এই জাত পাতৰ বিভেদ সবাতোকৈ বেচি | সৰুতে পঢ়িছিলো অসমত বাস কৰা লোকসকলক অসমীয়া বোলে | পাহাৰ ভৈয়াম জাতি জনজাতি সকলো লগ লাগি বৃহত্তৰ অসমীয়া জাতি গঠিত হৈছিল | কিন্তু আজি আমি সঁচাকে অসমীয়া নে ? আমিচোন কোচ, কছাৰী, আহোম, মটক, মৰাণ, বামোণ, কলিতা, বড়ো, চুতীয়া আদি নানা ভাগত ভাগ হৈ নিজৰ মাজতে খোৱা কামোৰা কৰি মৰিছো | প্ৰত্যেকেই নিজৰ অস্তিত্ব ৰক্ষাৰ নামত ভাই ভাইৰ মাজত কাজিয়া কৰিছো | ইয়াৰ পৰা সাধাৰণ ৰাইজৰ কিবা লাভ হৈছেনে ?\nঅসমৰ বাহিৰত বাস কৰা অসমীয়াসকলে প্ৰ্কৃতাৰ্থত নিজকে অসমীয়া বুলি দাবী কৰিব পাৰে | কাৰণ অসমৰ বাহিৰত বাস কৰাসকলে মই আহোম মই কলিতা মই বামুণ বুলি নিজৰ পৰিচয় নিদিয়ে | তেওঁলোকে নিজৰ পৰিচয় দিয়ে মাত্ৰ অসমীয়া বুলি | অথচ আমি অসমত বাসকৰাসকলে জাত পাত লৈ মিছা গপত ওফন্দি নিজকে ক্ৰমাত সংকোচিত কৰি আনিছো | উপৰুৱাকে চালেই আমি গম পাওঁ যে চাকৰিৰ আবেদন কৰোতে হওক বা উচ্চ শিক্ষা লাভৰ ক্ষেত্ৰতে হওক বা বিয়া বাৰুৰ ক্ষেত্ৰতে হওক এই জাত পাতৰ বিভেদে কিদৰে আজিও বেমেজালিৰ সৃষ্টি কৰে সেইয়া ভুক্ত্ভোগীসকলেহে বুজে | মোৰ নিজৰ ক্ষেত্ৰতে মই আহোম হোৱাৰ বাবে আৰু মোৰ মানুহজন কলিতা হোৱাৰ বাবে বিয়াৰ পাছত সমাজত আঠু লওঁতে জৰিমনা ভৰিব লগা হৈছিল | যদিও মোৰ বিয়া ঘৰৰ পৰাই ঠিক কৰিছিল তথাপি !\nভাৰত চৰকাৰে আগতেই অসমক সাত ভাগত ভগাই আমাক দুৰ্বল কৰিলে | এতিয়া আকৌ বড়োক বড়োলেণ্ড লাগে; চুতীয়া, মৰাণ, মটক, আহোম, চাহ জনজাতি আৰু আদিবাসীসকলক জনজাতিকৰণ লাগে, কোচ ৰাজবংশীসকলক কমতাপুৰ ৰাজ্য লাগে ইত্যাদি অনেকৰ অনেক দাবী| সকলোকে ৰাজনৈতিকভাবে দখল লাগে | কিন্তু এই যে ভাগে ভাগে আন্দোলনবোৰ এইবোৰে আমাক কি দিছে ? আমাক চহকী কৰিছে নে আৰু দুখীয়া কৰিছে ? বিশ্বদৰবাৰত আমাৰ অস্তিত্ব সংখ্যালঘুৰফালে গতি কৰা নাই নে ? এই আন্দোলনবোৰে মুষ্টিমেয় কেইজনমানক লাভাম্বিত কৰাৰ বাদে সৰ্বসাধাৰণ ৰাইজক কিবা দিব নে ?\nঅসমীয়া কথা বতৰা গোটত মই নতুন | এইখন সমাজৰ সৈতে মোক চিনাকি কৰাই দিলে চন্দ্ৰমাই | অসমীয়াত লিখিবলে শিকালে ৠষীৰাজ আৰু বনজিত পাঠকে | এই আপাহতে তেওঁলোকৰ শলাগ ললো | লগতে ইয়াৰ সৈতে জড়িত সকলোলৈকে মোৰ ওলগ জনালোঁ | বিশ্বত অসমীয়া ভাষা আৰু অসমীয়াক চিনাকি কৰি দিবলে আৰু নিজৰ মান তুলি ধৰিবলে যি এটা সুন্দৰ প্ৰক্ৰিয়া আৰম্ভ হৈছে আৰু তাৰ সৈতে পলমকে হলেও জড়িত হবলে পাই নিজকে ধন্য মানিছো | এইখিনিতে এটা কথা কব খোজো এই মাধ্যমত যথেষ্ট শক্তিশালী লেখক আছে | তেওঁলোকে বাৰু মোৰ মনোভাবটো বুজি লিখনিৰ মাজেৰে এটা পথ প্ৰৰ্দশন কৰিবনে অসমীয়াক কেৱল অসমীয়া হৈ থাকিবলে ! এইখন এখন উমৈহতীয়া মঞ্চ | ইয়াত জাত পাতৰ ভেদা ভেদ নাই | ইয়াত সকলোৱে এক মহত্ কাৰ্য্যত ব্ৰতী | ইয়াত সকলো অসমীয়া | আমি বাৰু চৰকাৰখনকে বাধ্য কৰিব নোৱৰোনে চৰকাৰী নীতি নিয়মৰ মাজৰ পৰাই এই জাত পাতৰ ভেদা ভেদৰ ব্যৱ্স্থাটো নোহোৱা হোৱাৰ আৰম্ভনি হওক | জাতিগত বিচিত্ৰতা পাহৰি সকলো কেৱল অসমীয়া হওক | এটা সঁচা অৰ্থত জনজাগৰণ হওক | সমাজত মাত্ৰ দুটা জাতি থাকক অতীজৰ দৰে পুৰুষ আৰু নাৰী | আৰু মানুহ কেৱল মানুহ হওক |\n← “গোলাপৰ টেনশ্যন্” (দিগন্ত কুমাৰ ভট্টাচাৰ্য্য)\nমোৰ ডায়েৰী পাতৰ এখিলা পাত(ৰ’দালিসপোন বুঢ়াগোহাঁই) →\nভাল লাগিল লেখনিটো…..


এইবাৰেই প্ৰথম! নিৰ্ধাৰিত সময়ৰ পূৰ্বেই সামৰিব লাগিব নিৰ্বাচনী প্ৰচাৰ, ক্ষুব্ধ মমতা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএইবাৰেই প্ৰথম! নিৰ্ধাৰিত সময়ৰ পূৰ্বেই সামৰিব লাগিব নিৰ্বাচনী প্ৰচাৰ, ক্ষুব্ধ মমতা…\nডিজিটেল ডেস্কঃ দেশৰ নিৰ্বাচনৰ ইতিহাসত প্ৰথমবাৰৰ বাবে নিৰ্বাচন আয়োগে প্ৰয়োগ কৰিলে ৩২৪ ধাৰা। সংবিধানে প্ৰদান কৰা এই ক্ষমতা প্ৰয়োগ কৰি নিৰ্ধাৰিত সময়ৰ পূৰ্বেই পশ্চিমবংগত নিৰ্বাচনী প্ৰচাৰ বন্ধৰ ঘোষণা কৰিলে নিৰ্বাচন আয়োগে।\nপশ্চিমবংগত বিজেপি সভাপতি অমিত শ্বাহে মঙলবাৰৰ আবেলি এক ৰোড শ্বত অংশ লৈছিল। সেই ৰোড শ্বৰ সময়তে সৃষ্টি হৈছিল সংঘাতৰ। তৃণমূল কংগ্ৰেছ আৰু বিজেপিৰ মাজত সৃষ্টি হোৱা সংঘাতৰ পৰিণতিত পশ্চিমবংগত সৃষ্টি হোৱা পৰিস্থিতিৰ বাবে পূৰ্ব নিৰ্ধাৰিত সময়ৰ পূৰ্বেই অন্তিম পৰ্যায়ৰ নিৰ্বাচনৰ প্ৰচাৰ বন্ধ কৰাৰ নিৰ্দেশ দিছে প্ৰাৰ্থীসকলক।\nইফালে, এই কাৰ্যক তীব্ৰ ভাষাৰে গৰিহণা দিছে পশ্চিমবংগৰ মুখ্যমন্ত্ৰী বেনাৰ্জীয়ে। নিৰ্বাচন আয়োগৰ এই সিদ্ধান্তক অসংবিধানিক আখ্যা দিয়াৰ লগতে পশ্চিমবংগৰ জনতাক এয়া অপমান বুলি মন্তব্য কৰিছে মমতাই।\nপশ্চিমবংগত নিৰ্বাচনী প্ৰচাৰ এদিনৰ পূৰ্বে এতিয়া সামৰিব লাগিব ৰাজনৈতিক দলসমূহে। কেৱল এয়াই নহয়। পশ্চিমবংগৰ চৰকাৰৰ ৰাজ্যখনৰ গৃহ বিভাগৰ প্ৰধান সচিব আৰু চি আই ডি অতিৰিক্ত সঞ্চালক প্ৰধানকো পদৰ পৰা বদলিৰ বাবে নিৰ্দেশ দিছে।\nমমতা বেনাৰ্জীয়ে কয়- ‘কাইলৈ মোডীৰ পশ্চিমবংগত দুখন সভা আছে, আৰু তেওঁৰ সভা শেষ হোৱাৰ লগে লগে এতিয়া নিৰ্বাচনী প্ৰচাৰ অন্ত পৰিব।’ অমিত শ্বাহক শাস্তি দিয়াৰ সলনি আয়োগে তেওঁৰ দলক পুৰস্কাৰ দিলে বুলিও মন্তব্য কৰে।\nইফালে, বিজেপিয়ে নিৰ্বাচন আয়োগৰ এই সিদ্ধান্তক আদৰণি জনাইছে। কেন্দ্ৰীয় মন্ত্ৰী অৰুণ জেটলীয়ে টুইটাৰত কয়- পশ্চিমবংগত মুক্ত নিৰ্বাচনী প্ৰচাৰ সম্ভৱ হোৱা নাই। সেয়েহে আয়োগে নিৰ্বাচনী সূচী কৰ্তন কৰিছে।\nচিৰিয়াখানা বিস্ফোৰণৰ আঁৰত কোন? VIDEO\nনগালেণ্ড আৰক্ষীৰ হাতৰ পৰা প্ৰাণৰক্ষা কৰি ধেমাজীৰ ছাত্ৰক উদ্ধাৰ লামডিং জি আৰ পিৰ…


দেশত Omicron-এ লৈছে ক্ৰমাত্ ভয়ংকৰ ৰূপ! বজাৰত No Mask, No Entry, প্ৰয়োজনত সান্ধ্য আইন জাৰি কৰিবলৈ ৰাজ্যসমূহলৈ কেন্দ্ৰৰ পত্ৰ Omicron-delhi-no-mask-no-entry-in-market-hb– News18 assam\nদেশত Omicron-এ লৈছে ক্ৰমাত্ ভয়ংকৰ ৰূপ! বজাৰত No Mask, No Entry, প্ৰয়োজনত সান্ধ্য আইন জাৰি কৰিবলৈ ৰাজ্যসমূহলৈ কেন্দ্ৰৰ পত্ৰ\nOmicron Variant: ৰাজধানী দিল্লীত আক্ৰান্ত হৈছে সৰ্বাধিক। ফলত দেশৰ ৰাজধানীত নিৰ্ধাৰণ কৰা হৈছে কেতবোৰ নতুন নিয়ম।\nLast Updated : December 22, 2021, 18:11 IST\nকোৰোণা ভাইৰাছৰ নতুন ভেৰিয়েণ্ট Omicronকলৈ চিন্তিত সমগ্ৰ দেশ। ভাৰতত এই পৰ্যন্ত ২১৩ জন লোকৰ দেহত ধৰা পৰিছে Omicronৰ অৱস্থিতি। দেশৰ ৰাজধানী দিল্লীত সৰ্বাধিক ৫৭ জন লোক আক্ৰান্ত হৈছে। দেশত প্ৰতিদিনে Omicronত আক্ৰান্তৰ সংখ্যা বাঢ়ি অহাৰ ফলত চিন্তাত পৰিছে কেন্দ্ৰীয় চৰকাৰ। কেন্দ্ৰীয় স্বাস্থ্য সচিব ৰাজেশ ভূষণে মঙলবাৰে এইলৈ প্ৰতিখন ৰাজ্য আৰু কেন্দ্ৰীয় শাসিত প্ৰদেশৰ মুখ্যমন্ত্ৰীলৈ পত্ৰ প্ৰেৰণ কৰে। পত্ৰত স্পষ্ট ৰূপত লিখা হৈছে যে, প্ৰয়োজন হ'লে, সান্ধ্য আইন বলবৎ কৰিব লাগে।\nকোৰোণাৰ সংক্ৰমণ বাঢ়ি অহাৰ লগে লগে দিল্লী চৰকাৰে এতিয়া কেতবোৰ নতুন নীতি-নিৰ্দেশনা জাৰি কৰিছে। দিল্লীৰ চীফ চেক্ৰেটৰী সত্য গোপালে কেন্দ্ৰীয় চৰকাৰ আৰু DDMAৰ ফালৰ পৰা জাৰি কৰা নিৰ্দেশনা অনুসৰি, জিলা প্ৰশানলৈ নিয়মসমূহ পালন কৰিবলৈ আহ্বান জনাইছে।\nবজাৰ হ'ব পাৰে অ'মিক্ৰমণৰ ছুপাৰ স্পীডাৰঃ\nকেন্দ্ৰৰ পত্ৰৰ পিছত, দিল্লী চৰকাৰে নিৰ্দেশ দিছে যে, অ'মিক্ৰণ সংক্ৰমণ ৰোধ কৰিবলৈ সকলো সাৱধানতামূলক ব্যৱস্থা কঠোৰভাৱে অনুসৰণ কৰিব লাগে। নিৰ্দেশনা পত্ৰৰ জৰিয়তে বজাৰ সংস্থা আৰু আৰডব্লিউএসকলক জিলা প্ৰশাসনে চৰকাৰক সহযোগ কৰিবলৈ আহ্বান জনাইছে। বজাৰ হ'ব পাৰে অ'মিক্ৰমণৰ ছুপাৰ স্পীডাৰ। গতিকে বজাৰলৈ গ'লে মাস্ক পৰিধান কৰাটো বাধ্যতামূলক কৰিছে চৰকাৰে।\nসংক্ৰমণৰ ক্ষেত্ৰত মুম্বাইক পিছ পেলালে দিল্লীয়েঃ\nএতিয়া দেশত কোৰোণা ভাইৰাছৰ নতুন ভেৰিয়েণ্ট Omicron-ত আক্ৰান্ত লোকৰ সংখ্যা ২১৩লৈ বৃদ্ধি পালে। ইয়াৰ ভিতৰত ৫৩ জনেই দিল্লীৰ। সেইদৰে মহাৰাষ্ট্ৰত ৫৪গৰাকী লোক Omicronত আক্ৰান্ত হৈছে।\nFirst published: December 22, 2021, 18:10 IST\ncorona virusDelhi Covid CasesNo mask no entryOmicron


অমিতাভ মহন্তৰ গল্প- হেমন্ত কাকতি – ফটাঢোল\nপোন প্ৰথমে এই লিংকটো খুলি সাংঘাটিক গল্পটো পঢ়ি লওঁক৷ জীৱনত এনে গল্প হয়তো বহুত কম লিখকৰ হাততে সৃষ্টি হয়৷ নাটকীয় ভাবে আৰম্ভ কৰা প্ৰথম পেৰেগ্ৰাফটোৱেই আপোনাক বাধ্য কৰিব দ্বিতীয় তৃতীয় পেৰেগ্ৰাফলৈ আগুৱাই যাবলৈ৷ চৰিত্ৰ সমূহৰ ৰোমাঞ্চকৰ কৰ্মকাণ্ডৰ বৰ্ণনাই আপোনাৰ মনপ্ৰাণ শিহৰিত কৰি তুলিব৷ হাস্য ব্যংগ ৰসৰ অপূৰ্ব ব্লেণ্ডিং আৰু মাজে মাজে প্ৰেম আৰু ৰোমাঞ্চৰ এক অভূতপূৰ্ব সংমিশ্ৰনে আপোনাক লৈ যাব এখন বেলেগ পৃথিবীলৈ৷ ঠিক ‘ক্লাইমেক্স’ পোৱাৰ সময়লৈকে আপুনি আপোনাৰ চাৰিওফালে পৃথিবীত ক’ত কি হৈ আছে পাহৰি পেলাব৷ মূল চৰিত্ৰটোৰ ৰূপত আপুনি নিজকে কল্পনা কৰি আগুৱাই গৈ থাকিব আৰু তাৰ ঠিক কিছু সময় পিচতেই আপুনি পাব এটা অনাকাক্ষিত টুইষ্ট!\nআকৌ দিছোঁ লিংকটো৷ এতিয়া নপঢ়িলেও ডাউনলোদ কৰি ৰাখক৷\nৰব, লিংকটো যদি খুলি Error-404 জাতীয় কিবা মেচেজ পাইছে নেকি? বিচলিত নহব৷ দ্বিতীয় লিংকটো, (www.amitabh.beberibang-2/aspx/21321141) খুলি মবাইলত ডাউনলোদ কৰি ৰাখি লওঁক৷)\nআপুনি এতিয়া নপঢ়িলেও হব৷ তলৰ বিশ্লেষণখিনি পঢ়ি আৰামত লাহে ধীৰে বিচনাত পেট পেলাই পঢ়ি থাকিব৷\nএতিয়া অন্য এটা গল্পৰ কথালৈ আহিছোঁ৷\nএই ‘গল্প’টোৰ আৰম্ভণি তেনেই সাধাৰণ৷ পিচে আগলৈ গৈ থাকোতেহে গম পাইছোঁ যে আচলতে এইটো গল্প নহয় জাবৰ এসোপাহে!\nৰব, অমিতাভ মহন্তৰ ফেনবোৰে তেওঁৰ গল্পক “জাবৰ” কোৱা বুলি জাঙুৰ খাই নুঠিব৷ এয়া কোনো মহন্তৰ গল্পৰ কথা কোৱা নাই, নামটোহে অমিতাভ মহন্তৰ লৈছোঁ, কাহিনী, চিত্ৰনাট্য, সংলাপ সকলো মোৰেই৷ আপোনালোকে “মোৰ” বুলি ক’লে ক’ত পঢ়িব? চিধাই স্কিপ কৰি যাব বুলি জানোৱেই৷ সেয়ে এইবোৰ পাতনি৷\nআট্চা, সৰু কাহিনী এটা শুনকচোন, অলপ “চ’ৰাহুৱা” টাইপ কিন্তু- এইযে নতুন দৰ্জী এজনে টেইলৰিং শ্বপ এখন খুলিবলৈ লৈ গলি এটাত ৰূম এটা ভাৰাত লৈছিল, শুনিছিল নে? মানে কি হ’ল- সি যিটো গলিত দৰ্জীৰ দোকান দিলে তাৰ চাৰিওফালে তেনেকুৱা আৰু এজন বিখ্যাত দৰ্জীৰ দোকান আছিল৷ ফলত কোনো কাষ্টমাৰ তাৰ দোকানত নাহে৷ দিনটো মাখি মাৰি বহি থাকে কিন্তু এজনো কাষ্টমাৰ নাই৷ অলপ ভাবি সি এটা আইডিয়া পালে৷ আইদিয়াটো হ’ল, চাইনবৰ্দ এখন লগাব “বেষ্ট দৰ্জীৰ দোকান” বুলি৷ পিচে খৰচ ভৰচ কৰি চাইন বৰ্দ লগাইও লাভৰ মুখ হলে নেদেখিলে৷ সবে হাঁহি ঠাট্টা কৰি তাৰ সন্মুখেদি যায় কিন্তু কোনেও দোকানত ভৰি নিদিয়ে৷ তাৰ সন্মুখেদি যেতিয়া বিখ্যাত “ৰহমত দৰ্জী”ৰ দোকানত চিলোৱা কাপোৰৰ টোপোলা লৈ মানুহবিলাক পাৰ হৈ যায় তেতিয়া নিজৰ দুখক ‘কভাৰআপ’ কৰিবলৈ হোৱাটচ্ এপত চাৰ্লি চেপলিনৰ “মটিভেচনেল কৌট” যেনে- “আই লাভ টু ৱাক ইন ডা ৰেইন বিকজ ন’ ৱান কেন চি মাই টিয়েৰচ্” আদি পঢ়ি বা দহ বাৰজনলৈ শ্বেয়াৰ কৰি টাইম পাচ কৰি থাকে৷\nপিচে এদিন তাৰ মগজুত ‘ব্ৰেণ্ড নিউ আইদিয়া’ এটাই প্ৰচণ্ডজোৰে “হিট” কৰিলে৷ আইদিয়াটো হ’ল তাৰ চাইন বৰ্দখন সলাই তাত লিখিব- “ৰহমত দৰ্জীৰ দোকানলৈ যোৱাৰ এইটোৱে ৰাস্তা।” বচ্, তাৰ পিচত দুৰ দূৰণিৰ পৰা অহা মানুহ তাৰ তাতে সোমোৱা হ’ল৷ তাৰ পিচত কমেও ৰহমত দৰ্জীৰ আধা কাষ্টমাৰৰ হৃদয় সি জিকি ল’লে৷\nহাঁহি নুঠিলেও ‘জোক’টো ইমানতে শেষ যদিও তাৰ “ম’ৰেল” এটা আছে৷ সেইটো হ’ল- যদি নিজৰ ‘ব্ৰেণ্ড-ভেলু’ বনোৱাত কষ্ট হৈছে ৰেপুটেদ ব্ৰেণ্ডৰ ডিলাৰশ্বিপ লৈ বিজনেচ কৰক নাইবা আইডিয়া চুৰি কৰক৷\nৰহমত দৰ্জীৰ “নাম” ব্যৱহাৰ কৰা বাবে তাৰ ওপৰত কিবা ‘লিগেল একচন’ হ’ল নে নাই সেই বিষয়ে জোক-নিৰ্মাতাৰ ইতিহাস নিমাত যদিও এতিয়াৰ দিনত সেইটো কেচ হ’লে ৰহমত দৰ্জীয়ে যে তাক কিমান হাজাৰ টকাৰ “চূনা” লগালে হেতেন সেয়া নোকোৱাই ভাল বাৰু৷\nএখন ডাঙৰ হৰফেৰে “SEX” লিখি মানুহৰ দৃষ্টি আকৰ্ষণ কৰি তলত “টেক্স ৰিটাৰ্ণ” সময়মতে ভৰাবলৈ জাননী দিয়া চাইনবৰ্ড এখন কৰবাত দেখা মনত পৰে৷ মিছা ক’লে কিডাল হব, মোৰ এই কাহিনীৰ ‘প্লট’টোও তাৰ পৰাই চুৰি কৰা৷ মৌলিক চিন্তা কৰাৰ সময় ক’ত? মাহৰ আৰম্ভণিতে বিভিন্ন পাবলিছিং হাউচৰ সম্পাদকৰ ‘কামোৰ’- কিবা এটা লিখি দিব লাগে৷ অলপ কনফিডেন্সৰ সুৰতে সম্পাদকক কৈ থৈছোঁ, হৈ যাব বুলি৷ পিচে একো এটা মূৰত নহা হ’ল৷ ৰাতিপুৱাই সাংঘাটিক বুলি ভবা প্লট এটা লিখিম বুলি ভাবি বহিছিলোঁ হে পিচে হোৱাটচ এপত অহা জোক এটা দেখি মনটো একেবাৰে মৰহি গ’ল৷ কাৰণ সেই প্লটটোৱে হোৱাটচ এপত ইতিমধ্যে ভাইৰেল হৈ আছে৷ ধিক্কাৰ জন্মিল, “হোৱাট আই থিংক টু দে, চাম ৱান হেজ অলৰেডী থট ইট ইয়েষ্টাৰ দে!” তেনেহলে কি কৰা যায়?\nএই পৰ্য্যন্ত মনপুতি পঢ়িছে যদি বুজি পাইছেই যে এইটো অমিতাভ মহন্তৰ গল্পৰ লগত একো লিংক নাই৷ ৰহমত দৰ্জী ওৰফে অমিতাভ মহন্তৰ ব্ৰেণ্ড ভেল্যুৰ ব্যৱহাৰ কৰি মোৰ কাহিনীটোত আপোনাক সোমাই লৈছোঁ৷ সোমালেই যেতিয়া আৰু অকনমান কষ্ট কৰক আৰু৷ অমিতাভ মহন্তই যদি কপিৰাইট বা মানহানিৰ কেচ দিয়ে মোৰ অস্ত্ৰ কেইবাপাটো ৰেডী কৰি থৈছোঁ, সেয়া কেবল হেমন্ত কাকতিয়ে ভোগ কৰিব, আমুকাই নকৰে৷ বুজা নাই ন’? ৰব বুজিব৷\nবিনা পইচাত অলপ হলেও তেওঁৰ অলপ পাবলিচিটি কৰি দিলোঁ৷\nকাহিনীটো চমুকৈ শুনক এতিয়া, আশা কৰোঁ আপোনালোকৰ সম্পাদকে এইটোক ঠাই দিব আৰু লগতে মোৰ খেলো খটম হব৷ অহ, ৰব, মনত থাকোতেই জ্ঞান অলপো দি থওঁ৷ আপোনাৰ দোকানত সেইবোৰ কৌশল, কূট বুদ্ধি কৰি কাষ্টমাৰ আনিব পাৰিব, পিচে দ্বিতীয় তৃতীয় দিনৰ বাবে ধৰি ৰাখিবলৈ প্ৰয়োজনীয় গুণগত মানদণ্ড বঢ়াব লাগিব৷ যদি ‘কোৱালিটি’ আৰু নিত্য নতুন কৌশলগত চিন্তাক ধাৰাবাহিক ভাবে অক্ষুন্ন ৰাখি আগুৱাব নোৱাৰে আজি অহাবোৰ কালিলৈ নাহে৷ অমিতাভ মহন্তৰ দোপতদোপে হোৱা উন্নতি আৰু হেমন্ত কাকতিৰ সাহিত্যৰ দোকানৰ অধোগতিৰ সেইটোৱে চিক্ৰেট৷\nবেছি দীঘলীয়া নকৰোঁ, জানো, আপুনি এই মুহুৰ্তত মোক তীব্ৰ গালি গালাজেৰে থকা সৰকা কৰিছে, পিচে লাভ নাই৷ মই কোনো এলাপেচা গল্প লেখক নহয়৷ আপোনালোকৰ প্ৰিয় গল্পকাৰ হেমন্ত কাকতিৰ ৰূপত আন্তৰ্জাতিক ফ্ৰদষ্টাৰ “চিমা ওকিও।” ইতিমধ্যে হ’ব লগীয়াখিনি হৈ গৈছে৷\nমই জানো, আপোনালোকৰ সৰহ ভাগেই মই দিয়া লিংক দুটা ইতিমধ্যে ডাউনলোদ কৰি লৈছে৷\nওপৰত দিয়া লিংক দুটাৰ এটাও যদি ইতিমধ্যে ডাউনলোদ হৈছে, তেনেহ’লে মোৰ টীমে কাম আৰম্ভ কৰি দিছে৷ আৰম্ভনিৰ পৰা প্ৰায় ২ মিনিট ১১ চেকেণ্ডৰ ভিতৰত আপোনাৰ মবাইলৰ সম্পূৰ্ণ তথ্য আমাৰ চাইপ্ৰাচ দ্বীপ স্থিত চাৰ্ভাৰৰ চক্ৰব্যেহুত সোমাই পৰিছে৷ আপোনাৰ মবাইলৰ মেচেঞ্জাৰ, ফেচবুক, হোৱাটচ এপ অথবা এপ্লিকেচনবোৰৰ সম্পূৰ্ণ কণ্ট্ৰোল এই মুহুৰ্তত আমাৰ হাতত৷ ওলাবলৈ ৰাস্তা বিচাৰি হায়ৰাণ নহ’ব৷ আপুনি টিপা এক্সিট বূটামটোত আছে আপোনাৰ বিভিন্ন বেংকৰ পেইমেণ্ট লিংকৰ “সন্মতিসূচক” “submit” বূটামটো৷ ওলাবলৈ বৃথা চেষ্টা নকৰিব৷\nআৰু তিনি চেকেণ্ডৰ পিচত আমি কণ্ট্ৰোল হেণ্ড অভাৰ কৰিম৷ নক’লেও ছাগে বুজি পাইছে, এইটো ফটাঢোলৰ হেমন্ত কাকতিৰ একাউণ্ট হৈ থকা নাই৷ বেছেৰা নিমাখিত প্ৰাণীটো ইতিমধ্যে সৰ্বস্ব হেৰাই হয়তো কোনো ৰহিলা বাইৰ ঘাটিত বহি ট্ৰেজেদি ‘ফালি’ আছে৷ যোৱাৰ আগে আগে এটা উপদেশ দি যাওঁ৷ সৰুসুৰা মৰেল, মনত ৰাখিব৷\nভাৰ্চুৱেল বন্ধুক কেতিয়াওঁ বিশ্বাসত নল’ব৷ অচিনাকী লিংকবোৰ সদায় এৰি চলিব৷ মবাইলত টিম ভিউৱাৰ বা ৰিমোট ডেক্সটপ ভিউৱিং এপ ব্যৱহাৰ নকৰিব৷\n« ভূতীয়া প্ৰেম-বিপুল শৰ্মা\nমেন ৱিল বি মেন- নীলাক্ষি কাকতি »\nএকেবাৰে সুকীয়া ষ্টাইলৰ,মজ্জা!\nমই সঁ‌চাকৈ লিংকটো ডাউনলোড কৰিব চেষ্টা কৰিছিলো।\nমিহি মিহিকৈ লাহে লাহে ৰেপিছে😊 বঢ়িয়া৷\nলিংকটো ডাউনলোড নহল।\nবেলেগধৰণৰ সোৱাদ দিলে৷


অনুভৱৰ বৰষুণ: চিৰিয়েল\nতেতিয়া দিনত বোলে টিভি অত তত দুই এঘৰত হে আছিল । আইতা আৰু পেটুলুকাৰ খেচখেচনীত ৰ'ব নোৱাৰি দৌতিয়েও মাটি এপুৰা বন্ধকত থৈ টি ভি এটা আনি দিলে । বিদ্যাবা আৰু ৰুমিবায়ে প্ৰায়ে তাতে টিভি চায় গৈ । মাজে মাজে ময়ুৰীবা আৰু মনজুৰীবৌকো টানি আঁজুৰি লৈ যায় বোলে । তেওঁলোক দুগৰাকী আক অময়াবৌৰ লগত লগ লাগি অকল হেতালি খেলিবলৈ হে ভাল পায় । তাকো বাৰীৰ পাচফালে থকা আঁহতজোপাৰ তলত !! তাৰ পৰা হ'লে দূৰৈত থকা স্কুলৰ ফিল্ডখন ভালকৈ য়ে দেখা পাই !!! মাজে মাজে লেখাবায়ো আঁহতৰ তলত নিজে মাটিৰে সাজি লোৱা কেমেৰাটো লৈ হাজিৰ হয় হি....খিক খিক শব্দৰ বাহিৰে পিছে একো নেদেখি দেই....\nবাৰু যিকিনহওক .....পেটুলুকা, বিদ্যাবা আৰু ৰুমিবাইৰ মুৰত ভালকৈ টিভিৰ পোকতো সোমাল । ৰাতি ৰাতি ছিৰিয়েল চাবলৈও লাগিল । আইতাৰ তামাম খঙ । পিছে জীয়েক পেটুৰ আগত একো মাত মাতিব নোৱাৰে । সেইদিনা পেটুলুকা ক’ৰবাত বিয়া খাবলৈ গ'ল ( তাই বিয়া বুলিলে নামাতিলেও যাং যেন কৰে ) । আৰু সেইদিনাই ছিৰিয়েল এখনত ভাল কিবা এটা ওলাব ......আচল খলনায়কজন কোন চবেই গম পাব । পেটু নাই বাবে বিদ্যাবা আৰু ৰুমিবাইৰ মাথা গৰম ....আইতাক কেনেকৈ পতাব......পাছত যেনেকে তেনেকে বুধি এটা উলিয়াই দুইগৰাকী আইতাৰ ঘৰত সময়ত হাজিৰ হল আৰু । চুৰুণী গুণ সমুহ লাহে লাহে গাত ধৰা দিয়া ৰুমিবায়ে মাত লগালে-আইতা অ আইতা...বোলো বৰ ডাঙৰ কথা এটা হল নহয়.....\nবুঢী একেবাৰে উধাতু খাই আহিল....কি হল অ' ৰুমি....আমাৰ দাংকাচিজনী বিয়াৰ আচিলা লৈ কাৰোবালৈ পলাল নেকি....\n-হেহ...নাই পলোৱা...তই টিভিটো লগাচোন..তাৰ পাছত কম ।\n-আজি টিভিটোক জিৰণি দিছোঁ । -আইতাই মুখ বেকা কৰি ক'লে ।\n-নহয় অ' আইতা....কথা তাতেই.... শিৱসাগৰ পুখুৰীটোত বোলে জুই লাগিল , অলপ পাছত দেখুৱাব....\nআইতাৰ মুখ মেল খাই গ'ল...লগে লগে টিভি লগাই দিলে । তামোল পানৰ বটাতো কাষ চপাই লৈ মাটিতে বহি ল'লে । ইফালে দুই বীৰাংগনাই নিজৰ ছিৰিয়েলত মন দিলে ।\n-হয়নে বিদ্যাবা কেতিয়া জুই লাগিল হয়....তহঁতক কোনে ক'লে...ইচ ৰাম..ব' দুখ লাগিল দেই ...... কেতিয়া দেখুৱাব অ'....সেইজনীয়ে পুখুৰীটোৰ কথা কৈছে নেকি অ'...\nআইতাই চকু পানী মচি মচি সিহঁতক সুধি থাকিল । বিদ্যাবা আৰু ৰুমিবায়ে ৰ' অলপ পাছতে দেখাব বুলি কৈ থাকিল । আইতাৰ চাৰিখন তামোল শেষ হ'ল....বিদ্যাবা আৰু ৰুমিবাইৰ ছিৰিয়েলে শেষ হ'ল ।\n-বুজিছ আইতা...আজি নেদেখুৱাই বোলে...কালিলৈ ৰাতিপুৱাই দেখাব । আমি যাং দে........\nPosted by মাধুৰীমা at 01:48


ফুড এলাৰ্জি : — Vikaspedia\nপ্ৰথমতে এলাৰ্জিনো কি জানি লোৱা হওক৷ শৰীৰৰ ৰোগ প্ৰতিৰোধ ব্যৱস্থাক 'ইমিউন চিষ্টেম' বুলি কোৱা হয়৷ এই ইমিউন প্ৰণালীয়ে কেতিয়াবা পাৰিপাৰ্শ্বিকতাৰ কোনো কোনো পদাৰ্থৰ সংস্পৰ্শলৈ আহিলে অস্বাভাবিক সক্ৰিয়তা দেখুৱায়৷ এই সংবেদনশীল প্ৰতিক্ৰিয়াৰ ফলত শৰীৰৰ বিভিন্ন অংগত বা প্ৰণালীত নানাবিধ বিজুটিয়ে দেখা দিয়ে যাক এলাৰ্জি আখ্যা দিয়া হয়৷ এলাৰ্জিৰ উদ্বেগ ঘটোৱা তত্ব বা পদাৰ্থসমূহক 'এলাৰ্জেন' বোলে৷ আকৌ এই এলাৰ্জেন নানা ধৰণৰ হব পাৰে যেনে ধুলি,ফুলৰ ৰেণু, শেলুৱৈ, গেছ, খাদ্য পদাৰ্থ,ঔষধ, ৰক্তদান কৰা তেজ আদি৷\nএলাৰ্জি সংঘটিত হবৰ সময়ত ইমিউন প্ৰণালীত ইমিউনগ্লবিন নামৰ এবিধ বিশেষ ধৰণৰ প্ৰটিনৰ সৃষ্টি হয় যাক 'এন্টিবডি' বোলে৷ মানুহৰ দেহৰ বিভিন্ন অংশত মুঠ পাঁচ ধৰণৰ এন্টিবডি চিনাক্ত কৰা হৈছে যাক IgA, IgD, IgE, IgG, আৰু IgM. বুলি নামাকৰণ কৰা হৈছে৷ এন্টিজেন আৰু এন্টিবডিৰ ৰিএক্সন বা ক্ৰিয়াৰ ফলত এলাৰ্জিৰ লক্ষণসমূহ উৎপন্ন হয়৷ হিষ্টামিন নামৰ এবিধ ৰাসায়নিক তত্বক (Neurotransmitter ) শৰীৰৰ বেচফিল আৰু মাষ্টচেলে উৎপন্ন কৰে৷ শৰীৰৰ কোন অংশত হিষ্টামিন ওলাইছে তাৰ ওপৰত নিৰ্ভৰ কৰি এলাৰ্জিৰ লক্ষণসমূহ দেখা দিয়ে৷ উদাহৰণস্বৰূপে ছালত হিষ্টামিন সক্ৰিয় হলে ছালত খজুৱতি আৰু ডবৰা বা চকলা বন্ধা পৰিলক্ষিত হয়৷ এলাৰ্জি সংঘটিত হওতে কেইমিনিটমানৰ পৰা কেইঘন্টামানলৈকে সময় লাগিব পাৰে৷\nযি কোনো এলাৰ্জিৰ লক্ষণসমূহ সাধাৰণ, মজলীয়া বা গুৰুতৰ হব পাৰে৷ জীৱন সংকটাপূৰ্ণ কৰি তোলা এলাৰ্জিক এনাফাইলেক্টিক ৰিয়েক্সন (Anaphylactic reaction ) বোলে, যাৰ ততালিকে যথোপযুক্ত চিকিৎসা নহলে মৃত্যু অৱশ্যসম্ভাৱী ৷\nবিভিন্ন সূত্ৰৰ পৰা পোৱা তথ্যমতে পশ্চিমীয়া দেশসমূহৰ ৪০শতাংশ লোক যি কোনো প্ৰকাৰৰ এলাৰ্জিৰ ভু্ক্তভোগী৷ ইয়াৰ বিপৰীতে আমাৰ ভাৰতবৰ্ষৰ এলাৰ্জিত ভোগা লোকৰ পৰিসংখ্যা হ'ল ২৫শতাংশ৷ গোটেই বিশ্বতেই মানুহ কোনোবা নহয় কোনোবা ধৰণৰ এলাৰ্জিত ভোগে৷ প্ৰাপ্তবয়স্কৰ তুলনাত ১৮বছৰৰ তলৰ লোকৰ লোকৰ বেচি এলাৰ্জি হোৱা চকুত পৰে৷ কিন্তু কেচুঁৱাৰ পৰা বৃদ্ধলৈ যি কোনো লোকেই এলাৰ্জিত ভোগিব পাৰে৷ বিশ্বৰ ৪ৰ পৰা ৮শতাংশ লোক ফুড এলাৰ্জিৰ চিকাৰ বুলি জনা যায়৷ ভাৰতবৰ্ষত এক কোটি লোক ফুড এলাৰ্জিৰ ভু্ক্তভোগী৷ তাৰে ৩০লাখ লোকৰ এলাৰ্জিৰ কাৰক হ'ল কাবুলি বা দেশী বুটমাহ৷ আমাৰ দেশত নানাবিধ ফুড এলাৰ্জিত বছৰি ৩০০জনলৈ লোক মৃত্যুমুখত পৰে৷\nফুড এলাৰ্জি কৰিব পৰা কমেও ১৬০বিধ খাদ্য চিনাক্ত কৰা হৈছে৷ তাৰে কিছুমান নাম অলপ পিছত উল্লেখ কৰিম৷ আমেৰিকা,জাপান, চিংগাপুৰ, অস্ট্ৰেলিয়া, ফিলেপাইনচ,ঘানা আদি দেশত ফুড এলাৰ্জিৰ বিষয়ে বিস্তৃত গবেষণা চলি থকা বুলি জনা যায়৷ ১৯৯৫চনত বিশ্ব স্বাস্থ্য সংস্থাই জনোৱামতে ৯০শতাংশ ফুড এলাৰ্জিৰ কাৰক হ'ল এই ৮বিধ খাদ্য : গাখীৰ, কণী, বুটমাহ, মাছ, খোলাযুক্ত জলচৰ (যেনে মিছা মাছ, কেকোৰা,কাছ), বাদাম (কাজু, আখৰোট), ঘেঁহুৰ উৎপাদিত খাদ্য আৰু চয়াবিন৷\nগাখীৰৰ এলাৰ্জিৰ কাৰক হ'ল তাত কেইচিন নামৰ প্ৰটিনবিধ৷ গাখীৰৰ এলাৰ্জি থকা শিশুৰ আন কিছুমান খাদ্যৰো (যেনে বুট,কণী) এলাৰ্জি থাকিব পাৰে৷এনে শিশুৰ হাঁপানি,এক্সিমা, এলাৰ্জিক ৰাইনাইটিচ হব পাৰে৷ গাখীৰৰ ফুড এলাৰ্জি আৰু লেক্টজ ইনটলেন্স দুয়োটা পৃথক অৱস্থা -তলত বহলাই লিখি আছোঁ৷ গাখীৰৰ এলাৰ্জি থাকিলে পনীৰ, ক্ৰিম,দৈ, মাখন,কাষ্টাৰ্ড,ঘিউ,কেক আদি খালেও এলাৰ্জিৰ লক্ষণ দেখা দিব৷\nকণীৰ এলাৰ্জি - কাৰোবাৰ কণীৰ বগা অংশই, কাৰোবাৰ কুহুমে আৰু কাৰোবাৰ উভয় অংশই এলাৰ্জি কৰিব পাৰে৷ কিছুমান শিশুৰ ক্ৰমে ক্ৰমে কণীৰ এলাৰ্জি নোহোৱা হৈ যায়৷ আকৌ কিছুমানৰ কণীৰ এলাৰ্জি আজীৱন থাকি যায়৷\nবুটমাহৰ এলাৰ্জি কাবুলি আৰু দেশী দুয়োবিধৰে হব পাৰে৷ এলাৰ্জিৰ বাবে এনেলোকে বেচনৰ মিঠাই, পকৰি খাব নোৱাৰে৷এনে এলাৰ্জি সাধাৰণতে আজীৱন জুৰি থাকি যায়৷ বুটৰ এলাৰ্জি কেতিয়াবা গুৰুতৰ আনকিএনাফাইলেক্টিক ৰিয়েক্সন পৰ্য্যায়লৈ যাব পাৰে৷\nমাছৰ এলাৰ্জি - চলমান,টুনা আদি সাগৰীয় মাছৰ ওপৰিও আন যি কোনো মাছে এলাৰ্জি, আনকি এনাফাইলেক্টিক ক্ৰিয়াও কৰিব পাৰে৷\nবাদামৰ এলাৰ্জি থকা লোকে কাজু, আখৰোট বা আন যি কোনো বাদাম খালে এলাৰ্জিৰ লক্ষণ দেখা দিয়ে৷\nঘেহুৰ এলাৰ্জি থকা লোকক আটা, ময়দা,কৰ্ণফ্লেক্স আদি খালে কম বেচি পৰিমাণে এলাৰ্জিত ভোগে৷ চয়াবিনৰ এলাৰ্জি থকালোকে সকলো ধৰণৰ চয়াবিনৰ তৈয়াৰী খাদ্য পৰিহাৰ কৰি চলিলেই ভাল৷\nব্যক্তি বিশেষে এলাৰ্জি কৰা আন আন কিছুমান খাদ্য হ'ল - মাটিকঠাল, কঠাল, আম, তিঁয়হ, তৰমুজ, আভাকাডো, কিৱি,অমিতা, আপেল, আলু, মিঠাআলু, কাঠআলু, কল, নাৰিকল, বেঙেনা, ভেণ্ডি, তিল, সৰিয়হ, গোমধান, মটৰ, বিলাহী, মছলা, স্বাদ বঢ়াবলৈ দিয়া পদাৰ্থ (যেনে মনোচডিয়াম গ্লক'নেট), খাদ্যত দিয়া ৰঙ, ৰন্ধনত ব্যৱহৃত তেল, গাহৰি-ছাগলী-মূৰ্গী-গোমাংস ইত্যাদি৷ সিদ্ধ কৰিলে ইয়াৰ কিছুমান ফুড এলাৰ্জেনৰ সক্ৰিয়তা কমি যোৱা দেখা যায়৷\nএলাৰ্জিৰ লক্ষণসমূহ কি কি হব পাৰে : ছালত চকলা উঠা, খজুৱতি হোৱা, মূৰৰ বিষ, জিভা-ওঁঠ ফুলি যোৱা, মুখ মণ্ডল ৰঙা পৰা, পেটৰ বিষ, ওকালি,বমি, ডায়েৰিয়া, নাকৰ পানী ওলোৱা, মাত ভাঙি যোৱা, গিলিবলৈ আৰু নিশ্বাস লবলৈ কষ্ট পোৱা, মূৰ ঘূৰণি, মতিষ্ক শূণ্য যেন অনুভৱ হোৱা, আচন্দাই কৰা আৰু চেতনা হেৰুৱা আদি৷ এজন ব্যক্তিৰ এলাৰ্জিৰ লক্ষণ একে সময়ত কম বেচি পৰিমাণে দেখা দিব পাৰে৷ আনহাতে আটাইকৈ বিপদজনক লক্ষণ হ'ল এনাফাইলেক্টিক ৰিয়েক্সন - যাৰ ততালিকে যথোপযুক্ত চিকিৎসা অতিশয় জৰুৰী৷\nফুড প্ৰটিন ইনডিউচড ডিলেইড এন্টাৰকলাইটিচ চিনড্ৰম (FPIES) - কিছুমান শিশুক যেতিয়া মাতৃদু্গ্ধ আতৰাই নতুন খাদ্য যেনে গৰুৰ গাখীৰ, পিছা বা মিহলোৱা সানমিহলি খাদ্য দিয়া হয় তেতিয়া খোৱাৰ ২ঘন্টাৰ পৰা ৬ঘন্টাৰ ভিতৰত ফুড এলাৰ্জিৰ ফলত বমি, পেটৰ বিষ,তেজ হাগনী আৰু ডিহাইড্ৰেচন হয়৷ এই গুৰুতৰ ৰোগত চেলইন দি যথোপযুক্ত নিদিলে প্ৰাণৰ আশংকা থাকে৷\nঅৰেল এলাৰ্জি চিনড্ৰম - শাক পাচলি নাইবা ফল খালে কিছুমান লোকৰ খজুৱতি মাত্ৰ মুখমণ্ডলত সীমাবদ্ধ থাকে৷\nফুড এলাৰ্জি কেতিয়াবা পৰিয়ালৰ একাধিক সদস্যৰ থকা দেখা যায় গতিকে এলাৰ্জিৰ সৈতে জেনেটিক কাৰণ থকাৰ সম্ভাৱনা আছে৷\nফুড এলাৰ্জিৰ চিনাক্তকৰণ - সাধাৰণতে ৰোগীৰ হিষ্ট্ৰিৰ পৰাই ফুড এলাৰ্জি হোৱা ধৰিব পাৰি৷ কেতিয়াবা এলাৰ্জি কৰা খাদ্যবিধ চিনাক্ত কৰিবলৈ স্কিন টেষ্ট নাইবা সন্দেহজনক পদাৰ্থ এবিধ এবিধকৈ খুৱাই চিকিৎসকে ঠাৱৰ কৰিবলগীয়া হয়৷ ফুড এলাৰ্জি হোৱা ৰোগীৰ তেজত ইমিউনগ্লবুলিন-ই (Ig ) এন্টিবডিৰ বৰ্ধিত পৰিমাণ পৰিলক্ষিত হয়৷\nফুড এলাৰ্জিৰ প্ৰতিকাৰ - পৰাপক্ষত চিনাক্ত হোৱা এলাৰ্জি কৰা খাদ্য পৰিহাৰ কৰি চলিব লাগে৷ এনেলোকে ৰেষ্টোৰাত খাওঁতে বিশেষ সতৰ্কতা লোৱাৰ প্ৰয়োজন৷ তেওঁলোকৰ অপকাৰী কিছুমান সামগ্ৰী খাদ্যত মিশ্ৰিতহৈ থাকিব পাৰে৷এলাৰ্জি দেখা দিলে কেতিয়াবা এন্টি এলাৰ্জিক বা এন্টি হিষ্টামিনিক ঔষধ (খোৱা বা বেজী ) প্ৰয়োগ কৰিবলগীয়া হয়৷ ছালত কেলমিন লোচন বা ষ্টেৰইডৰ মলম লগাব দিয়া হয়৷এলাৰ্জি কিছু পৰিমাণে বেচি হলে ডেক্সামিথাচন বা বিটামিথাচন ষ্টেৰইড বেজীৰ প্ৰয়োগ কৰা হয়৷ এনাফাইলেক্সি হলে এড্ৰিনেলিন বেজী প্ৰয়োগ কৰা হয়৷\nউন্নত দেশত ফুড এলাৰ্জিৰ ৰোগীয়ে এড্ৰিনেলিনৰ পেনফিল বেজী লগতলৈ ফুৰে৷ দেখা গৈছে যে যিসকল শিশুৱে ৪ৰ পৰা ৬মাহলৈ মাতৃ দুগ্ধ পান কৰে তেওঁলোকৰ ফুড এলাৰ্জি,এলাৰ্জিক ডাৰ্মাটাইটিচ,হাঁপানি আদিত কমকৈ আক্ৰান্ত হয়৷\nএতিয়া ফুড ইনটলেঞ্চৰ (Food Intolerance ) বিষয়ে অলপ কওঁ৷ কিছুমান শিশুৰ পাক প্ৰণালীত হজম কৰিবলৈ প্ৰয়োজন হোৱা ৰাসায়নিক তত্ব এনজাইমৰ অভাৱ হোৱা হেতুকে কিছুমান খাদ্য খালে পেটফুলা, ওগাৰ, ওকলি, বমি, পেটৰ বিষ, বুকু জ্বলা আদি লক্ষণে দেখা দিয়ে৷সাধাৰণতে গাখীৰ বা গাখীৰৰে নিৰ্মিত খাদ্য পদাৰ্থ শৰীৰে গ্ৰহণ কৰিবলৈ টান পায়৷এই অৱস্থাক লেক্টজ ইনটলেঞ্চ বোলে৷ লেক্টজ এনজাইমৰ টেবলেট খবলৈ দি ইয়াৰ উপশম ঘটাব পাৰি৷নহলে এনে পদাৰ্থ সীমিত পৰিমাণতহে ৰোগীয়ে গ্ৰহণ কৰিব লাগে৷\nচিলিয়াক ডিজিজ নামৰ পাক প্ৰণালীৰ ক্ৰনিক ৰোগত ৰোগীজনে আটা,ময়দা,বাৰ্লি আদি ঘেঁহুৰে নিৰ্মিত (য'ত গ্লুটেন থাকে) খাদ্য হজম কৰিব নোৱাৰে৷ইও এক ইমিউন প্ৰণালীৰ ৰোগ যি কেতিয়াও এনাফাইলেক্টিক ৰিয়েক্সন হোৱ পৰ্য্যায়লৈ যাব নোৱাৰে৷\nমোৰ পাঠকৰ ফালৰ পৰা এটি প্ৰশ্ন আহিছে : ফুড এলাৰ্জিৰ ভোগা ক্ষীণলোকসকলে কেনেকৈ ওজন বঢ়াব ? মই 'ক্ষীণলোকসকলে কেনেকৈ ওজন বঢ়াব' প্ৰৱন্ধত গাখীৰ,বুট,বাদাম আদি খোৱাৰ কথা লিখিছিলোঁ৷ এতিয়া যদি এই কেইবিধ বা আন খাদ্যৰ ফুড এলাৰ্জি থাকে তেতিয়া ব্যক্তিজনে কি ব্যৱস্থা অৱলম্বন কৰিব ? পোণতে তেওঁ নিজৰ বি এম আই ওলিয়াইলৈ জানি লব শৰীৰৰ ওজন কিমানখিনি কম৷ তাৰ পিছত নিজে খাব পৰা খাদ্যৰ পৰিমাণ এনেদৰে বঢ়াব যাতে তেওঁৰ দৈনিক প্ৰয়োজনকৈ কেলৰি ৰাহি হয়৷ ৩ৰ পৰা ৬মাহ সময়ত ভিতৰত প্ৰয়োজনীয় ওজনখিনি আয়ত্ব কৰাৰ আঁচনি লব৷ নিৰাপদ খাদ্য বাচনিৰ দায়িত্ব নিজৰ৷ প্ৰয়োজন সাপেক্ষে ডায়েটিচিয়ানৰ লগত আলোচনা কৰি লব পাৰে৷ সকলোতকৈ আগতে নিজৰ শৰীৰটো এবাৰ অভিজ্ঞ চিকিৎসকক দেখাই লব যে আপুনি কোনো শাৰীৰিক ৰোগত ভূগি থকা নাই৷


some-ndfb-leader-ready-to-join-bjp-reports-said-tv-biju-skd– News18 assam\nঅস্ত্ৰ সম্বৰণৰ পিছত গেৰুৱা পোছাক পিন্ধিবলৈ সাজু NDFBৰ একাংশ নেতা–কেডাৰ!\nNDFBৰ নেতা-কেডাৰৰ বিৰুদ্ধে থকা গোচৰসমূহ প্ৰত্যাহাৰ কৰাৰ বাবে কেন্দ্ৰ আৰু ৰাজ্যৰ শাসকীয় দল বিজেপিৰ সহায়ৰ প্ৰয়োজন হ'ব৷ সেই হিচাপত বিজেপিয়ে দিয়া চৰ্ত মানিবলৈ বাধ্য NDFBৰ চাৰিওটা গোট৷\nLast Updated : February 19, 2020, 08:18 IST\nযিকোনো উপায়েৰে BTCক নিজৰ কব্জালৈ আনিব বিচাৰিছে বিজেপিয়ে৷ এই হিচাপত ব্যৱহাৰ কৰিছে 'সাপো মৰক, লাঠিও নাভাঙক' ফৰ্মূলা৷ ইতিমধ্যে ত্ৰিপাক্ষিক চুক্তি কৰি অস্ত্ৰ সম্বৰণ কৰা NDFBৰ চাৰিওটা গোটক বিজেপিয়ে নিজৰ কব্জাত নিবলৈ ব্যৱহাৰ কৰিছে কেতবোৰ পাশুপাত অস্ত্ৰ ৷\nNDFBৰ এক শীৰ্ষ নেতাই (নাম প্ৰকাশত অনিচ্ছুক) News18ক সদৰি কৰা মতে NDFBৰ নেতা-কেডাৰৰ বিৰুদ্ধে থকা গোচৰসমূহ প্ৰত্যাহাৰ কৰাৰ বাবে কেন্দ্ৰ আৰু ৰাজ্যৰ শাসকীয় দল বিজেপিৰ সহায়ৰ প্ৰয়োজন হ'ব৷ সেই হিচাপত বিজেপিয়ে দিয়া চৰ্ত মানিবলৈ বাধ্য NDFBৰ চাৰিওটা গোট৷\n“৩৪ বছৰীয়া সশস্ত্ৰ সংগ্ৰামৰ পিছত সম্পাদিত চুক্তিক লৈ বড়ো জণগণ এতিয়া পৰিৱৰ্তনৰ বাবে উৎসাহিত৷ আমি ৰাইজৰ দাবী আৰু আশা-আকাংশাক সন্মান জনাই আগবাঢ়িম৷ এইক্ষেত্ৰত বিজেপি চৰকাৰে যি পদক্ষেপ গ্ৰহণ কৰিলে, তাকো আমি অৱজ্ঞা কৰিব নোৱাৰো” – ক'লে NDFBৰ শীৰ্ষ নেতাই৷\nআন এক সূত্ৰই সদৰি কৰা মতে, চলিত মাহৰ শেষ সপ্তাহত নতুন দিল্লীলৈ ৰাওনা হ'ব NDFBৰ শীৰ্ষ নেতৃত্ব৷ বিজেপিৰ ৰাষ্ট্ৰীয় সভাপতি জে পি নাড্ডাৰ সৈতে NDFBৰ শীৰ্ষ নেতৃত্ব এক বৈঠকত মিলিত হ'ব৷ এইক্ষেত্ৰত NEDAৰ আহ্বায়ক তথা ৰাজ্য চৰকাৰৰ বিত্ত মন্ত্ৰী ড০ হিমন্ত বিশ্ব শৰ্মাই বিশেষ উদ্যোগ লৈছে৷\nউল্লেখ যোগ্য যে ২০১৬ৰ পৰা বিজেপি নেতৃত্বাধীন চৰকাৰৰ সৈতে মিত্ৰতাত আছে হাগ্ৰামা মহিলাৰী নেতৃত্বাধীন BTC চৰকাৰ৷ আসন্ন BTCৰ পৰিষদীয় নিৰ্বাচনতো BJP-AGP-BPFৰ মিত্ৰতাত নিৰ্বাচন খেলাৰ বাবে অপেক্ষাৰত হাগ্ৰামা মহিলাৰী৷ কিন্তু বিগত দুটা বছৰৰ পৰা হিমন্ত বিশ্ব শৰ্মাৰে হোৱা সম্পৰ্কৰ অৱনতিয়ে আহুকালত পেলাইছে হাগ্ৰামা মহিলাৰীক৷ সেই কথা নিজ মুখে ইতিমধ্যে স্বীকাৰো কৰিছে মহিলাৰীয়ে৷\nFirst published: February 19, 2020, 08:18 IST\nসীমান্ত সংঘাতৰ পিছত প্ৰথমটো নেপাল ভ্ৰমণ প্ৰধানমন্ত্ৰী মোদীৰ, বুদ্ধৰ জন্মস্থানত প্ৰধানমন্ত্ৰীৰ বিশেষ কাৰ্যসূচী\n'কংগ্ৰেছক নিঃশেষ কৰি দিয়াই মুখ্যমন্ত্ৰীৰ টাৰ্গেট'-২০২৬ৰ ভিতৰত কংগ্ৰেছ দল শেষ কৰি দিয়াৰ হুংকাৰ বিধায়ক দিগন্ত কলিতাৰ\nAAPত যোগদান কৰিলে AIUDFৰ প্ৰাক্তন বিধায়ক মামুন ইমদাদুল হক চৌধুৰীয়ে, কংগ্ৰেছৰো শীৰ্ষ নেতাৰ আপত যোগদান\nPM Modi Nepal Visit : বুদ্ধ পূৰ্ণিমাৰ দিনাই নেপালত উপস্থিত হৈ মহামায়া মন্দিৰ দৰ্শন প্ৰধানমন্ত্ৰীৰ, নেপালৰ প্ৰধানমন্ত্ৰীৰে মিলিত হ’ব দ্বিপাক্ষিক বৈঠকত\nবৰাকৰ বিভীষিকা! হাইলাকান্দিত বাঢ়নী পানীৰ কবলত বহু বাসগৃহ, শংকাত দিন পাৰ কৰিছে কেইবাটাও পৰিয়ালে


প্ৰত্যাহ্বানৰ সমুখত মুখ্যমন্ত্ৰী - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Sep 17, 2018 ত\nএখন শুদ্ধ আৰু সম্পূৰ্ণ এন আৰ চিৰ পক্ষত অসমৰ দল-সংগঠন নিৰ্বিশেষে যি জাতীয় সহমতৰ সৃষ্টি হৈছে, তাৰ ওপৰত ভিত্তি কৰিয়েই ৰাজ্যখনৰ জাতীয় শিবিৰ ঐক্যবদ্ধ হোৱাৰ পথ প্ৰশস্ত হৈ পৰিছে। জাতীয়তাবাদী শক্তিবোৰে এই সুযোগ গ্ৰহণ কৰি বৃহত্তৰ জাতি গঠন প্ৰক্ৰিয়াত চামিল হ’ব পাৰিলেহে তাৰ এক সুদূৰ প্ৰসাৰী ফলাফল ওলাব। অবৈধ বিদেশীৰ প্ৰশ্নটোৰ গণতান্ত্ৰিক সমাধানৰ ক্ষেত্ৰত এন আৰ চিয়ে মূল চালিকা শক্তিৰ ভূমিকা ল’ব।\nবিগত কেইবাদশক ধৰি অসমৰ জাতি-জনগোষ্ঠীৰ মাজত আত্মপৰিচয়কেন্দ্ৰিক যি শংকা-সংশয়ৰ বাতাৱৰণে ক্ৰিয়া কৰি আহিছে, তাৰ বাস্তৱসন্মত সমাধান সূত্ৰে এন আৰ চিৰ জৰিয়েতেহে ওলাব। এনে এটা প্ৰেক্ষাপটতে অসমৰ জাতীয় শিবিৰে অসম বিৰোধী চক্ৰৰ সকলো ধৰণৰ চক্ৰান্ত মষিমূৰ কৰি এন আৰ চিৰ পক্ষে দৃঢ়মত পোষণ কৰিছে। তাৎপৰ্যপূৰ্ণভাৱে অসম চুক্তিৰ সফল ৰূপায়ণৰ দিশটোও ইয়াৰ সৈতে জড়িত হৈ আছে বাবেই জাতীয় শিবিৰে নাগৰিকত্ব আইন সংশোধনী বিধেয়কৰ বিৰুদ্ধে ঐক্যবদ্ধ প্ৰতিবাদ সাব্যস্ত কৰিছে।\nযদিহে নাগৰিকত্ব আইন সংশোধনী বিধেয়কখন আইনত পৰিণত হয়, তেন্তে এন আৰ চিৰ উন্নীতকৰণ আৰু অসম চুক্তিৰ কোনো অৰ্থই নাথাকিব। তেনেস্থলত ‘জাতীয় নায়ক’ তথা মুখ্যমন্ত্ৰী সৰ্বানন্দ সোণোৱালৰ উপস্থিতিত বিজেপিৰ ৰাষ্ট্ৰীয় কাৰ্যনিৰ্বাহক বৈঠকত এই বিধেয়কখন আইনত পৰিণত কৰিবলৈ বদ্ধপৰিকৰ বুলি যি সিদ্ধান্ত লোৱা হ’ল, তাৰ পৰিণতি কি হ’ব? ইফালে অসমীয়াৰ জাতীয় অস্তিত্ব বিপন্ন কৰিবলৈ ওলোৱা এই বিধেয়কখনৰ ক্ষেত্ৰত ৰাজ্যখনৰ প্ৰধান আঞ্চলিক দল অসম গণ পৰিষদৰ স্থিতিয়েও সমগ্ৰ বিষয়টোকে চৰম অনিশ্চয়তাৰ মাজলৈ ঠেলি দিছে।\nঅসমৰ জনসাধাৰণৰ বাবে এয়া নিশ্চিতভাৱে এক জটিল সন্ধিক্ষণৰ সময়।এন আৰ চি উন্নীতকৰণৰ দীঘলীয়া পৰিক্ৰমাৰ অন্তিম পৰ্যায়ত নতুন দিল্লী আকৌ অসম বিৰোধী স্থিতিত অৱতীৰ্ণ হৈছে। মুখ্যমন্ত্ৰী সৰ্বানন্দ সোণোৱালকে ধৰি ৰাজ্য চৰকাৰখনত মুখ্য ভূমিকা পালন কৰা অগপৰ জাতীয়তাবাদী নেতাসকলৰ সন্মুখত সম্প্ৰতি তীব্ৰ প্ৰত্যাহ্বান আহি পৰিছে। তেওঁলোকে ১৯৭১ চনৰ ২৫ মাৰ্চৰ আগতে অসমত বসবাস কৰা ভাৰতীয় নাগৰিক তথা ‘বৈধ অসমবাসী’ৰ পক্ষত থিয় দি জাতীয় সমস্যা সমাধানৰ বাট মুকলি কৰিব নে নতুন দিল্লীৰ বিভাজনমুখী ৰাজনীতিৰ পাকচক্ৰত ভৰি দিব, সেই বিষয়ে স্পষ্ট সিদ্ধান্ত ল’ব লাগিব।\nদৰাচলতে মুখ্যমন্ত্ৰী সোণোৱালৰ সন্মুখতে বিজেপিৰ ৰাষ্ট্ৰীয় কাৰ্যনিৰ্বাহকত নাগৰিকত্ব আইন সংশোধনী বিধেয়ক সম্পৰ্কে কাৰ্যনিৰ্বাহকত নাগৰিকত্ব আইন সংশোধনী বিধেয়ক সম্পৰ্কে লোৱা সিদ্ধান্তটোৰ ৰাজনৈতিক তাৎপৰ্য আছে। সেয়া হ’ল- বিজেপি-আৰএছএছ নিয়ন্ত্ৰিত চৰকাৰত থাকিলেও সোণোৱালৰ এটা জাতীয় পৰিচয় আছে। ভাষিক জাতীয়তাবাদৰ পটভূমিত থিয় হৈয়েই তেওঁ জাতীয় নায়কৰ মৰ্যাদা পাবলৈ সক্ষম হৈছে।\nমুখ্যমন্ত্ৰী সোণোৱালক সন্মুখত ৰাখি এই ধৰণৰ প্ৰস্তাৱ লৈ বিজেপিৰ শীৰ্ষ নেতৃত্বই আচলতে তেওঁৰ জাতীয়তাবাদী চৰিত্ৰৰো অগ্নিপৰীক্ষা ল’ব বিচাৰিছে। নতুন দিল্লীৰ ধাৰণা যিহেতু এইক্ষেত্ৰত এতিয়ালৈকে সোণোৱালৰ প্ৰতিক্ৰিয়া নাই, তাৰ অৰ্থ হ’ল- এই মুহূৰ্তত অন্ততঃ শাসকীয় শক্তিৰ বিৰুদ্ধে তেওঁ প্ৰতিবাদ কৰাৰো দলৰ ৰাষ্ট্ৰীয় নেতৃত্বই আনুষ্ঠানিক মান্যতা দিছে যদিও নতুন দিল্লীয়ে জানে যে তেওঁ এজন কঠোৰ পন্থী জাতীয়তাবাদী নেতা। অৱশ্যে বিজেপিৰ শীৰ্ষ নেতৃত্বই প্ৰয়োজনত ৰাজ্যৰ অন্য নেতাকো সন্মুখলৈ অনাৰ প্ৰচেষ্টা চলাব।\nপ্ৰশ্ন হয়- এনে এক লবীকেন্দ্ৰিক ৰাজনীতি আৰু অসম বিৰোধী ষড়যন্ত্ৰ ওফৰাই মুখ্যমন্ত্ৰীয়ে শেষত গৈ অসম আৰু অসমীয়াৰ পক্ষে থিয় দিব পাৰিবনে? অগপ বা সদৌ অসম ছাত্ৰ সন্থাৰ দৰে জাতীয়তাবাদী শক্তিয়ে নাগৰিকত্ব আইন সংশোধনী বিধেয়কৰ প্ৰশ্নত যিমানেই চৰকাৰবিৰোধী স্থিতি নলওঁক কিয়, মুখ্যমন্ত্ৰী সোণোৱালৰ সৈতে সংঘাতলৈ যোৱাৰ ইচ্ছা নাই। আচলতে মুখ্যমন্ত্ৰীৰ সমুখত এক জটিলল প্ৰত্যাহ্বান। ক্ষমতাই যদি মূৰত ধৰা নাই মুখ্যমন্ত্ৰী সোণোৱালে জাতিৰ পক্ষেই স্থিতি ল’ব।


মধুশালা - অসমীয়া ৱিকিপিডিয়া\nহিন্দ পকেট বুকছ্\nছপা (হাৰ্ড বেক আৰু পেপাৰ বেক)\nমধুশালা হ'ল প্ৰসিদ্ধ হিন্দী কবি তথা লেখক হৰিবংশ ৰায় বচ্চনৰ অনুপম কাব্যগ্ৰন্থ। ইয়াত ১৩৫ টা ৰুবায়ত (অৰ্থাত্ চাৰিটা শাৰীৰ কবিতা) আছে। বিংশ শতিকাৰ আৰম্ভণিত হিন্দী সাহিত্যৰ অত্যন্ত মহত্বপূৰ্ণ ৰচনাৰ ভিতৰত মধুশালা অন্যতম য'ত চুফীবাদ প্ৰতিফলিত হৈছে।\n2 মিডিয়াত মধুশালা\n১৯৩৫ চনত মধুশালা প্ৰথমে প্ৰকাশিত হৈছিল। কবি সন্মিলনসমূহত হৰিবংশ ৰায় বচ্চনে মধুশালাৰ ৰুবায়তবোৰ পাঠ কৰি বিশেষ প্ৰসিদ্ধি লাভ কৰিছিল আৰু মধুশালা খুব বিক্ৰী হৈছিল। প্ৰতিবছৰে মধুশালাৰ দুই-তিনিটা সংস্কৰণ ছপোৱা হৈছিল।\nমধুশালাৰ প্ৰত্যেক ৰুবায়ত মধুশালা শব্দৰে সমাপ্ত হৈছে। হৰিবংশ ৰায় বচ্চনে মধু, মদিৰা, হালা(সুৰা), সাকী(সুৰা বিক্ৰেতা), প্যালা(গিলাচ), মধুশালা আৰু মদিৰালয়ৰ সহায়েৰে জীৱনৰ জটিলতাৰ বিশ্লেষণ কৰিবলৈ প্ৰয়াস কৰিছিল। মধুশালা যেতিয়া প্ৰথমে প্ৰকাশিত হৈছিল তেতিয়া সুৰাৰ প্ৰশংসা কৰা বাবে কিছু লোকে তেখেতৰ সমালোচনা কৰিছিল। বচ্চনৰ আত্মকথামতে মহাত্মা গান্ধীয়ে মধুশালাৰ পাঠ শুনি কৈছিল যে মধুশালাৰ সমালোচনা উচিত হোৱা নাই।\nমধুশালা বচ্চনৰ ৰচনাত্ৰয় মধুবালা আৰু মধুকলশৰ অংশ। ওমৰ খৈয়ামৰ ৰুবায়তৰ আধাৰত বচ্চনে মধুশালা ৰচনা কৰিছিল। হৰিবংশ ৰায় বচ্চনে মধুশালাৰ প্ৰকাশনৰ পূৰ্বে ওমৰ খৈয়ামৰ ৰুবায়ত হিন্দীলৈ অনুবাদ কৰি উলিয়াইছিল। মধুশালাৰ ৰচনাৰ বাবে বচ্চনক "হালাবাদ কী পুৰোধা" আখ্যা দিয়া হৈছিল।\nমিডিয়াত মধুশালা[সম্পাদনা কৰক]\nপাছলৈ মধুশালা ইমানেই জনপ্ৰিয় হৈ পৰে যে ঠায়ে ঠায়ে ইয়াক নৃত্য-নাটিকাৰ ৰূপত প্ৰস্তুত কৰি তুলিছিল। মধুশালাৰ সুনিন্দা ৰুবায়তবোৰ মান্না দে-য়ে এলবামৰ ৰূপত প্ৰস্তুত কৰি উলিয়াইছিল। এই এলবামৰ প্ৰথমভাগ বচ্চনে নিজেই কণ্ঠদান কৰিছিল। হৰিবংশ ৰায় বচ্চনৰ পুত্ৰ অমিতাভ বচ্চনে নিউ ইয়ৰ্কৰ লিংকন ছেন্টৰৰ সৈতে বহু ঠাইত মধুশালাৰ ৰুবায়তবোৰ পাঠ কৰিছিল।\nमधुशाला, हरिवंशराय बच्चन, हिंदी में, हिंद पाकेट बुक, 1999. ISBN 81-216-0125-8.\nमधुशाला, हरिवंशराय बच्चन, पेंगुइन बुक्स, 1990. ISBN 0-14-012009-2.\nমধুশালা (হিন্দী সময়)\n"https://as.wikipedia.org/w/index.php?title=মধুশালা&oldid=164655"ৰ পৰা সংকলিত\nএই পৃষ্ঠাখন শেষবাৰৰ বাবে শুধৰোৱা হৈছিল3January 2017ৰ 10:53 বজাত


another-bodo-insurgent-group-formed-as-ulb-tv-biju-skd– News18 assam\nবড়োভূমিত আন এক বিদ্ৰোহী সংগঠনৰ জন্ম, দাবী কি ULBৰ?\nBTR চুক্তিৰ পিছত দ্বিতীয়টো বিদ্ৰোহী সংগঠন জন্মৰ আঁৰত কোন?\nLast Updated : September 17, 2021, 17:03 IST\nযেন শেষেই নহ'ব বড়োভূমিত অস্ত্ৰৰ ঝনঝননি! এটা সংগঠন আত্মসমৰ্পন বা এটা সংগঠনে যদি চৰকাৰৰ সৈতে চুক্তিত স্বাক্ষৰ কৰে; তাৰ পিছতেই জন্ম হয় বড়োভূমিত আন এটা সংগঠনৰ৷ তাৰেই আন এটা শেহতীয়া নাম হ'ল ULB৷\nUnited Liberation For Boroland৷ চমুকৈ ULB৷ একতা, সংগ্ৰাম, সুৰক্ষা আৰু জীয়াই থকাৰ মন্ত্ৰৰে ULB নামৰ সশস্ত্ৰ বিদ্ৰোহী সংগঠনটো জন্ম দিয়াৰ কথা এক প্ৰেছ বিবৃত্তিৰ জৰিয়তে ঘোষণা কৰিছে৷\nবড়ো জাতিৰ অৰ্থনীতি, ভাষা, সাহিত্য-সংস্কৃতি, শিক্ষা, ৰাজনৈতিক অধিকাৰ আদিৰ সুৰক্ষাৰ দাবীত গঠন কৰা ULBয়ে বড়োসকলৰ বাবে সুকীয়া ৰাজ্যৰ দাবী কৰিছে। অসমক ভাগ কৰি বড়ো ৰাজ্য গঠনৰ দাবীত ULBৰ সংগ্ৰাম বাহাল থাকিব বুলি প্ৰেছ বিবৃতিৰ জৰিয়তে ঘোষণা কৰিছে৷\nউল্লেখযোগ্য যে বিগত ২০২০ চনৰ ২৭ জানুৱাৰীত NDFBৰ চাৰিটা গোটৰ সৈতে ভাৰত চৰকাৰ আৰু ৰাজ্য চৰকাৰে বড়োলেণ্ড টেৰিটৰিয়েল ৰিজন শীৰ্ষক চুক্তিত স্বাক্ষৰ কৰিছিল৷ তাৰ পিছতেই NDFBৰ চাৰিওটা গোটে অস্ত্ৰ সম্বৰণ কৰি সংগঠন কেইটা ভংগ কৰা বুলি আনুষ্ঠানিকভাৱে ঘোষণা কৰিছিল৷\nইতিমধ্যে কেন্দ্ৰ আৰু ৰাজ্য চৰকাৰে ক্ষীপ্ৰতাৰে BTR চুক্তিৰ দফাসমূহ কাৰ্যকৰী কৰাৰ বাবে হাতে কামে লাগি আছে৷ এইক্ষেত্ৰত মুখ্যমন্ত্ৰী ড° হিমন্ত বিশ্ব শৰ্মাই বিশেষ তৎপৰতা গ্ৰহণ কৰি আহিছে৷ কিন্ত BTR চুক্তি স্বাক্ষৰ কৰাৰ এবছৰৰ ভিতৰতে NLFB নামৰ আন এটা সশস্ত্ৰ সংগঠনৰ জন্ম হৈছিল৷ অৱশ্যে মুখ্যমন্ত্ৰীৰ তৎপৰতাত কিছুদিন পূৰ্বে NLFBয়েও মূলসূতিলৈ আহে৷ ইয়াৰ পিছতে শেহতীয়াকৈ ULB নামৰ সংগঠনটোৰ জন্মই আন এক দিশৰ সূচনা কৰিছে৷\nFirst published: September 17, 2021, 17:03 IST


ব্ৰাহ্মণঃ দেশৰ সাৰ্বভৌমত্বৰ প্ৰতি চৰম ভাবুকি ৩ - ALAYRAN\nব্ৰাহ্মণঃ দেশৰ সাৰ্বভৌমত্বৰ প্ৰতি চৰম ভাবুকি ৩\nজীৱ নতুবা জড়ৰ ভিতৰত অ-প্ৰকৃতিস্থ হৈ জন্ম হ'লে তেনে জন্মোতাক সমাজৰ অমংগলৰ চিহ্ন বুলি বিবেচনা কৰা হ'য় ৷ ঠিক তেনে অ-প্ৰকৃতিস্থ জন্মোতাৰ ভিতৰত ব্ৰাহ্মণসকলো পৰে ৷ ব্ৰাহ্মণ হ'ল ব্ৰহ্মাৰ মুখৰ পৰা জন্ম হোৱা ৷ সেই ফালৰ পৰা ব্ৰাহ্মণ অ-প্ৰকৃতিস্থৰে জন্ম হোৱা বাবে সমাজৰ অমংগল !\nপৃথিৱীৰ পৰিস্থিতিতন্ত্ৰতেই অ-প্ৰকৃতিস্থ জন্ম হোৱা পৰিঘটনা ঘটা নাই ৷ অথচ ব্ৰাহ্মণে তেনে পৰিস্থিতিতন্ত্ৰৰ বিপৰীতে গৈ ব্ৰহ্মাৰ মুখৰ ফালে জন্ম গ্ৰহণ কৰিছিল ৷ প্ৰশ্ন হ'য়, ব্ৰহ্মাই নিজৰ কন্যা স্বৰসতীক কিয় বিয়া কৰাইছিল, যদি তেওঁ মুখৰেই সন্তান জন্ম দিব পৰা ক্ষমতা থকোতে ?\nশাস্ত্ৰৰ বিধান মতে বৰ্ণৰ ভিতৰত শ্ৰেষ্ঠ ব্ৰাহ্মণ ৷ তাকো সৰ্বকালৰ শ্ৰেষ্ঠৰ খিতাপ লৈছে নিজ কন্যাক বিয়া কৰোৱা পুৰুষৰ মুখৰ পৰা জন্মা ব্ৰাহ্মণেই ৷ তদুপৰি শাস্ত্ৰৰ মতে বৰ্ণ চাৰি ৷ চাৰি বৰ্ণৰ ভিতৰত শ্ৰেষ্ঠ অ-প্ৰকৃতিস্থ জন্মা ব্ৰাহ্মণ ৷ শাস্ত্ৰই চাৰি বৰ্ণক কতো কোনো সংস্কৃতিক পৰিমণ্ডলত বন্ধা নাই, নাই কোনো সনাতন ধৰ্মৰ গণ্ডিত ৷ তেনে ক্ষেত্ৰত "হিন্দু" আহিল ক'ৰ পৰা?\nকৰ্ম সূত্ৰেতহে কোনোৱে ব্ৰাহ্মণ হ'য় ! এয়া ব্ৰাহ্মণ বচন ৷ সেই হিচাপত পৰম পৰমেশ্বৰ বুলি জ্ঞান কৰা ব্ৰহ্মাও(ব্ৰাহ্মণৰ পিতৃ) ব্ৰাহ্মণ নহ'য় আৰু তেওঁৰ পুত্ৰগণও ব্ৰাহ্মণ হ'ব নোৱাৰে ৷ কৰ্মত ব্ৰহ্মাই নিচ কৃত কৰি থৈছে ৷ যি ঈশ্বৰৰ চৰিত্ৰ নিচ কৃতৰে মনুষ্য চৰিত্ৰতকৈ নিম্ন স্থানত অৱনমিত তেওঁ কেনেকৈ ব্ৰাহ্মণ?\nএজনে মন্দিৰত গা নোধোৱাকৈ প্ৰৱেশ কৰিব পাৰে আন এজনে গা ধুই পৰিস্কাৰ পৰিছিন্ন হৈ ও মন্দিৰত প্ৰৱেশ কৰিব নোৱাৰে; এটা শ্ৰেণীৰ ভৰি পূজনীয় আৰু এটা শ্ৰেণীৰ ভৰিক প্ৰহাৰ কৰি নষ্ট কৰা আদেশ গ্ৰন্থই দিছে; এটা ব্যৱস্থাত এটা শ্ৰেণী উচ্চ আৰু আনটো ব্যৱস্থাত অন্য এটা শ্ৰেণী নিম্ন; এটা শ্ৰেণীয়ে ধাৰাবাহিক ভাৱে দেশৰ সাংবিধানিক পদত অধিস্থিত আন এটা শ্ৰেণীয়ে নিজৰ সাংবিধানিক অধিকাৰৰ বাবে আন্দোলন কৰিব লগা হৈছে; দুটা ব্যৱস্থাৰ প্ৰভেদৰে ই কেনে "হিন্দু" ধৰ্ম? কেনে হিন্দু সংস্কৃতি? "হিন্দু" ধৰ্মই একতা আনে কোৱা সকলে সকলো হিন্দুৰে অধিকাৰ সম-বিতৰণত কিয় নিমাত? একেই হিন্দুক সম-অধিকাৰ দিবলৈ অপৰাগতা কিয় ? ইয়াৰ পৰা এইটোয়েই বুজা যায় যে আৰ্য ব্ৰাহ্মণে নিজৰ শাসন ক্ষমতাৰ লালসাত "হিন্দু" নামৰ এক ষড়যন্ত্ৰত লিপ্ত হৈছে, যি ষড়যন্ত্ৰৰে সকলেকে শাসন কৰা একচেতিয়া ক্ষমতা লাভ যাতে আৰ্য ব্ৰাহ্মণৰ হ'য় ৷\nসংহতি, অখণ্ডতা আৰু ঐক্যত ব্ৰাহ্মণৰ উচ্চ-নীচ ভেদভাৱৰ ধাৰাবাহিকতা জীৱন্ত কৰি ৰখা শেহতীয়া তিনিটা উদাহৰণ দিয়া হওঁক ৷ ইয়াৰে এটা সাংবিধানিক উচ্চ পদাধিকাৰত অধিস্থিত বিশেষাধিকাৰীক দলিত বুলি পুৰীৰ জগন্নাথ মন্দিতৰ প্ৰৱেশত বাধা প্ৰদান ব্ৰাহ্মণৰ দ্বাৰা ৷ দলিত হোৱাৰ বাবে মন্দিৰৰ চৌহদত ব্ৰাহ্মণ পূঁজাৰীৰ পৰা ৰাষ্ট্ৰপতিয়ে অপমানিত হোৱা বিষয়ৰ ক্ষেত্ৰত দেশৰ উচ্চ ন্যায়ালয়ে কাকতালিয় মৌনতা অৱলম্বন কৰা দেখা গ'ল যিটো দেশৰ বাবে অতি লজ্জিত আৰু ভয়ংকৰ ভৱিষ্যতৰ আগজাননী ৷\nদ্বিতীয়টো ৰাজনৈতিক ৷ উত্তৰ প্ৰদেশৰ বিজেপিৰ প্ৰাৰ্থী যোগী আদিত্য নাথ মুখ্যমন্ত্ৰি নিৰ্বাচিত হোৱাৰ পাছত নাথে থাকিবলৈ মুখ্যমন্ত্ৰি আৱাসটো গাখীৰৰে ধুই সূচি কৰি লোৱা হৈছিল ৷ কাৰণ যোগীৰ পূৰ্বে মুখ্যমন্ত্ৰি হিচাপে শুদ্ৰ অখিলেশ যাদৱ মুখ্যমন্ত্ৰি হৈ উক্ত মুখ্যমন্ত্ৰি আৱাসত আছিল ৷ শুদ্ৰই থকা আৱাসটো ব্ৰাহ্মণে গাখীৰৰে ধূই সূচি কৰি লৈছিল ৷\nতৃতীয়টো সামাজিক ক্ষেত্ৰত ৷ অসমৰ দৰং আৰু ওদালগুৰি জিলাৰ ব্ৰাহ্মণ সমাজে তেওঁলোকৰ যুৱক-যুৱতীয়ে কোনো অ-সবৰ্ণ অৰ্থৎ অ-ব্ৰাহ্মণৰ লগত সামাজিক সম্বন্ধ তথা বিবাহ কৰিব নোৱাৰাৰ ফটোৱা জাৰি কৰে ৷ বিষয়টো এতিয়াও আদালতৰ বিচাৰধিন ৷\nদেশৰ তিনি ক্ষেত্ৰত সংঘটিত ব্ৰাহ্মণৰ সাম্প্ৰদায়িক বিচাৰ ধাৰাই সমগ্ৰ দেশক লজ্জানত কৰাৰ লগতে দেশৰ ভৱিষ্যত ভয়ংকৰ দিশে গতি লোৱাৰ ইংগিত বহন কৰিছে ৷ দেশৰ সাৰ্বভৌম, সংহতি, ঐক্য, শান্তি বিনষ্ট কৰিব পৰা ব্ৰাহ্মণৰ বিচাৰে ইতিমধ্যে সংবিধানকো সংস্কৃতিৰ নামত অলাগতিয়াল ঘোষণা কৰিছে ৷ ব্ৰাহ্মণৰ নিয়ন্ত্ৰণত থকা বিজেপি আৰু ইয়াৰ সহযোগী ৰাষ্ট্ৰীয় স্বয়ং সংঘ পৰিবাৰে মুকলিকৈয়ে সংবিধান ক ব্যাপক হাৰত সংশোধনৰ ধমকি দিছে ৷ এই লৈ লক্ষ্য কৰিলে দেখা যায় যে অদূৰ ভৱিষ্যতে ব্ৰাহ্মণে চল-চতুৰীৰে ভাৰতৰ সৰ্বনাশ অৱশ্যেই কৰি পুনৰ ভাৰতত গোলাম তন্ত্ৰ প্ৰতিষ্ঠা কৰিব ৷ ইয়াত কোনো সন্দেহ নাই…\nইউৰেচিয়াৰ পৰা আগমন ঘটা আৰ্য ব্ৰাহ্মণে ভাৰতবৰ্ষৰ ভুমিপুত্ৰ জনজাতিৰ জল-জমিন কাঢ়ি ভুমিপুত্ৰ জনজাতিক আজিও "জংঘলী" আখ্যা দিয়ে ৷ প্ৰাচীন কালতে আৰ্য ব্ৰাহ্মণে ভুমি আৰু সম্পদৰ কাৰণে ভাৰতবৰ্ষৰ ভুমিপুত্ৰ জনজাতিক অসুৰ, ৰাক্ষক, দানৱ ইত্যাদিৰ নামত মুকলি নৰসংহাৰ কৰিল ৷ আনকি পাষণ্ড ব্ৰাহ্মণ দ্ৰোৰ্ণাচাৰ্য্যই ভুমিপুত্ৰ মহান ধনুৰ্ধৰ একলব্যক শিক্ষা নিদিয়াকৈয়ে দক্ষিণাৰ নামত আঙুলি কাটি পংগু কৰিছিল ৷\nআৰ্য ব্ৰাহ্মণৰ লোভ আৰু লালসা আজিও মাৰ যোৱা নাই ৷ বৰঞ্চ আজিৰ আধুনিক ভাৰতত বাচি থকা ভুমিপুত্ৰ জনজাতিৰ জল-জমিন, আৰু ভু-গৰ্ভ প্ৰাকৃতিক সম্পদ সমূহ বিকাশৰ নামত চলে-বলে-কৌশলে তথা সাম্প্ৰদায়িক বিভেদনীতিৰে লুণ্ঠন, বে-দখল কৰিবলৈ ধৰিছে ৷ বুজিবলৈ বাকী নাই যে, দেশ স্বাধীনতাৰ ৭০ বছৰৰ পাছতো ভাৰতত অসংখ্য বিকাশৰ পাছত বিকাশ যোজনাৰে জনতাৰ মৌলিক সমস্যা কিয় সমাধান হোৱা নাই ৷\nভাৰতত বৃটিছৰ উপনিৱেশ ৰাজশাসন কালচোৱাত কেৱল বৃটিছকে এক মাত্ৰ উপনিৱেশ শোষণকাৰী বুলি বিবেচনা কৰিলে ভুল হ'ব ৷ উপনিৱেশকাৰী বৃটিছে দুশ বছৰ ৰাজত্ব কৰোতে মুলনিবাসী ভাৰতীয়ক শিক্ষাৰ সুবিধাকনো আগবঢ়াইছিল ৷ কিন্তু বৃটিছৰ শিক্ষাক সাম্প্ৰদায়িক আৰ্য ব্ৰাহ্মণে উচ্চ জাতৰ আচিলাৰে গ্ৰহণ কৰি বৃটিছ প্ৰশাসনত চামিল হৈ ভাৰতবাসীক বৃটিছৰ সমানে শোষণ আৰু লুণ্ঠন কৰিছিল ৷ গতিকে ইউৰোপৰ ইংৰাজ আৰু ইউৰেছিয়াৰ ব্ৰাহ্মণ দুয়ো আৰ্যই মিলি উপনিৱেশ শোষণৰে ভাৰতবৰ্ষক এক প্ৰকাৰ কংকাল কৰিছিল ৷ ভাৰতৰ পৰা বৃটিছ উপনিৱেশকাৰী আঁতৰ হ'ল যদিও মুলনিবাসী ভাৰতীয়ৰ ছপ্নপেশেৰে থাকি গ'ল আৰ্য ব্ৰাহ্মণ উপনিৱেশকাৰী ৷\nবৃটিছৰ প্ৰশাসনত চামিল হোৱাৰ সুবাদত আৰ্য ব্ৰাহ্মণে একচেতিয়া শিক্ষাৰ সুবিধা গ্ৰহণ কৰি লৈছিল ৷ তদুপৰি ব্ৰাহ্মণৰ জাতপাতৰ ভেদাভেদ নীতিয়ে বৃটিছক অনুন্নত মুলনিৱাসী জনগণক শাসন কৰাৰ সুবিধা কৰি তুলাৰ বিপৰীতে ব্ৰাহ্মণে বৃটিছৰ আধুনিক শিক্ষাৰে শিক্ষিত হৈ ভাৰতত বৃটিছৰ উত্তৰাধিকাৰী উপনিৱেশ শাসনকাৰী হোৱাৰ সপোন বাস্তৱায়িত কৰিছিল ৷ ফলস্বৰূপে আজিৰ ভাৰতত কেৱল তিনিৰ পৰা পাঁচ শতাংশ আৰ্য ব্ৰাহ্মণে ৯৫ শতাংশ মুলনিৱাসী ভাৰতীয়ৰ ওপৰত দ্বিতীয় বৃটিছ উপনিৱেশকাৰী শাসক আৰু শোষকৰ ৰূপত ভাৰতক নিজ ইচ্ছাৰে নিয়ন্ত্ৰণ কৰি আছে ৷\nদেশৰ কৃষি, শিক্ষা, স্বাস্থ্য, ৰাজনীতি আৰু বাণিজ্য নিয়ন্ত্ৰণ কৰা লোক সকলক লক্ষ্য কৰিলেই দেখা পোৱা যায় প্ৰকৃততে কোন শ্ৰেণীয়ে একচেতিয়া প্ৰভুত্বৰে ভাৰতৰ বৰ্বাদি কৰি নিজৰ প্ৰতিপত্তি বঢ়াই ধৰ্মীয় ধ্যান-ধাৰণাৰে পুনঃ ভাৰতত গোলামীৰাজ প্ৰৱৰ্তন কৰিব বিচাৰিছে ৷ শিক্ষাৰ নামত কোনে কি পঢ়িব; স্বাস্থ্যৰ ক্ষেত্ৰত কোনে কি ঔষধ সেৱন কৰিব; কৃষিৰ ফচলৰ মূল্য কোনে নিৰ্ধাৰণ কৰিব; দেশ বিকাশৰ ৰাজনৈতিক সিদ্ধান্ত কেনে হ'ব; দেশে কোন বহিঃবিশ্বৰ লগত বাণিজ্যক সম্বন্ধ গঢ়িব ইত্যাদি ইত্যাদি শেষ নিৰ্ণয় আজিও বৃটিছ উত্তৰাধিকাৰী উপনিৱেশকাৰী ব্ৰাহ্মণে গ্ৰহণ কৰি আহিছে ৷ হ'য়তু আৰ্য ব্ৰাহ্মণ উপনিৱেশ শোষণকাৰীৰ পৰিৱৰ্তে উক্ত নীতি-নিৰ্দ্ধাৰণৰ সিদ্ধান্তবোৰ ভাৰতবৰ্ষৰ মুলনিৱাসীয়ে লবলৈ পালে আজিৰ অৰাজক, বিশৃংখল, সাম্প্ৰদায়িক ভাৰতৰ বাস্তৱিক ছৱিখনেই সলনি হ'ল হ'য় ৷ কিন্তু হোৱা নাই…\nআজিৰ অৰাজক আৰু সাম্প্ৰদায়িক ভাৰত নিৰ্মাণ ব্ৰাহ্মণেই কৰা নাই জানো? ভাৰতবৰ্ষৰ ভুমিপুত্ৰ জনজাতিৰ ভুমি দেশ বিকাশৰ নামত ব্ৰাহ্মণ শাসন তন্ত্ৰই দখল কৰি তথা কাঢ়ি জনজাতিক পুনঃ বনবাসী কৰা সকল ব্ৰাহ্মণেই নহ'য় জানো?\nধৰ্মৰ নামত সাম্প্ৰদায়িক দংগাৰে দেশত একে নাগৰিকৰ মাজত শত্ৰুতাৰ বীজ ৰুপন কৰি ভাৰতীয় জাতীয় একতা, সংহতি বিনষ্ট কৰা আঁৰত কোনো জনজাতি, আদিবাসী নতুবা অবিচি শ্ৰেণীৰ লোক নাই ৷ আছে নিজকে উচ্চ জাতৰ চিনাকী দিয়া কোনোবা স্বামী, পাণ্ডে, পাঠক, শৰ্মা ইত্যাদি ৷ দেশত সঘনাই হোৱা নাৰী ধৰ্ষণ, গো-হত্যা, ডকাইট ইত্যাদিৰো জনক কেৱল ব্ৰাহ্মণ ৷ ৰাম ৰাজ্যৰ সপোন দেখুৱাই অগণন ভাৰতীয় নাগৰিকক নিজৰ ভু-খণ্ডৰ ভিতৰতে ধৰ্মৰ দোহাই দি সংঘৰ্ষত লিপ্ত কৰোৱা আৰু সংঘৰ্ষৰ ফলত বিভাজিত হোৱা সমাজৰ পৰা অহা ৰাজনৈতিক মুনাফাৰে ৰাজ শাসন হস্তগত কৰি ভাৰত আৰু ইয়াৰ মুলনিবাসীৰ ভাগ্য নিয়ন্ত্ৰা ব্ৰাহ্মণৰ বাহিৰে আন কেনো হোৱা নজিৰ নাই৷\nভাৰতীয় সংবিধানৰ জনক বাবা চাহেব আম্বেদকাৰে সংবিধানত স্পষ্টকৈ পঞ্চম আৰু ষষ্ঠ অনুসূচীৰে ভাৰতবৰ্ষৰ অনুসূচীত জাতি আৰু জনজাতিক নিজৰ স্ব-শাসনৰে অৰ্থাৎ ৰাষ্ট্ৰৰ ভৌগলিক পৰিমণ্ডলত নিজ স্বত্ৰন্ত্ৰতাৰে পৃথকৈ থকাৰ বিশেষ অধিকাৰ প্ৰদান কৰি গৈছে ৷ কিন্তু বৃটিছৰ পাছতে আৰ্য ব্ৰাহ্মণে দেশত উপনিৱেশ শাসনৰ ভাৰ হাতৰ মুঠিত লোৱাত বাবা চাহেব আম্বেদকাৰে দি যোৱা ভাৰতীয় ভুমিপুত্ৰ জনজাতিৰ অধিকাৰক কুষিগত কৰি তাক কাৰ্যকৰী হ'বলৈ দিয়া নাই ৷ ব্ৰাহ্মণ কোম্পানী কংগ্ৰেছে দেশ ৫৭ বছৰ ইচ্ছানুসাৰে শাসন কৰিলে; বিজেপিৰ ১৪ বছৰ আৰম্ভনী ৷ কিন্তু ভাৰতীয় ভুমিপুত্ৰ জনজাতিৰ মৌলিক সমস্যা আজিলৈকে সমাধান হোৱাৰ উদাহৰণ ? নে জনজাতিয়ে নিজৰ অধিকাৰ বিচাৰি ৰাজপথত দীঘলীয়া শাৰী পতা বাঢ়ি গ'ল? ভাৰতীয় জনজাতিৰ সৰ্বনাশৰ বাবে দায়ী কোন?\nসোত শতিকাৰ পৰা আজি পৰ্যন্ত ভাৰতীয় ভুমিপুত্ৰ জনজাতিয়ে নিজৰ অধিকাৰ আৰু অস্তিত্ব আৰু ভুমিৰ বাবে হাজাৰ যুঁজ-বাগৰ কৰি আহিছে আৰু কৰি থাকিব লগা হৈছে ৷ কিন্তু আজিলৈকে সফল হ'ব পৰা নাই কিয়? এই ক্ষেত্ৰত বহুতো কাৰক আছে যিয়ে ভুমিপুত্ৰ জনজাতিক সফল হোৱাত বাধা দিছে ৷ ইয়াৰ মুখ্য কাৰণ হ'ল ভাৰতীয় ভুমিপুত্ৰ জনজাতিৰ মাজত থকা পৃথকতা ৷ অৰ্থাৎ একতাহীনে ভাৰতীয় ভুমিপুত্ৰ জনজাতিক বহুতো সফলতাৰ পৰা আঁতৰাই ৰাখিছে ৷ যিটো কাৰণে ব্ৰাহ্মণে জাতি ব্যৱস্থা নিৰ্মাণ কৰিবলৈ সুবিধা পালে ৷ আৰু ব্ৰাহ্মণে নিজৰ স্বাৰ্থ পূৰণাৰ্থে আজিও ভাৰতবৰ্ষত এটা জাতিৰ লগত অন্য জাতিৰে সংঘৰ্ষত লিপ্ত কৰাইছে; এটা ধৰ্মক লৈ অন্য ধৰ্মৰ মানুহৰ সৈতে যুঁজ-বাগৰ লগাই স্বাৰ্থ পূৰণ কৰি আহিছে ৷\nব্ৰাহ্মণৰ চাম-দাম-দণ্ড-ভেদ নীতিক সকলো ভাৰতীয় ভুমিপুত্ৰ জনজাতিয়ে উফৰাই এক হ'ব নোৱাৰিলে নিজৰ নিজৰ সাংবিধানিক অধিকাৰৰ যুঁজত কেতিয়াও সফল হোৱা আশা নাই ৷ ভাৰতীয় ভুমিপুত্ৰ জনজাতিয়ে শান্তিপূৰ্ণ একক শক্তিৰে নিজৰ সাংবিধানিক অধিকাৰ প্ৰাপ্তিৰ যুঁজ অৱ্যাহত ৰাখিবলৈ একেলগে আগবাঢ়ি আহে তেন্তে নিজৰ অধিকাৰ, ভুমি আৰু অস্তিত্ব সুৰক্ষিত হ'ব ৷ অন্যাথা ভুমিপুত্ৰ জনজাতিৰ ভৱিষ্যত প্ৰজন্মই এই দেশত ভিক্ষাৰ কাৰণেও যোগ্য নহ'ব ৷\nBy Thaigir Bodosa at July 14, 2018


অম্বিকাগিৰী ৰায়চৌধুৰীৰ সোঁৱৰণত: — বিকাশপেডিয়া\nমূল পৃষ্ঠা / শিক্ষা / বিশিষ্ট ব্যক্তিসকল / অম্বিকাগিৰী ৰায়চৌধুৰীৰ সোঁৱৰণত:\nঅম্বিকাগিৰী ৰায়চৌধুৰীৰ সোঁৱৰণত লিখা হৈছে।\nআজি কিছুদিনৰ পৰা ফেচবুক, হোৱাটছআপৰ দৰে বিভিন্ন সামাজিক মাধ্যমসমূহত ‘আমি অসমীয়া’, ‘অসমীয়াগিৰি চলিবই’, ধৰণৰ কিছুমান মন্তব্য সততে পৰিলক্ষিত হৈ আহিছে। ছচিয়েল মিডিয়া বৰ্তমান সময়ত মুক্তচিন্তা প্ৰকাশৰ অতিকৈ শক্তিশালী মাধ্যম। অসমীয়া পজাতিৰ অস্তিত্ব ৰক্ষাৰ এই সন্ধিক্ষণত এইধৰণৰ জাতীয়তাবাদী চিন্তাধাৰা নিশ্চয়কৈ প্ৰয়োজনীয়, কিন্তু প্ৰশ্ন হয় অন্তঃকৰণেৰে আমি সঁচাকৈ জাতিটোৰ প্ৰতি কিমান দায়বদ্ধ? আজিৰ যুৱপ্ৰজন্ম সঁচাকৈ ভৱিষ্যতৰ দিনবোৰত অসমীয়া জাতিক জীয়াই ৰখাৰ বাবে সচেতননে? এই প্ৰশ্নবোৰৰ উত্তৰ হয়তো কিছু পৰিমাণে যোগাত্মক। অসমৰ বৰ্তমান প্ৰজন্মৰ কিছুসংখ্যকে হ’লেও জাতিটোৰ প্ৰতি নিজৰ দায়বদ্ধতা দেখুৱাই আহিছে। ই জাতিটোৰ বাবে শুভ লক্ষণ। এটা অভিযোগ সততে পৰিলক্ষিত হয় যে অসমীয়া জাতিৰ স্বাভিমান ধানখেৰৰ জুইৰ দৰে, হঠাৎ উঠলি উঠে কিন্তু লাহে লাহে হেৰাই যায়। অথচ এই অসমতে প্ৰকৃত জাতীয়তাবাদী চিন্তাৰে পৰিপুষ্ট বিভিন্ন মহান মনীষীয়ে জন্মগ্ৰহণ কৰি আহিছে। তেনে এজন প্ৰকৃত জাতীয়তাবাদী মহান পুৰুষ আছিল অসম কেশৰীখ্যাত সিংহপুৰুষ অম্বিকাগিৰী ৰায়চৌধুৰী। ১৮৮৫ চনৰ ১৮ ডিচেম্বৰত অসমৰ পৱিত্ৰ সত্ৰ নগৰী বৰপেটাত জন্মগ্ৰহণ কৰা এইজন অসম মাতৃৰ সুযোগ্য সন্তানৰ অসমীয়া জাতিটোৰ প্ৰতি আছিল অগাধ ভালপোৱা। তেওঁ বিচাৰিছিল অসমীয়া জাতিয়ে অনন্ত কালৰ বাবে নিজৰ গৌৰৱধ্বজা উৰুৱাই ৰাখক। ছাত্ৰাৱস্থাৰ পৰা অগাধ দেশপ্ৰেম আৰু জাতীয়তাবাদী ভাবধাৰাৰে পৰিপুষ্ট অম্বিকাগিৰীয়ে দেশৰ স্বাধীনতা আন্দোলনতো সক্ৰিয়ভাৱে অংশগ্ৰহণ কৰিছিল। ইংৰাজৰ শাসনৰ পৰা দেশ মাতৃক মুক্ত কৰাৰ হেতু তেওঁ বহুবাৰ ইংৰাজ বিৰোধী আন্দোলনত জঁপিয়াই পৰিছিল আৰু ফলস্বৰূপে তেওঁক ইংৰাজ চৰকাৰে ৮ বছৰৰ বাবে বৰপেটাৰ নিজা গৃহত গৃহবন্দী কৰি ৰাখিছিল।\nশৈশৱ অৱস্থাতে অম্বিকাগিৰীয়ে মাকৰ পৰা বৈষ্ণৱী ধৰ্মীয় গীত-পদ, বৰগীত, লোকগীত আদি শিকিছিল। তাৰ উপৰি তেওঁ শাস্ত্ৰীয় সংগীতৰো চৰ্চা কৰিছিল। শৈশৱৰ সেই শিক্ষাৰ পৰাই অনুপ্ৰাণিত হৈ বৰপেটাত গৃহবন্দী হৈ থকাৰ সময়ছোৱাতেই তেওঁ এখন সনাতন সংগীত বিশ্ববিদ্যাল্য খুলিছিল আৰু বাঙালী গীত-পদ চৰ্চাৰ পৰিৱৰ্তে ভাৰতীয় শাস্ত্ৰীয় সংগীতৰ লগতে অসমীয়া নামঘোষা, কীৰ্ত্তন পদ, বৰগীত আদিৰ চৰ্চা কৰিছিল। সেই সময়ত যিহেতুকে অসমত বাঙালী ভাষাৰ প্ৰচলন অধিক আছিল সেয়ে অম্বিকাগিৰীয়ে থলুৱা গীত-মাত প্ৰচাৰত অধিক গুৰুত্ব দিছিল। ইয়াৰ উপৰি অসমীয়া যুৱকসকলৰ মাজত শৰীৰ চৰ্চাৰ অভ্যাস গঢ়ি তোলাৰ কাৰণে ‘শংকৰদেৱ চাৰ্কাছ পাৰ্টী’ নামেৰে এটি দল গঠন কৰি শৰীৰ চৰ্চা জনপ্ৰিয় কৰিবলৈ চেষ্টা কৰিছিল। বৰপেটাত থকা সময়ছোৱাতে তেওঁ ‘বীণা’ আৰু ‘তুমি’ নামৰ দুখন কবিতা পুথি ৰচনা কৰিছিল। ইয়াৰ উপৰি ‘কাব্য’, ‘আহুতি’, ‘অনুভূতি’, ‘বন্দো কি ছন্দৰে’ আৰু ‘বেদনাৰ উল্কা’ তেওঁৰ উল্লেখযোগ্য সৃষ্টিৰাজি। ১৯৫০ চনত তেওঁ অসম সাহিত্য সভাৰ সভাপতি হোৱাৰ লগতে ১৯৬৫ চনত সাহিত্য সভাৰ সভাপতি হোৱাৰ লগতে সংৰক্ষণী সভা’ আৰু ‘অসম জাতীয় মহাসভা’ৰ তেখেতে প্ৰতিষ্ঠাপক আছিল। অসমীয়াৰ জাতীয় চেতনা আৰু দেশপ্ৰেমক উদ্বুদ্ধ কৰি তুলিব পৰাকৈ ১৯১৮ চনত স্বাধীনচিতীয়া অম্বিকাগিৰীয়ে ‘চেতনা’ নামেৰে জাতীয়তাবাদী মতাদৰ্শৰে সমৃদ্ধ এখন আলোচনী প্ৰকাশ কৰি উলিয়ায়। ‘চেতনা’ আলোচনীত তেওঁ ভাৰতৰ স্বাধীনতা সংগ্ৰাম, মহাত্মা গান্ধীৰ আদৰ্শসমূহৰ উপৰি অসমীয়া জাতিয়ে সন্মুখীন হোৱা জন প্ৰব্ৰজন, অসমীয়া জনসংখ্যাৰ অল্পতা, মৈমনচিঙীয়াসকলৰ আগ্ৰাসন আদি অসমৰ বিবিধ সমস্যাৰ কথা আলোচনা কৰি অসমীয়া জাতিৰ মাজত দেশপ্ৰেমৰ জোৱাৰ জগাই তুলিবলৈ চেষ্টা কৰিছিল। অসমীয়াৰ কৰ্ম বিমুখতা, সুচিন্তিত পৰিকল্পনাৰ অভাৱ আদিয়ে যে অসমীয়া জাতিক অধঃপতনৰ মুখলৈ ঠেলি দিব তাকো তেওঁ সকীয়াই দিছিল। ১৯২১ চনত অসহযোগ আন্দোলনত অংশগ্ৰহণ কৰি তেওঁ জে’ললৈ যাবলগীয়াও হয়। কাৰাবাসত থকা সময়ছোৱাত স্বাভিমানী অম্বিকাগিৰীয়ে কেতিয়াও বশ্যতা স্বীকাৰ নকৰিছিল, যাৰ ফলত তেওঁ বহুবাৰ শাস্তিৰো সন্মুখীন হৈছিল। এই সময়ছোৱাতে তেওঁ বহু গীতি কবিতা ৰচনা কৰে।\n‘আৰু কি দেখাবি ভয় কাৰাগাৰৰ\nআৰু কি দেখাবি ভয়\nতোৰ ৰঙা চকু\nসিমানেই মোৰ জয়’\nপ্ৰবল আত্মসন্মানবোধ থকা অম্বিকাগিৰীয়ে কেতিয়াও নিজৰ বিবেকৰ পৰাজয় হ’বলৈ দিয়া নাছিল। দেশৰ বাবে তেওঁৰ জীৱন অহৰহ উৎসৰ্গিত আছিল। অসম মাতৃক গৌৰৱেৰে জীয়াই ৰাখিবলৈ তেওঁ অহোপুৰুষাৰ্থ কৰিছিল। তেওঁৰ বাবে দেশসেৱা আছিল ঈশ্বৰ সেৱাৰ দৰে। ১৯৬৭ চনৰ ২ জানুৱাৰীত অসম কেশৰী অম্বিকাগিৰী ৰায়চৌধুৰীৰ মৃত্যু হয়।\nবৰ্তমান সময়ত তেওঁৰ সৃষ্টিৰাজিসমূহৰ অধ্যয়ন অতি প্ৰাসংগিক হৈ পৰিছে, যিসমূহৰ জৰিয়তে তেওঁ তাহানিতে অসমীয়া জাতিক অনুপ্ৰাণিত কৰি থৈ গৈছিল জাতিটোক ভাল পাবলৈ, নিজকে এজন স্বাভিমানী অসমীয়া হিচাপে মূৰ তুলি ঠিয় দিবলৈ। আচলতে তেওঁ কথাৰে নহয়, কামেৰে কৰি দেখুৱাইছিল জাতিটোক ভাল পাবলৈ তথা ভাষাটোক জীয়াই ৰাখিবলৈ।\nলেখক: ৰূপম গোস্বামী(ৰাইজৰ বাতৰি)\nশেহতীয়া উন্নীতকৰণ: Mar 03, 2019


‘অখিল গগৈৰ যদি বেমাৰেই নাছিল GMCH ত কিয় ভৰ্তি কৰোৱা হৈছিল? ’ হিমন্তক উভতি ধৰিলে KMSS- এ\n‘সকলোৱে জানে মন্ত্ৰী হিমন্ত বিশ্ব শৰ্মাৰ উদ্যোগতে অখিল গগৈক কাৰাগাৰত ভৰাই থোৱা হৈছে’— ভাস্ক’ডি শইকীয়া\nগুৱাহাটী , September 11, 2020 7:25 pm\nকালি অখিল গগৈয়ে স্ব-ইচ্ছাৰে GMCH ত থাকিব বিচাৰিছে তথা অখিল গগৈৰ একোৱেই বেমাৰ নাই বুলি মন্ত্ৰী হিমন্ত বিশ্ব শৰ্মাই কোৱাৰ পাছত আজি তেওঁক উভতি ধৰিছে কৃষক মুক্তি সংগ্ৰাম সমিতিয়ে।\nগুৱাহাটীৰ গান্ধীবস্তিস্থিত KMSS ৰ কেন্দ্ৰীয় কাৰ্য্যালয়ত এক সংবাদমেল সম্বোধন কৰি সংগঠনটোৰ সভাপতি ভাস্ক’ ডি শইকীয়াই স্বাস্থ্যমন্ত্ৰীগৰাকীৰ বিৰুদ্ধে ক্ষোভ উজাৰে।\nতেওঁ সংবাদমেলত এইদৰে প্ৰশ্ন কৰে—‘অখিল গগৈৰ যদি একো বেমাৰেই নাছিল তেতিয়াহ’লে তেওঁক কিয় GMCH ত ভৰ্তি কৰোৱা হৈছিল?\nঅখিল গগৈৰ কৰ’ণা পৰীক্ষাৰ ফলাফল নিগেটিভ আহিলেও এতিয়াও তেওঁ সম্পূৰ্ণ সুস্থ হৈ উঠা নাই বুলি উল্লেখ কৰি শইকীয়াই কয় ‘তেওঁ আঠুৰ বিষ, মাংস পেশীৰ বিষ, শাৰীৰিক দুৰ্বলতা আৰু তীব্ৰ বুকুৰ বিষ আদিত আক্ৰান্ত হৈ আছে ।‘\nইপিনে, যোৱা ৮ ছেপ্টেম্বৰৰ দিনা তেওঁৰ আলট্ৰাছাউণ্ড কৰা হৈছিল তথা যোৱা ১০ ছেপ্টেম্বৰত এণ্ড’স্কপি কৰা হৈছিল বুলি সংবাদমেলত তথ্য পাতি দেখুৱাই শইকীয়াই দাবী কৰে।\nতাৎপয্যপূৰ্ণভাৱে, মন্ত্ৰীগৰাকীৰ বিৰুদ্ধে গুৰুতৰ অভিযোগ উত্থাপন কৰি শইকীয়াই কয় ‘সকলোৱে জানে মন্ত্ৰী হিমন্ত বিশ্ব শৰ্মাৰ উদ্যোগতে অখিল গগৈক কাৰাগাৰত ভৰাই থোৱা হৈছে। অখিল গগৈৰ বিৰুদ্ধে সকলো প্ৰকাৰৰ ব্যৱস্থা গ্ৰহণ কৰাৰ বাবে মন্ত্ৰীগৰাকীয়ে প্ৰচেষ্টা চলাই আছে।‘\nউক্ত সংবাদমেলৰ জৰিয়তেই মন্ত্ৰীগৰাকীক এনে নিকৃষ্ট কাম নকৰিবলৈ সকীয়াই দিয়ে।\n‘অনথ্যা আপোনাৰ বিৰুদ্ধে আমিও মুখ খুলিবলৈ বাধ্য হ’ম‘ বুলি শইকীয়াই হুংকাৰ দি কয়।


অ'লিংগুইট' - অসমীয়া ৱিকিপিডিয়া\n(ওলিঙ্গোইটোৰ পৰা পুনঃনিৰ্দেশিত)\nপ্ৰজাতি: B. neblina\nঅ'লিংগুইট' (ইংৰাজী: Olinguito, বৈজ্ঞানিক নাম-Bassaricyon neblina) শেহতীয়াকৈ আৱিষ্কাৰ হোৱা ‘Bassaricyon’ গোত্ৰৰ অন্তৰ্ভুক্ত এবিধ স্তন্যপায়ী প্ৰাণী৷ অ'লিঙ্গোৰ স’তে “ ইটো (-ito)” সংযোগ কৰি ইয়াৰ নামকৰণ কৰা হৈছে৷ অলিঙ্গো (Olingo) হ’ল ইয়াৰ নিকট সম্পৰ্কীয় এক প্ৰাণী ৷ অ'লিঙ্গোইটো দেখাত ইয়াৰ সৈতে প্ৰায় একে কিন্তু আকাৰত সৰু হোৱা ইয়াৰ অ'লোঙ্গোৰ সৈতে “ ইটো (-ito)” যোগ দিয়া হ'ল , যাৰ স্পেনিচ ভাষাত অৰ্থ হ’ল-সৰু৷ স্মিথছনিয়ান নেশ্যনেল মিউজিয়াম অব নেশ্যাৰেল হিষ্ট’ৰি (Smithsonian National Museum of Natural History) নামৰ প্ৰতিষ্ঠানটোৱে ২০১৩ চনৰ ১৫ আগষ্টত এই প্ৰাণীবিধৰ আৱিষ্কাৰৰ কথা ঘোষণা কৰে৷ যোৱা ৩৫ বছৰৰ ভিতৰত নতুন বিশ্ব (New World) ত নতুনকৈ আৱিস্কাৰ হোৱা ইয়েই প্ৰথম মাংসভোজী প্ৰাণী৷ \n5 বাসস্থান তথা বিতৰণ\nআমেৰিকা যুক্তৰাষ্ট্ৰৰ বিভিন্ন সংগ্ৰহালয়ত এই প্ৰাণীবিধৰ সংৰক্ষিত নমুনা আছিল যদিও এই সকলোবোৰ যোৱা প্ৰায় এশবছৰ ধৰি ইয়াৰ দৰে দেখাত মিল থকা অ'লিঙ্গো (olingo) নামৰ প্ৰাণীটো বুলি ভুলকৈ চিনাক্ত কৰি ৰখা হৈছিল৷ আনকি ১৯৬০ ৰ দশকত আমেৰিকাৰ কিছু চিৰিয়াখানাত অ'লিংগুইট' থকাৰো তথ্য পোৱা গৈছে৷  কিন্তু ইয়াক অন্য অ'লিঙ্গোৰ সৈতেই ৰখা হৈছিল আৰু ই অ'লিঙ্গোৰ সৈতে প্ৰজনন নকৰাটো আশ্চৰ্য্যজনক আছিল যদিও কোনেও বিশেষ গুৰুত্ব সহকাৰে লোৱা নাছিল৷  অৱশেষত স্মিথছনিয়ান নেশ্যনেল মিউজিয়াম অব নেশ্যাৰেল হিষ্ট’ৰি (Smithsonian National Museum of Natural History) নামৰ প্ৰতিষ্ঠানটোৰ স্তন্যপায়ী প্ৰাণী বিভাগৰ কিউৰেটৰ ক্ৰিষ্টোফাৰ হেলগেন (Kristofer Helgen) ২০১৩ চনৰ ১৫ আগষ্টৰ দিনটোতে শৰীৰস্থান (anatomical) তথা জিনীয় তথ্যৰ সহায়ত এই প্ৰাণীবিধক অন্য প্ৰাণীবোৰৰ পৰা পৃথক এক নতুন স্তন্যপায়ী প্ৰাণী বুলি ঘোষণা কৰে৷ \nই এবিধ স্তন্যপায়ী প্ৰাণী৷ বাহ্যিক গঠনৰ ফালৰ পৰা ইয়াক বিজ্ঞানীসকলে ঘৰচীয়া মেকুৰী আৰু টেডী ভালুকৰ মাজৰ এটা প্ৰাণী বুলি বৰ্ণনা কৰিছে৷ অ'লিংগুইট'ৰ দেহটো নোমাল, অ'লিঙ্গোৰ দৰেই ই নিশাচৰ প্ৰাণী কিন্তু আকাৰ যথেষ্ট সৰু৷ ). ইয়াৰ গড় ওজন প্ৰায় ০.৯ কিলোগ্ৰাম৷ ই সৰ্বভক্ষী৷ খাদ্য হিচাপে ই মাংসৰ লগতে ফল-মূল, পোক-পতংগ তথা ফুলৰ মৌ আদিও গ্ৰহণ কৰে৷ \nঅ'লিংগুইট' Bassaricyon গোত্ৰৰে ইয়াৰ ওচৰ সম্পৰ্কীয় অ'লিঙ্গোবোৰতকৈ সৰু আকাৰৰ৷ তাৰোপৰি ইয়াৰ দেহ বেছি নোমাল, নেজ চুটি আৰু কাণ অ'লিঙ্গোতকৈ সৰু৷\nবাহ্যিক গঠনৰ ওপৰত নিৰ্ভৰ কৰি বৰ্ত্তমান ইয়াক চাৰিটা উপ-প্ৰজাতিত ভাগ কৰা হৈছে-\nই অকলশৰে থাকে বুলি জনা গৈছে৷তথ্য অনুসৰি ই নিশাচৰ আৰু লাজকুৰীয়া৷ তাৰোপৰি ই সকলো সময়তে গছত থাকি ভাল পায়৷ ইহঁতে এবাৰত এটাকৈ পোৱালি জন্ম দিয়ে বুলিও তথ্য পোৱা গৈছে৷\nবাসস্থান তথা বিতৰণ[সম্পাদনা কৰক]\nই কলম্বিয়া আৰু ইকুৱেডৰৰ ঘন বনাঞ্চলৰ মাজত বাস কৰে৷ \nএই দুস্প্ৰাপ্য প্ৰাণীবিধৰ প্ৰতি প্ৰধান ভাবুকি হৈ পৰিছে বনাঞ্চল ধ্বংস৷ তথ্য অনুসৰি ইয়াৰ বাসস্থানৰ প্ৰায় ৪২% অঞ্চলেই ইতিমধ্যে নগৰীকৰণ নাইবা খেতি পথাৰলৈ পৰিৱৰ্ত্তন হৈছে৷ গতিকে অনাগত দিনত ইয়াৰ সংৰক্ষণৰ বাবে উপযুক্ত ব্যৱস্থা নল'লে ইও অন্যান্য বহুতো আপুৰুগীয়া প্ৰাণীৰ দৰেই বিলুপ্তিৰ পথত আগবঢ়াৰ সম্ভাৱনা আছে৷\n↑ 1.0 1.1 1.2 1.3 1.4 1.5 1.6 Stromberg, Joseph (15 August 2013). "For the First Time in 35 Years, A New Carnivorous Mammal Species is Discovered in the American Continents". Smithsonian Magazine. http://www.smithsonianmag.com/science-nature/For-the-First-Time-in-35-Years-A-New-Carnivorous-Mammal-Species-is-Discovered-in-the-Western-Hemisphere--219762981.html। আহৰণ কৰা হৈছে: 15 August 2013.\n↑ 2.0 2.1 2.2 2.3 2.4 2.5 2.6 2.7 Roland Kays. Press conference at North Carolina Museum of Natural Sciences. Livestream (video). 15 August 2013 \n↑ 3.0 3.1 Sample, Ian. Carnivore 'teddy bear' emerges from the mists of Ecuador. Guardian. Thursday 15 August 2013\n↑ 4.0 4.1 Borenstein, Seth (15 August 2013). "Adorable New Mammal Species Found 'In Plain Sight'". ABC News. http://abcnews.go.com/Technology/wireStory/adorable-mammal-species-found-plain-sight-19967921। আহৰণ কৰা হৈছে: 15 August 2013.\n↑ Kim, Meeri (16 August 2013). "Smithsonian unearthsanew species of mammal: The olinguito". Washington Post. http://www.washingtonpost.com/national/health-science/smithsonian-unearths-a-new-species-of-carnivore---the-olinguito/2013/08/15/2fb13b6c-051a-11e3-a07f-49ddc7417125_story.html। আহৰণ কৰা হৈছে: 16 August 2013.\n↑ "New animal discovered in Andes". WRAL. http://www.wral.com/news/local/video/12780040। আহৰণ কৰা হৈছে: 16 August 2013.\n↑ "A new mammal. Peekaboo". The Economist. 17 August 2013. http://www.economist.com/news/science-and-technology/21583594-peekaboo। আহৰণ কৰা হৈছে: 15 August 2013.\n↑ 8.0 8.1 8.2 8.3 8.4 O'Brien, Jane (15 August 2013). "Olinguito: 'Overlooked' mammal carnivore is major discovery". BBC News. http://www.bbc.co.uk/news/science-environment-23701151। আহৰণ কৰা হৈছে: 15 August 2013.\n↑ K.-P. Koepfli, M. E. Gompper, E. Eizirik, C.-C. Ho, L. Linden, J. E. Maldonado, R. K. Wayne (2007-06). "Phylogeny of the Procyonidae (Mammalia: Carvnivora): Molecules, morphology and the Great American Interchange". Molecular Phylogenetics and Evolution খণ্ড 43 (3): 1076–1095. doi:10.1016/j.ympev.2006.10.003. PMID 17174109.\n↑ 10.0 10.1 Landau, Elizabeth (15 August 2013). "New cute furry mammal species discovered". CNN. http://www.cnn.com/2013/08/15/world/americas/new-mammal-smithsonian/। আহৰণ কৰা হৈছে: 15 August 2013.\n↑ 11.0 11.1 11.2 11.3 Helgen, K. M.; Pinto, M.; Kays, R.; Helgen, L.; Tsuchiya, M.; Quinn, A.; Wilson, D.; Maldonado, J. (15 August 2013). "Taxonomic revision of the olingos (Bassaricyon), with description ofanew species, the Olinguito". ZooKeys খণ্ড 324: 1–83. doi:10.3897/zookeys.324.5827.\nৱিকিপ্ৰজাতিত Bassaricyon neblina সম্পৰ্কে অধিক তথ্য আছে\n"https://as.bywiki.com/w/index.php?title=অ%27লিংগুইট%27&oldid=147321"ৰ পৰা সংকলিত\nএই পৃষ্ঠাখন শেষবাৰৰ বাবে শুধৰোৱা হৈছিল 19 March 2015ৰ 20:52 বজাত


দাপোণ | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nDecember 29, 2012 December 22, 2017 মালিনী গোস্বামী3Comments মালিনী গোস্বামী\n‘অকণমানতো সহায় কৰি দিব পাৰা, দেখিছাই চেনেহী কালিৰ পৰাই অহা নাই। মই এজনী মানুহে অকলে কিমান কৰিম আৰু? ঘৰেই চম্ভালো নে ক্লাছেই কৰোঁ! এনেকৈ হ’লে মই আৰু নোৱাৰোঁ দেই।’— দিগন্তক অলপ খঙেৰেই ক’লো। এনেই কালিৰ পৰা কাম কৰা মানুহজনী নহা বাবে ঘৰৰ কাম কৰি কৰি মোৰ অৱস্থা নাই, তাতে এওঁৰ আকৌ ইটোৰ পিছত সিটো ফৰমাইচ,— আপত্তি শেষেই নহয়। খং নুঠিবনে বাৰু?\n‘‘উঃ ৰাম, এতিয়া আকৌ সেই নাটকখন আৰম্ভ নকৰিবাচোন। কৈছোঁ নহয় মোৰ সাংঘাতিক মূৰৰ বিষ হৈ আছে।’’— দিগন্তই ভেকাহি মাৰি উত্তৰ দিলে।\n‘‘কিবা অসুবিধাৰ কথা ক’লে তোমাৰ সদায় মূৰৰ বিষ উঠে। আন একো নকৰিলেও অন্ততঃ চেনেহী কিয় অহা নাই তাৰেই খবৰ এটা কৰি আহিবতো পাৰা। নিজে কেতিয়াবা ঘৰুৱা কামবোৰ কৰিবলগীয়া হ’লে বুজি পালাহেঁতেন!’’— মোৰো লাহে লাহে বিৰক্তি বাঢ়ি আহিবলৈ ধৰিলে।\nচাকৰিয়াল মহিলাবোৰৰ ৰাতিপুৱাৰ সময়খিনিৰ মূল্য আৰু গুৰুত্ব একমাত্ৰ ভুক্তভোগীয়েহে বুজিব পাৰে। ঘড়ীৰ কাঁটাৰ লগে লগে বুলি ক’লে ভুলহে হ’ব, আচলতে ঘড়ীৰ কাঁটাতকৈও বেছি বেগেৰে এটাৰ পাছত এটাকৈ ঘৰুৱা জঞ্জাল মাৰি কৰ্মক্ষেত্ৰলৈ যোৱাৰ সময়লৈকে নিজৰ বুলিবলৈ অকণো সময় নাথাকে আমাৰ নিচিনা চাকৰিজীৱি মহিলাবোৰৰ। ঘৰুৱা কামবোৰতো থাকেই, তাৰ ওপৰত আকৌ ল’ৰা-ছোৱালীৰ নানা আব্দাৰ, মানুহজনৰ ভিন্ ভিন্ ফৰমাইচ! ইফালে যদি ভাতৰ কুকাৰে হুইছেল মাৰিছে, সিফালে আকৌ ল’ৰাটোৱে জোতাৰ ফিটা বান্ধিব নোৱাৰি চিঞৰ-বাখৰ লগাইছে। এবাৰ যদি ছোৱালীজনীয়ে বেণী গাঁথিব নোৱাৰি থেন্থেনাইছে, আনবাৰ আকৌ সিহঁতৰ বাপেকে মোজা বিচাৰি নাপাই ঘৰ ওলট-পালট কৰি পেলাইছে— কিন্তু বুজে কোনে, সহায় কৰে কোনে?\nএই দিগন্ত, মানে মোৰ মানুহজনতো আৰু এখোপ চৰা। কামত সহায় কৰাটো বাদেই তেওঁৰ বাবে মোৰ সদায় কাম বাঢ়িহে যায়।\nএইবোৰৰ পৰা অলপ সকাহ পাম বুলিয়ে চেনেহীৰ লগত ঘৰুৱা কাম-বনৰ মাহেকীয়া বন্দোৱস্তি কৰি লৈছিলো যদিও মাহিলি বাজেটত অলপ হাত টানি ধৰিব লগা হৈছিল। তাকো আকৌ কিমান যে খাতিৰ কৰি থাকিব লাগে তাইক। বিহুৱে-পূজাই নিজে কাপোৰ নল’লেও তাইক কাপোৰ দিবই লাগিব, কামত কিবা খুঁত পালেও মনে মনে চাই থাকিব লাগিব, বছৰৰ শেষত (কেতিয়াবা বছৰ সম্পূৰ্ণ নহ’লেও) চাকৰিয়ালৰ দৰে দৰমহাত ‘ইনক্ৰিমেন্ট’ লগাই দৰমহাৰ পৰিমাণটো বঢ়াই গৈ থাকিব লাগিব— মন থাকিলেও, নাথাকিলেও (মাজে-মাজে তামোল-চাধাৰ বাবে নিয়া ৫-১০ টকাবোৰতো হিচাপত নাহেই কোনোদিন…)! নহ’লে যে উপায় নাই— ঘৰত অচলাৱস্থা চলিব!\n‘‘মোৰ আজি আহোঁতে অলপ পলম হ’ব চাগে’, অলপ কাম আছে।’’— জনাব লাগে বাবেহে যেন কৈছে তেনে এটা ভাবত কথাষাৰ কৈ দিগন্ত খৰধৰকৈ ওলাই গ’ল।\nচেনেহীৰ যোৱা তিনিদিন ধৰি একো খা-খবৰ নাই। আহিব নোৱাৰে কথা নাই, অন্ততঃ খবৰ এটাতো দিয়ক— মই যাতে কামবোৰ মিলাই ল’ব পাৰোঁ। তাই আহি পাব বুলি ৰৈ তাইলৈ কামবোৰ থৈ দিওঁ, পিছত দেখোঁ তাইৰ দেখা-দেখিয়ে নাই। দিগন্তকো কৈ কৈ পঠিয়াব পৰা নাই তাইৰ খবৰ এটা ল’বলৈ। ভাগ্যে আজি মোৰ স্কুল বন্ধ, গতিকে বৰ বিশেষ অসুবিধাত পৰা নাই। হ’লেও চিন্তা এটা লাগি আছে, তাইৰ বা কি হ’ল? আগে-পিছে ইমানদিন খবৰ নিদিয়াকে খতি কৰা দেখা নাই। কিবা ডাঙৰ অসুবিধাই হ’ল নেকি?\nতাই নহাৰ সম্ভাৱ্য কাৰণবোৰ মনত পাগুলি থাকোঁতেই মনত পৰিল অহা সপ্তাহত উদ্যাপন কৰিবলগীয়া ‘আন্তৰ্জাতিক নাৰী দিৱস’ উপলক্ষে শ্ৰীমতী বৰুৱাই ১৫ দিন মান আগতেই লেখা এটা লিখিবলৈ তাগিদা দি থৈছিল, কাইলৈ জমা দিম বুলি কথাও দিছিলো— পিছে লেখাৰ নামত এতিয়ালৈ এডাল আঁকো পৰা নাই কাগজত। মনতে ঠিৰাং কৰিলো চুটি গল্প এটাকে লিখিবলৈ চেষ্টা কৰা যাওক। ভাবিলো হয়, পিছে বিষয়বস্তুহে বিচাৰি নাপাওঁ দেখোন এতিয়া! হঠাৎ ফোনটো বাজি উঠিল।\n‘‘হেল্ল’ নীতা, শুনাচোন মই কৈছোঁ।’’— ফোনৰ সিমূৰত দিগন্তৰ মাত।\n‘‘হেৰি নহয়, তুমি দাদাৰ লগত কথাটো আলোচনা কৰিলা নেকি? মানে খাতাং খবৰ এটা পালে মোৰ সুবিধা হ’লহেঁতেন!’’— দিগন্তই কওঁ নকওঁকৈ ক’লে।\n‘‘মোৰ সোধা হোৱাই নাই। আচলতে দাদাক কেনেকৈ কওঁ তাকে ভাবি পোৱা নাই। হ’লেও তুমি চিন্তা নকৰিবা মই বাৰু কি কৰিব পাৰোঁ চাওঁ।’’— দিগন্তক আশ্বাস দিবলৈ তেনেদৰে কৈ মই ফোনটো কাটি দিলো।\nফোনটো থৈ দাদাৰ লগত কথাটো কেনেদৰে আলোচনা কৰিলে ভাল হ’ব, ভাবিবলৈ ধৰিলো। মোৰ স্বামী দিগন্তই চাকৰি নকৰে, বিভিন্ন বিভাগত ঠিকাৰ কাম কৰে। এই লৈ বিয়াৰ সময়ত অলপ আপত্তিও কৰিছিল মোৰ দাদাই। দাদাই আচলতে ভনীয়েকক এজন চাকৰিয়ালৰ হাতত গতাব বিচাৰিছিল সুৰক্ষিত ভৱিষ্যতৰ কথা চিন্তা কৰি— লাগিলে চাকৰি সৰুৱেই হওক। কিন্তু মই তেতিয়ালৈ দিগন্তৰ লগত বিয়া হোৱাৰ সিদ্ধান্ত লৈ পেলাইছিলো। চাকৰিৰ বাহিৰে দিগন্তক লৈ আপত্তি কৰিবলগীয়া আন কোনো কাৰণ নেদেখি দাদাও সন্মত হৈছিল বিয়াখনৰ ক্ষেত্ৰত। ছোৱালী এজনীয়ে বিচাৰিব পৰা প্ৰায়খিনি গুণেই দেখিছিলো দিগন্তৰ মাজত। কিন্তু সময়ৰ সোঁতত আগবাঢ়ি এতিয়া কেতিয়াবা মোৰো ভাব হয়, মই ভালপোৱা সেই দিগন্তজন এতিয়া ক’ত হেৰাই গ’ল? মোৰ সৰুতকৈ সৰু অসুবিধাৰ কথা চিন্তা কৰি ব্যস্ত হৈ পৰা সেইজন মানুহক এতিয়া মই কৈ কৈ ভাগৰি যাওঁ নিজৰ সুবিধা-অসুবিধাৰ কথা— অথচ নিৰ্লিপ্ততাৰ বাহিৰে তেওঁৰ পৰা একোৱে সঁহাৰি নাপাওঁ! সংসাৰৰখনৰ সমস্ত দায়িত্ব যেন মোৰেই পালনীয়, তেনেকুৱা লাগি যায় কেতিয়াবা। কেতিয়াবা ভাবোঁ, মোৰ চাকৰিটো নাথাকিলে কেনেকৈ যে চলিলোহেঁতেন!\nদিগন্ত হওঁতে প্ৰথম শ্ৰেণীৰ ঠিকাদাৰ, কিন্তু টকা-পইচাৰ ফালৰ পৰা তলি তেনেই উদং। হাতত জমা থকা গোটেইখিনি ধন কোনোবা কামত বিনিয়োগ কৰি থৈছে। অ’ৰ-ত’ৰ পৰা অলপ টকা গোটাই অলপতে দুটা ডাঙৰ কাম হাতত ল’লে। পিছে আগৰ কামৰ বিলকেইখন এতিয়াও ফাইলতে বন্ধ হৈ আছে— আজি অমুক, কাইলৈ তমুক বুলি বিভাগৰ বিষয়াই নানা অজুহাত দেখুৱাই কামবোৰ পিছুৱাই আছে। ফলত নতুন কাম দুটাৰ বাবে প্ৰয়োজনীয় ধনৰ এতিয়া অংক মিলাব পৰা নাই। এইবোৰ চিন্তা কৰি কৰিয়েই দিগন্ত আজিকালি অলপ খিঙখিঙিয়াও হৈ পৰিছে। সৰু সৰু কথাতে বেয়াকৈ কৈ পেলায় কেতিয়াবা। মই তেওঁৰ মানসিক অৱস্থাটো বুজি পাওঁ বাবে জেদত ধৰি কথাবোৰ বহলাই নেপেলাওঁ। মাজতে দুবাৰ দাদাক কৈ মই এক লাখ আৰু দুই লাখকৈ মুঠ তিনি লাখ টকাও আনি দিছোঁ। পিছে কোটিটকীয়া কামত তিনি লাখ টকাৰ অস্তিত্বই বা ক’ত? এতিয়া শুনিছে এজনে হেনো বিশ লাখ টকাৰ বিল এখন পাছ কৰাই অনাব পাৰিব— যদিহে দুই লাখ টকা খৰচ কৰিব পাৰে। সেইবাবেই দাদাৰ লগত কথাতো আলোচনা কৰিবলৈ কৈ আছে মোক আজি দুদিন ধৰি।\nফোনত তেওঁক আশ্বাস দি দাদাৰ লগত আলোচনা কৰিম বুলি ক’লো যদিও অলপ ইতস্ততঃ বোধ কৰি আছোঁ। মই জানো, দাদাই এওঁক অকণো অবিশ্বাস নকৰে বা মই ক’লে দাদাই ক’ৰবাৰ পৰা কিবাকৈ টকাখিনি গোটাই দিবলৈ চেষ্টাও কৰিব। কিন্তু কওঁ কেনেকৈ? দাদাৰ নিজৰ সংসাৰতে হাজাৰটা খৰচৰ বাটে মুখ মেলি আছে। দৰমহাওনো পায় কিমান? আগৰবাৰত সি নক’লেও মই জানো যে দাদাই নিজৰ পিএফৰ জমাধনৰ পৰা সেইখিনি উলিয়াই দিছিল আমাৰ অসুবিধা নহ’বলৈ। এতিয়া ক’লে সি আকৌ ক’ৰবাৰ পৰা ঋণ লৈ গোটাই দিব হয়তো টকাখিনি। কিন্তু সেইবুলি মইনো প্ৰত্যেকবাৰে কেনেকৈ তাৰ ওচৰত হাত পাতোঁ— তাতে আকৌ সদায় লোৱাৰ সময়ত দুই-এদিনতে ওভটাই আছোঁ বুলি কৈওঁ যদিও এতিয়ালৈ অলপো ওভতাব পৰা নাই।\nকথাবোৰ ভাবি থাকোঁতেই কলিং বেল বাজি উঠিল। দুৱাৰ খুলি দেখোঁ— চেনেহী। কিন্তু এয়া কি, তিনিদিনতে মানুহজনী কেনেকুৱা হৈ পৰিল দেখোন! এনেকুৱা লাগিছে যেন বহুদিন ধৰি বেমাৰত পৰি তাই উঠি আহিছে। তিনিদিন আগৰ সেই ৰঙিয়াল চেনেহীজনীৰ ঠাইত এতিয়া ধুমুহাই বিধ্বস্ত কৰি থৈ যোৱা অতি দুৰ্বল মানুহ এজনী মোৰ সন্মুখত থিয় হৈ আছে এতিয়া।তাইৰ অৱস্থা দেখি এই তিনিদিন ধৰি তাইৰ ওপৰত উঠি থকা খংটো নিমিষতে মাৰ গ’ল। তাইক বহিবলৈ দি পানী এগিলাচ দিলো আৰু লাহে লাহে সুধিলো ক’ত, কি হ’ল।\n‘‘বাইদেউ নক’ব আৰু, আমাৰ নিচিনা মানুহবোৰ পৃথিৱীত জনম লোৱাটোৱেই পাপ। জনম লোৱাটোতো ভুলেই, তাতোকৈ ভুল বিয়া হোৱাটো!’’— এটা হুমুনিয়াহ এৰি চেনেহীয়ে দুৰ্বল মাতেৰে কথাবোৰ আৰম্ভ কৰিলে।\nতাৰ পিছত তাই যিখিনি কথা ক’লে তাৰ সাৰমৰ্ম হ’ল, গিৰিয়েকে মাজতে জুৱা খেলি দহ হাজাৰ টকা হাৰি আহিল— সেয়াও আকৌ ধাৰে লোৱা টকা। এতিয়া ধাৰে দিয়া মানুহকেইজনে গিৰিয়েকক তাগিদা দিয়া আৰম্ভ কৰিছে টকা পৰিশোধ কৰাৰ বাবে। দিন হাজিৰা কৰি খোৱা মানুহ তাইৰ গিৰিয়েক, এতিয়া দহ হাজাৰ টকা আনি দিয়েনো ক’ৰ পৰা? ফলত তাইক এতিয়া কুটুৰি আছে তাইৰ বাপেকৰ পৰা দহ হাজাৰ টকা আনি দিবলৈ। তাইৰ বাপেক কাঠমিস্ত্ৰী। নিজৰ সীমিত আৰ্জনেৰে কিবাকৈ ঘৰখন চলাই আছে। এতিয়াও আৰু তিনিজনী ভনীয়েক আছে বিয়া দিবলৈ, ভায়েকটো আটাইতকৈ সৰু। তাই বাৰু কোন সতেৰে সেইজন বাপেকক টকাৰ কথা কয়— তাকো আকৌ জোঁৱায়েকে জুৱাত হৰা পইচাৰ ধাৰ মাৰিবলৈ, হাজাৰ হ’লেও তাইৰ লাজ বোলা বস্তুটো আছে নহয়! ৰাতি টেঁটুৰ গুৰিলৈকে মদসোপা গিলি আহি সি তাইক জোৰ কৰিছে; তাকে লৈ দুয়োৰে মাজত তৰ্কা-তৰ্কি আৰু শেষত সি খঙৰ ভমকত তাইক বৰ বেয়াকৈ পিটিলে। দুদিন ধৰি বিচনাতে পৰি আছিল হেনো, আজি অলপ ভাল পাই খবৰটো জনাবলৈ আহিছে।\nতাইৰ কথাখিনি শুনি মনটো বেয়া লাগি আহিল। আমি নাৰী দিৱস পাতি কিমান ডাঙৰ ডাঙৰ কথাৰে ভাষণ দি আহিছোঁ, নাৰী সবলীকৰণৰ ওপৰত চিঞৰ-বাখৰ লগাই আছোঁ, অথচ আমাৰ আশে-পাশে কিমান মহিলা এনেকৈয়ে দিনৰ পাছত দিন পুৰুষৰ (বেছিভাগ ক্ষেত্ৰতে নিজৰ গিৰিয়েকৰ!) অত্যাচাৰ সহ্য কৰি আছে। হঠাৎ মোৰ নিজৰ লিখিবলগীয়া লেখাটোৰ কথা মনত পৰি গ’ল। ভাবিলো, এইটোও দেখোন এটা ভাল গল্পৰে প্লট হ’ব। অকণমান সজাই-পৰাই ল’ব পাৰিলেই হ’ল। ভাবিলো, তাইৰ লগত আৰু অলপ আলোচনা কৰি চাওঁ, কিজানি আৰু কিবা সমল বিচাৰি পাওঁ!\nমই তাইক সুধিলো— ‘‘তই পুলিচ থানাত গৈ গোচৰ নিদিলি কিয়? তাক লৈ আহি অলপ শিক্ষা দিলেহেঁতেন!’’\n‘‘কি যে কথা কয় বাইদেউ, নিজৰ মতাটোক মই পুলিচৰ মাৰ খুৱাব পাৰোঁ নেকি? সি খঙতহে তেনেকুৱা কৰিছিল।’’— তাই প্ৰতিবাদ কৰি উঠিল।\n‘‘কিন্তু সি যে তোক ইমান বেয়াকে পিটিলে, তেতিয়া তাৰ মনত পৰা নাছিল নেকি তই তাৰ ঘৈণী বুলি?’’— মোৰো খং উঠি আহিছিল, ইমান হোৱাৰ পিছতো তাই গিৰিয়েকক ৰক্ষণাবেক্ষণ দিয়া দেখি। তাইৰ খং উঠাবলৈ আকৌ ক’লো— ‘‘তোক মাতেহে চেনেহী বুলি, চেনেহৰ নামত দেখোন এচিকুটমানো মৰম নাই!’’\n‘‘এঃ খং দেখুৱালেই সি কিবা মোক বেয়া পোৱা বুলি বুজাব নে? এতিয়া পইচাৰ খেলিমেলি লাগি তাৰ মূৰটো নষ্ট হৈ আছে, এনেই সি মানুহটো ইমান বেয়া নহয়।’’\nচেনেহীৰ কথাখিনিৰ পৰা বুজিলো, গিৰিয়েকে যিমান অত্যাচাৰ কৰিলেও তাই তাক বেয়া বুলি নকয়। ভাৰতীয় নাৰীৰ পতি পৰম গুৰু বোলা চিৰাচৰিত ভাবধাৰা তাইৰ মনতো সোমাই আছে।\n‘‘হ’লেও তাৰ পইচাৰ সমস্যা তোৰ বাবে হোৱা নাই নহয়, তাৰ বে-হিচাপী কামৰ বাবেহে হৈছে। তাৰ বাবে সি তোক কিয় জোৰ কৰিব বাপেৰক পইচা খুজিবলৈ? মতা মানুহ হৈ সি লাজ পোৱা নাই ঘৈণীয়েকক পইচা বিচাৰি পিটিবলৈ?’’— মোৰ আকৌ খং উঠি আহিল তাইৰ গিৰিয়েকৰ ওপৰত।\n‘‘তেতিয়া দেখোন আপুনিও দাদাক বেয়া বুলি ক’ব লাগিব। দাদাইও এইকেইদিন কিবা বিজিনেচৰ কামত টকা বিচাৰি আপোনাক ঘৰলৈ ফোন কৰিবলৈ কৈ থকা মই শুনিছোঁ নহয়। নিজৰ মানুহ বুলিহে বিচাৰিছে, নহয় জানো?’’— চেনেহীৰ মাতত এইবাৰ মোৰ প্ৰতি অলপ অভিমান, অলপ উষ্মা আহি পৰিল।\nসেই মুহূৰ্ত্তত তাই তেনেকৈ নকৈ মোক হয়তো এপাট চৰ সোধালেও মোৰ কষ্ট ইমান নহ’লহেঁতেন, যিমান তাইৰ কথাকেইষাৰ শুনি হ’ল। এনেকুৱা লাগিল, চেনেহী যেন এখন দাপোণ— য’ত ইমানপৰে মই মোৰেই প্ৰতিবিম্ব দেখি আছিলো…!\n← আত্মাৰাম শৰ্মা: প্ৰথম অসমীয়া আধুনিক গদ্য লেখক\nঅসমীয়া কৃষ্টিৰ চমু আভাস (৬) →\nহেঙুল জ্যোতি শালৈ\nভাল হৈছে ৷ ভৱিষ্যতে ইয়াতকৈয়ো ভাল সৃষ্টিৰ আশা থাকিল ৷\nগল্পটে পঢ়ি ভাল পালো।


কেব বাতিলৰ দাবীৰে ৬ ডিচেম্বৰত " ৰণহুংকাৰ " কাৰ্য্যসূচী কটনিয়ানৰ - sangbad365.com\nকেব বাতিলৰ দাবীৰে ৬ ডিচেম্বৰত ” ৰণহুংকাৰ ” কাৰ্য্যসূচী কটনিয়ানৰ\nগুৱাহাটী, সংবাদ ৩৬৫, ২ ডিচেম্বৰ : সোমবাৰে কটন বিশ্ববিদ্যালয়ৰ ছাত্ৰ একতা সভাৰ প্ৰাক্তন আৰু বৰ্তমানৰ বিষয়ববীয়াসকলে যুটীয়াকৈ কেবৰ সন্দৰ্ভত এখন সংবাদমেলৰ আয়োজন কৰে ।\nকটন বিশ্ববিদ্যালয়ৰ ছাত্ৰ একতা সভাৰ ২০১৪-১৫ বৰ্ষৰ সাধাৰণ সম্পাদক দ্বীপজ্যোতি দাসে কয় – “কেবক লৈ অসমৰ দল – সংগঠনে মাত মাতি আহিছে । এসপ্তাহ জুৰি কটনিয়ানে আন্দোলনত ভাগ লৈছে আৰু আগন্তুক দিনটো মাত মাতি থাকিব । অগপ আৰু বিপিএফে নিজৰ স্থিতি স্পষ্ট কৰিব লাগে । আজিৰ দিনত এটা প্ৰশ্ন তেওঁলোকৰ স্থিতি কি ? তেওঁলোকে মাত মাতিব নে নাই বিপদৰ সময়ত?\n২০১৫-১৬ বৰ্ষৰ সাধাৰণ সম্পাদক অম্লানজ্যোতি দেউৰীয়ে কয় যে – ” নাগৰিকত্ব সংশোধনী বিধেয়ক মানি নলয় কটনিয়ানে । অসম সাহিত্য সভা, অগপ আদিক ৰাইজে প্ৰত্যাখ্যান কৰা উচিত । তীব্ৰ ভাবে গৰিহণা দিছোঁ আঞ্চলিক জনগোষ্ঠীসকলক। জাতীয় , জনগোষ্ঠীয় , ৰাজনৈতিক নেতাৰ প্ৰৱেশ ৰাজহুৱা স্থানত নিষিদ্ধ কৰক । লাগিলে তেওঁ বিয়া, সবাহতে নহওক কিয়।\n২০১৬-১৭ বৰ্ষৰ সাধাৰণ সম্পাদক জিন্টু ঠাকুৰীয়াই কংগ্ৰেছক সকীয়াই দি কয় যে কংগ্ৰেছে দুমুখীয়া স্থিতি গ্ৰহণ কৰিছে । দুটা দুটা কথা নকব। ছাত্ৰ সমাজ নিজে নিজে আন্দোলনত নামিছে । ইয়াৰোপৰি হিমন্ত বিশ্ব শৰ্মাই সংসদৰ মজিয়াত জয় বাংলাদেশ ধ্বনি দিয়া কাৰ্যক ধিক্কাৰ দি কয় যে হিমন্ত বিশ্ব শৰ্মাৰ বিৰুদ্ধে এজাহাৰ দিয়া হ’ব ।\n২০১৭-১৮ বৰ্ষৰ সাধাৰণ সম্পাদক মনোমোহন চেতিয়াই কয় – এই আন্দোলনত আমি জয়ী হম। সকলো শিক্ষানুস্থানৰ ছাত্ৰ-ছাত্ৰী নামি আহক।\n২০১৮-১৯ বৰ্ষৰ সাধাৰণ সম্পাদক প্ৰাঞ্জল কলিতাই কয় – অসম আন্দোলনতকৈ ডাঙৰ আন্দোলন আমি গঢ়ি তুলিবলৈ বাধ্য হম । সকলো ওলাই আহিব লাগে । নাগপুৰৰ পৰা তেওঁলোকে চাই থাকিলে নহব। অসমত এতিয়াও চুকাফাৰ তেজ আছে । সকলো নেতাই নিজে নিজৰ মতে বিলখন সংশোধন কৰি যাব আৰু অসমৰ ওপৰত মাধমাৰ সোধাই যাব । চৰকাৰে যদি বাতিল নকৰে অসম আন্দোলনতকৈ তীব্ৰ আন্দোলন গঢ়ি তোলা হব ।\nবৰ্তমানৰ সাধাৰণ সম্পাদক ৰাহুল বৰদলৈয়ে সংবাদ মাধ্যমৰ আগত কয় যে এসপ্তাহজুৰি চলা আন্দোলনত যথেষ্ঠ সফল হৈছো । আগন্তুক দিনটো বিভিন্ন আন্দোলনৰ কার্যসূচী হাতত লোৱা হৈছে । সেই অনুসৰি ৬ ডিচেম্বৰত গ্ৰহণ কৰা হৈছে “ৰণহুংকাৰ” নামৰ এক ধৰ্মঘট । সাংস্কৃতিক প্ৰতিবাদৰ কাৰ্য্য সূচীও ইয়াত গ্ৰহণ কৰা হ’ব । প্ৰয়োজন অনুসৰি বিজেপিৰ কাৰ্য্যালয়ো ঘেৰাও কৰা হব বুলি জানিবলৈ দিয়ে ৰাহুল বৰদলৈয়ে।\n৫০০০ কটনিয়ান লগ হৈ এক স্বাক্ষৰ অভিযানো আৰম্ভ কৰা হব । স্বাক্ষৰ অভিযানত ৫০০০ কটনিয়ান লগ হৈ প্ৰধান মন্ত্ৰীলৈ পত্ৰ প্ৰেৰণ কৰা হব।\nইয়াৰোপৰি গামোছা প্ৰতিবাদৰ প্ৰতীকী স্বৰূপে প্ৰধান মন্ত্ৰীলৈ প্ৰেৰণ কৰিব ।


ধাৰাবাহিক উপন্যাস আৰ্তনাদ খণ্ড ০৮-বিটুমনি কোঁছ\nএখন নতুন চিকচিকিয়া ব্লেড হাতত লৈ উলঙ্গ দেহৰ মোৰ স্বামীয়ে মোৰ ১২ বছৰীয়া ছোৱালী জনীক হাতত ধৰি ব্লেডখন দেখুৱাই তাই দেহৰ কাপোৰ খুলিবলৈ আদেশ দিছে।থক-থককৈ কঁপি কান্দি থকা মোৰ ছোৱালী জনী মোৰ চকুত এটোপাল নিয়ৰকণা বুকুত লৈ বতাহত কঁপি থকা এখিলা কচুপাত হৈ আৰু মোৰ স্বামী এটা প্ৰকাণ্ড ফেটি সাপ হৈ ধৰা দিলে।\nমই ৰৈ থকা ঠাইৰ পৰা বিষাক্ত ফেটি সাপটোৰ কবলৰ পৰা কঁপি থকা কচুপাত খিলা বচাবলৈ সন্তপৰ্নে বিচনাত ঠিয় হৈ থকা ৰেলিং ডাল হাতত লৈ আগবাঢ়িলোঁ।\nএবাৰ দুবাৰ নহয় বহুবাৰ বিষাক্ত ফেটি সাপ সদৃশ মোৰ স্বামীক মই প্ৰহাৰ কৰিলোঁ।মূৰৰ পৰা ধাৰাসাৰ তেজ ওলোৱা মোৰ স্বামী চিৎকাৰ কৰি পকাখনত বাগৰি পৰিল। কঁপি থকা কচুপাত সদৃশ মোৰ ছোৱালীক বুকুত সাৱটি মই খঙত ফোঁফাবলৈ ধৰিলোঁ।\nতোৰ মা আছে ভয় নকৰিবি আই ! কঁপি থকা ছোৱালী জনীক মই আঁতৰাই ৰুমলৈ নি বিচনাত শুৱাই গাত কাপোৰ খন দি বাহিৰৰ পৰা দৰৰ্জাখন লক কৰি মই স্বামী কাষলৈ আহিলোঁ।\nমোৰ গাৰ সমস্ত শক্তিয়ে অজ্ঞান হৈ পৰি থকা মোৰ ঘৃণনীয় স্বামীক চুঁচৰাই নিছোঁ।আমাৰ ঘৰৰ তলত থকা সুৰংগটোলৈ।\nস্বামীৰ হাতৰ পৰা পৰি যোৱা ব্লেড খন মই মোৰ হাতৰ মুঠিত খামুচি ধৰিলোঁ আৰু জপিয়াই পৰিলোঁ এটা নৰপিশাচক উচিত শান্তি দিবলৈ।\nমোৰ ফুলকুমলীয়া ছোৱালীক বেয়া দৃষ্টিৰে চোৱা বাপেক নামধাৰী নৰপিশাচটোক চকু দুটা মই ব্লেডখনে আৰ্ক-বাৰ্ক কৰি ফুটাই দিলোঁ। মৰম নাইকিয়া বুকুখনত পূৰণ চিহ্ন আকিলোঁ।তাৰ পাছত গাৰ সমস্ত শক্তিয়ে মই মোৰ স্বামীৰ যৌনাঙ্গ ছেদ কৰি মোৰ স্বামী নামৰ বিষাক্ত ফেটি সাপটোক ঘৃণাৰে পৰিপূৰ্ণ লেলাউটি ওঠত লৈ থুৱাই দিলোঁ শেষ বাৰৰ বাবে।\nসুৰংগ দৰ্জাখন মাৰোতে ইমান কষ্ট হৈছে কিয় ? ভাগৰুৱা দেহাটো লৈ বহি পৰিলোঁ উৱালখনত আউজি। দেউতালৈ মনত পৰিল। একমাত্ৰ সন্তানৰ নিৰাপত্তা বাবে ঘৰৰ তলত এটা সৰু কোঠা সাজি থৈছিল।যিটো কথা মোৰ স্বামী নামৰ পশুটোৱে কোনো দিন জনা নাছিল।আজি মই সেই কোঠাতেই নিজ হাতে স্বামীক কবৰ দি সন্তানৰ নিৰাপত্তা অনুভৱ কৰিলোঁ।\nটং টং উৱালৰ ঘড়ীটোৱে এক বজাৰ সংকেত দিলে।\nচিৰিংকৈ ল'ৰাটোলৈ মনত পৰিল। কাষতে জাপি থোৱা বস্তা দমটো চুচৰাই আনি সুৰংগ মুখখন বন্ধ কৰি , ঢলং-পলংকৈ বাহিৰলৈ উলাই গৈছোঁ।চকুত পৰিল স্বামীক চুচৰাই নিয়া তেজৰ দাগবোৰে মোলৈ চাই ইতিকিং কৰি হাঁহি মাৰিছে। বুকুখন ঢপংকৈ উঠিল। কি কৰা যায় ? ল'ৰাটো স্কুল চুটি হ'ল।বিচনাখনত পাৰি থোৱা বিচনাচাদৰখন আজুৰি আনি হাঁহি থকা ঘৃণনীয় তেজখিনি মচি পেলালোঁ যদিও দাগ ৰৈ গ'ল।\nএকেটা উশাহতেই পানী গিলাচ খাই। পিন্ধি থকা সাৰীখন বদলি কৰি , ল'ৰাটো স্কুলৰ পৰা আনিবলৈ ঢাপলি মেলিলোঁ।